פרשת כי תצא

פרק כא

# מצות דין יפת תואר - וראית בשביה אשת יפת תואר וגו' (תקלב)

(י) כִּֽי־תֵצֵ֥א לַמִּלְחָמָ֖ה עַל־אֹיְבֶ֑יךָ וּנְתָנ֞וֹ יְהֹוָ֧ה אֱלֹהֶ֛יךָ בְּיָדֶ֖ךָ וְשָׁבִ֥יתָ שִׁבְיֽוֹ:

(יא) וְרָאִיתָ֙ בַּשִּׁבְיָ֔ה בשעת שביה1 אֵ֖שֶׁת ואפילו אשת איש1 יְפַת־תֹּ֑אַר לא דברה תורה אלא כנגד יצר הרע, מוטב שיאכלו ישראל בשר תמותות שחוטות ואל יאכלו בשר תמותות נבילות2 וְחָשַׁקְתָּ֣ אע"פ שאינה נאה1 בָ֔הּ ולא בה ובחברתה1 וְלָקַחְתָּ֥ ליקוחין יש לך בה4 (קידושין תופסין ואף על פי שהיתה עובדת כוכבים שהרי אינה מתגיירת מדעתה - רש"י) לְךָ֖ שלא יקח שתי נשים, אחת לו ואחת לאביו, אחת לו ואחת לבנו1 לְאִשָּֽׁה:

(יב) וַהֲבֵאתָ֖הּ מלמד שלא ילחצנה במלחמה1 (קידושין כא:) (אלא מכניסה למקום מוצנע) אֶל־תּ֣וֹךְ בֵּיתֶ֑ךָ וְגִלְּחָה֙ אֶת־רֹאשָׁ֔הּ וְעָשְׂתָ֖ה תגדיל, נאמר עשיה בראש ונאמר עשיה בצפרנים, מה להלן ניוול, אף כאן ניוול3 (יבמות מח.) אֶת־ צִפָּרְנֶֽיהָ:

(יג) וְהֵסִ֩ירָה֩ אֶת־שִׂמְלַ֨ת שִׁבְיָ֜הּ מֵעָלֶ֗יהָ מלמד שמעביר ממנה בגדים נאים ומלבישה בגדי אלמנות שהגוים ארורים הם בנותיהם מתקשטות במלחמה בשביל להזנות אחרים אחריהן3 (ספרי ריג) וְיָֽשְׁבָה֙ בְּבֵיתֶ֔ךָ בבית שמשתמש בו נתקל בה ונכנס נתקל בה ויוצא ורואה בקלקולה ורואה בניוולה3 (יל"ש) וּבָֽכְתָ֛ה אֶת־אָבִ֥יהָ וְאֶת־אִמָּ֖הּ אביה ואמה - זו עבודת כוכבים, וכן הוא אומר: אומרים לעץ אבי אתה3 וגו' (יבמות מח:, ספרי ריג) יֶ֣רַח יָמִ֑ים ירח אחד ימים שנים הרי שלשה חדשים4 (ספרי ריג) וְאַ֨חַר כֵּ֜ן תָּב֤וֹא אֵלֶ֙יהָ֙ וּבְעַלְתָּ֔הּ וְהָיְתָ֥ה לְךָ֖ לְאִשָּֽׁה:

# שלא למכור אשת יפת תואר - והיה אם לא חפצת בה ושלחתה לנפשה ומכר לא תמכרנה בכסף (תקלג)

# שלא להעביד באשת יפת תואר אחר שבא עליה כמו בשפחה - לא תתעמר בה תחת אשר עניתה (תקלד)

(יד) וְהָיָ֞ה אִם־לֹ֧א חָפַ֣צְתָּ בָּ֗הּ וְשִׁלַּחְתָּהּ֙ לְנַפְשָׁ֔הּ ולא לבית אלהיה5 (ספרי ריד) וּמָכֹ֥ר לֹא־ תִמְכְּרֶ֖נָּה בַּכָּ֑סֶף אין לי אלא שלא ימכרנה בכסף מנין שלא יתננה במתנה ולא יעשה בה טובה תלמוד לומר ומכור לא תמכרנה בכסף4 לֹא־תִתְעַמֵּ֣ר בָּ֔הּ שלא תשתמש בה4 (ספרי ריד) תַּ֖חַת אֲשֶׁ֥ר עִנִּיתָֽהּ: ס

**רמב"ם הלכות מלכים פרק ח**

1 אין אשת יפת תואר מותרת אלא בשעת השביה, שנאמר וראית בשביה, בין בתולה בין בעולה בין אשת איש שאין אישות לעכו"ם, וחשקת אף על פי שאינה יפה, בה ולא בחברתה שלא יבעול שתים, ולקחת לך לאשה שלא יקח שתים ויבעול אחת ויניח אחת לאביו או לאחיו, ומנין שלא ילחצנה במלחמה, שנאמר והבאתה אל תוך ביתך, יכניסה למקום ואח"כ יבעול. (הלכה ג)

2 וכן בועל אשה בגיותה אם תקפו יצרו, אבל לא יבעלנה וילך לו, אלא מכניסה לתוך ביתו, שנאמר וראית בשביה אשת יפת תואר, ואסור לבעול אותה ביאה שניה עד שישאנה. (הלכה ב)

3 וכיצד דין ישראל ביפת תואר, אחרי שיבעלנה ביאה ראשונה והיא בגיותה אם קבלה עליה להכנס תחת כנפי השכינה מטבילה לשם גרות מיד, ואם לא קבלה תשב בביתו שלשים יום, שנאמר ובכתה את אביה ואת אמה ירח ימים, וכן בוכה על דתה ואינו מונעה, ומגדלת את צפרניה, ומגלחת את ראשה כדי שתתגנה בעיניו, ותהיה עמו בבית, נכנס ורואה אותה, יוצא ורואה אותה, כדי שיקוץ בה, ומגלגל עמה כדי שתקבל, אם קבלה ורצה בה, הרי זו מתגיירת וטובלת ככל הגרים. (הלכה ה)

4 וצריכה להמתין שלשה חדשים, חדש של בכיה ושני חדשים אחריו, ונושאה בכתובה וקידושין, אם לא חפץ בה משלחה לנפשה, ואם מכרה עובר בלא תעשה שנאמר ומכר לא תמכרנה בכסף, [ואם מכרה] אינה מכורה ומחזיר הדמים, וכן אם כבשה אחר שנבעלה לשם שפחה משישתמש בה עובר בלא תעשה, שנאמר לא תתעמר בה שלא ישתמש בה. (הלכה ו)

5 לא רצתה להתגייר מגלגלין עמה שנים עשר חדש, לא רצתה מקבלת שבע מצות שנצטוו בני נח ומשלחה לנפשה, והרי היא ככל הגרים התושבים, ואינו נושאה שאסור לישא אשה שלא נתגיירה. (הלכה ז)

(טו) כִּֽי־תִהְיֶ֨יןָ לְאִ֜ישׁ שְׁתֵּ֣י נָשִׁ֗ים הָאַחַ֤ת אֲהוּבָה֙ וְהָאַחַ֣ת שְׂנוּאָ֔ה חייבי לאוין בהדיא כתיב בהו (שתפסי בהו קידושין) כי תהיין לאיש שתי נשים האחת אהובה והאחת שנואה, וכי יש שנואה לפני המקום ואהובה לפני המקום? אלא אהובה - אהובה בנישואיה, שנואה - שנוא' בנישואיה, וקאמר רחמנא: כי תהיין )קידושין סח.)1 וְיָֽלְדוּ יוצא דופן והבא אחריו - שניהן אינן בכור לא לנחלה ולא לכהן וילדו לו בעינן (בכורות מז:)1א ־ל֣וֹ בן שנולד אחר מיתת האב - אינו ממעט בחלק בכורה, מאי טעמא - וילדו לו בעינן (נדה מד:, ב"ב קמב:)2 בָנִ֔ים אף (טומטום הנקרע ונמצא זכר) אינו ממעט חלק בכורה, שנא': , וילדו לו בנים, עד שיהא בן בשעת לידה (ב"ב קכז.)3 הָאֲהוּבָ֖ה וְהַשְּׂנוּאָ֑ה וְהָיָ֛ה הַבֵּ֥ן הַבְּכֹ֖ר לַשְּׂנִיאָֽה: טומטום שנקרע ונמצא זכר - אינו נוטל פי שנים, דאמר קרא: והיה הבן הבכור לשניאה, עד שיהא בן משעת הויה (ב"ב קכו:)3

(טז) וְהָיָ֗ה בְּיוֹם֙ (ראה רמב"ם 8) הַנְחִיל֣וֹ דיני ממונות דנין ביום וגומרין בלילה (משנה לב.) כתיב ושפטו את העם בכל עת (שמות יח, כב) וכתיב והיה ביום הנחילו את בניו, הא כיצד? יום - לתחלת דין, לילה - לגמר דין (סנהדרין לד:)4 אֶת־בָּנָ֔יו התורה נתנה רשות לאב להנחיל לכל מי שירצה (בבא בתרא קל.)5 אֵ֥ת אֲשֶׁר־יִהְיֶ֖ה ל֑וֹ מלמד שהבן נוטל בראוי כבמוחזק (יהיה לו משמע אפילו עכשיו אין לו) (ספרי)6 לֹ֣א יוּכַ֗ל לְבַכֵּר֙ ומה פשוט שיפה כחו, שנוטל בראוי כבמוחזק - התורה נתנה רשות לאב להנחיל לכל מי שירצה, בכור שהורע כחו, שאינו נוטל בראוי כבמוחזק - לא כל שכן! תלמוד לומר: לא יוכל לבכר (ב"ב קל:)5 אֶת־בֶּן־הָ֣אֲהוּבָ֔ה עַל־פְּנֵ֥י בֶן־הַשְּׂנוּאָ֖ה הַבְּכֹֽר:

(יז) כִּי֩ אֶת־הַבְּכֹ֨ר בֶּן־הַשְּׂנוּאָ֜ה יַכִּ֗יר יכירנו לאחרים, מכאן א"ר יהודה: נאמן אדם לומר זה בני בכור (בבא בתרא קכז:)7 בכור שנולד לאחר מיתת אביו - אינו נוטל פי שנים, מאי טעמא - יכיר בעינן, והא ליכא (נדה מד:, ב"ב קמב:)8 לָ֤תֶת לוֹ֙ אין הבכור נוטל בשבח ששבחו נכסים (אם השביחו נכסים לאחר מיתת האב קודם שחלקו (רש"י בכורות נא:) - מתנה קרייה רחמנא, מה מתנה עד דמטיא לידיה, אף חלק בכורה עד דמטיא לידיה (דאין אדם מקנה מה שלא בא לעולם) (ב"ב קכד.)9 (ומאחר שנקרא מתנה הבכורה חוזרת ביובל)9א פִּ֣י שְׁנַ֔יִם כאחד (האחים) (ב"ב קכב:)10 מקיש חלק בכורה לחלק פשוט...למיתבא ליה אחד מצרא (ב"ב קכד.)11 (שני חלקים יטול במקום אחד כחלק פשוט שהוא חלק אחד ונוטל במקום אחד רשב"ם) בְּכֹ֥ל אֲשֶׁר־ יִמָּצֵ֖א ל֑וֹ אין הבכור נוטל בראוי כבמוחזק (נכסים שלא היה אביהן מוחזק בשעת מיתתו רש"י) (בכורות נב:)6 כִּי־הוּא֙ רֵאשִׁ֣ית אֹנ֔וֹ לבא אחר נפלים דלהוי בכור לנחלה, מי שלבו דווה עליו, יצא זה שאין לבו דווה עליו (אף על גב דלא הוי בכור לכהן דבפטר רחם תלא רחמנא וזה לא פטר את הרחם אפילו הכי הוי בכור לנחלה דבולד ראשון שלבו דווה עליו אם ימות תלא רחמנא (רשב"ם) (ב"ב קיא:)12 ל֖וֹ הבכור נוטל פי שנים בנכסי האב, ואינו נוטל פי שנים בנכסי האם – לו משפט הבכורה - משפט הבכורה לאיש ואין משפט הבכורה לאשה (ב"ב קיא:, בכורות נב:)13 (אין הבכור נוטל פי שנים בנכסי האם) מִשְׁפַּ֥ט הַבְּכֹרָֽה: ס

1 המקדש אחת מן השניות או מאיסורי לאוין או מאיסורי עשה, וכן היבם שקידש צרת יבמה, הרי זו מקודשת קידושין גמורין, חוץ מיבמה שנתקדשה לזר שהיא מקודשת בספק, נסתפק לחכמים אם הקידושין תופסין ביבמה כשאר חייבי לאוין או אין קידושין תופסין בה כערוה, ואף על פי שאסור לו לכנוס אחת מכל אלו הרי זה מגרש בגט. (רמב"ם הלכות אישות ד, יד)

**רמב"ם הלכות נחלות פרק ב**

1א יוצא דופן והבא אחריו שניהן אינן בכורים, הראשון לפי שלא נולד ונאמר וילדו לו בנים והשני שהרי קדמו אחר. (הלכה יא)

2 קטן בן יום אחד ממעט בחלק בכורה אבל לא העובר, ובן שנולד אחר מיתת אביו אינו ממעט בחלק בכורה. (הלכה ה)

3 בכור שנקרע ונמצא זכר אינו נוטל פי שנים ופשוט שנקרע ונמצא זכר אינו ממעט בחלק בכורה שנאמר וילדו לו בנים עד שיהיה בן משעת לידה. (הלכה ג)

4 מה בין דיני ממונות לדיני נפשות דיני ממונות בשלשה דיני נפשות בעשרים ושלשה, דיני ממונות פותחין בין לזכות בין לחובה דיני נפשות פותחין לזכות כמו שביארנו ואין פותחין לחובה, דיני ממונות מטין על פי אחד בין לזכות בין לחובה דיני נפשות מטין על פי אחד לזכות ועל פי שנים לחובה, דיני ממונות מחזירין בין לזכות בין לחובה ודיני נפשות מחזירין לזכות ואין מחזירין לחובה כמו שביארנו, דיני ממונות הכל ראויין ללמד זכות או חובה בין הדיינים בין התלמידים ודיני נפשות הכל מלמדין זכות ואפילו התלמידים ואין מלמד חובה אלא הדיינים, דיני ממונות הדיין המלמד חובה חוזר ומלמד זכות והמלמד זכות חוזר ומלמד חובה דיני נפשות המלמד חובה חוזר ומלמד זכות אבל המלמד זכות אינו יכול לחזור וללמד חובה, אלא בשעת גמר דין יש לו לחזור ולהמנות עם המחייבין כמו שביארנו, דיני ממונות דנין ביום וגומרין בלילה דיני נפשות דנין ביום וגומרין ביום, דיני ממונות גומרין בו ביום בין לזכות בין לחובה דיני נפשות גומרין בו ביום לזכות וביום שלאחריו לחובה. (רמב"ם הלכות סנהדרין יא, א)

5 אמר פלוני בני יירש חצי נכסי ושאר בני החצי דבריו קיימין, אבל אם אמר הבכור יירש כפשוט או שאמר לא יירש פי שנים עם אחיו לא אמר כלום שנאמר לא יוכל לבכר את בן האהובה על פני בן השנואה הבכור כי את הבכור בן השנואה יכיר. (הלכות נחלות פרק ו, ג)

6 אין הבכור נוטל פי שנים בנכסים הראויין לבא לאחר מיתת אביו אלא בנכסים המוחזקין לאביו שבאו לרשותו שנאמר בכל אשר ימצא לו, כיצד אחד ממורישי אביו שמת לאחר מיתת אביו הבכור והפשוט יורשין כאחד, וכן אם היתה לאביו מלוה או היתה לו ספינה בים יורשין כאחד. +/השגת הראב"ד/ וכן אם היתה לאביו מלוה וכו' עד יורשין אותה כאחד. א"א דבר זה למד ממשנת ערכין פ' השג יד עכ"ל.+ (הלכות נחלות ג, א)

7 שלשה נאמנין על הבכור, חיה ואמו ואביו, חיה מיד שאם אמרה זה יצא ראשון נאמנת, אמו כל שבעת ימי הלידה נאמנת לומר זהו הבכור, אביו לעולם אפילו אמר האב על מי שלא הוחזק בנו כלל הוא בני ובכורי הוא נאמן, וכן אם אמר על המוחזק לנו שהוא בכורו אינו בכור נאמן. (הלכה יד)

8 בכור שנולד אחר מיתת אביו אינו נוטל פי שנים, שנאמר והיה ביום הנחילו את בניו וגו' כי את הבכור בן השנואה יכיר, ואם יצאת פדחתו בחיי אביו אף על פי שלא יצא כל ראשו לאויר העולם אלא לאחר מיתת אביו הרי זה נוטל פי שנים. (הלכה ב) (והדרש של הרמב"ם יותר טוב כי אז יש רק דרשה אחד על 'יכיר' אבל לא מצאתי את המקור)

9 אין הבכור נוטל פי שנים בשבח ששבחו נכסים לאחר מיתת אביו אלא מעלה אותו השבח בדמים ונותן היתר לפשוט, והוא שישתנו הנכסים כגון כרמל שנעשו שבלים וכפניות שנעשו תמרים, אבל שבחו מחמת עצמן ולא נשתנו כגון אילן קטן שגדל ועבה וארץ שהעלתה שרטון הרי זה נוטל בשבח פי שנים, ואם מחמת הוצאה השביח אינו נוטל. (הלכות נחלות ג, ד)

9א האחין שחלקו כלקוחות הן ומחזירין זה לזה חלקו ביובל, לא תבטל חלוקתן מכמות שהיתה, וכן הבכור והמייבם אשת אחיו מחזיר ביובל חלק שנטל ונוטל החלק שכנגדו. (הלכות שמיטה ויובל יא, כ)

10 הבכור נוטל פי שנים בנכסי אביו שנאמר לתת לו פי שנים, כיצד הניח חמשה בנים ואחד מהן בכור הבכור נוטל שליש הממון וכל אחד מהארבעה פשוטים נוטל שתות, הניח תשעה בנים הרי (האחד) הבכור נוטל חמישית וכל אחד מן השמונה פשוטים נוטל עשירית וכן על החלוקה הזאת חולקין לעולם. (הלכה א)

11 כבר ביארנו בהלכות שכנים (יב, ב) שהבכור נוטל שני חלקים שלו כאחד במצר אחד, אבל היבם שחלק עם אחיו בנכסי אביו נוטל חלקו וחלק אחיו בגורל, ואם עלה גורלו בשני מקומות נוטל בשני מקומות. (הלכות נחלות ג, ח)

12 הבא אחר נפלים אף על פי שיצא ראש הנפל כשהוא חי הבא אחריו בכור לנחלה, וכן בן תשעה שיצא ראשו מת הבא אחריו בכור לנחלה שזה שנאמר ראשית אונו הוא שלא נולד לו קודם לזה ולד שיצא חי לאויר העולם, לפיכך בן תשעה שהוציא רוב ראשו חי הבא אחריו אינו בכור. (הלכות נחלות ב, י)

13 אין הבכור נוטל פי שנים בנכסי האם, כיצד בכור ופשוט שירשו אמן חולקין בשוה בין שהיה בכור לנחלה בין שהיה פטר רחם. (הלכות נחלות ב, ח)

(יח) כִּֽי־יִהְיֶ֣ה לְאִ֗ישׁ מאמתי נעשה בן סורר ומורה משיביא שתי שערות ועד שיקיף זקן התחתון... קטן מנלן דפטור (ואע"פ דקטן לא בא לכלל מצות, בן סורר ומורה על שם סופו נהרג וה"מ אפילו קטן)... בן הסמוך לגבורתו של איש.1 בֵּ֚ן ולא בת3, בן ולא איש1 (סנהדרין סח:) בן ולא הראוי לקרותו אב (סנהדין סט.)2 טומטום שנקרע ונמצא זכר אינו נידון כבן סורר ומורה, דאמר קרא: כי יהיה לאיש בן סורר ומורה, עד שיהא בן משעת הויה (ב"ב קכו:)3א סוֹרֵ֣ר וּמוֹרֶ֔ה אֵינֶ֣נּוּ שֹׁמֵ֔עַ בְּק֥וֹל אָבִ֖יו וּבְק֣וֹל אִמּ֑וֹ וְיִסְּר֣וּ אֹת֔וֹ מלקות בבן סורר ומורה היכא כתיבא? ויסרו מבן (בן סורר ומורה) ובן מבן - וְהָיָ֛ה אִם־בִּ֥ן הַכּ֖וֹת הָרָשָׁ֑ע – דברים כה, ב -(סנהדרין עא:) וְלֹ֥א יִשְׁמַ֖ע אֲלֵיהֶֽם:

(יט) וְתָ֥פְשׂוּ ב֖וֹ ולא גדמין4 אָבִ֣יו וְאִמּ֑וֹ (ראה רמב"ם 4 – ולא מצאתי מקור) וְהוֹצִ֧יאוּ אֹת֛וֹ ולא חגרין4 אֶל־זִקְנֵ֥י עִיר֖וֹ וְאֶל־שַׁ֥עַר מְקֹמֽוֹ:

(כ) וְאָמְר֞וּ ולא אלמין4 אֶל־זִקְנֵ֣י עִיר֗וֹ בְּנֵ֤נוּ זֶה֙ ולא סומין (עא.)4, ואינו נסקל עד שיהו שם שלשה הראשונים, שנאמר בננו זה זהו שלקה בפניכם. האי מיבעי ליה זה - ולא סומין! - אם כן לכתוב בננו הוא, מאי בננו זה - שמע מינה תרתי (עא:)5 סוֹרֵ֣ר וּמֹרֶ֔ה אֵינֶ֥נּוּ שֹׁמֵ֖עַ בְּקֹלֵ֑נוּ ולא חרשין (סנהדרין עא.)4 בקולנו ולא בקולו של מקום (סנהדרין ע:)6 זוֹלֵ֖ל אינו חייב עד שיקח בשר בזול ויאכל, יין בזול וישתה, דכתיב זולל (סנהדרין ע.)6 וְסֹבֵֽא: אכל כל מאכל ולא אכל בשר, שתה כל משקה ולא שתה יין - אינו נעשה בן סורר ומורה, עד שיאכל בשר וישתה יין, שנאמר זולל וסבא, ואף על פי שאין ראיה לדבר - זכר לדבר, שנאמר אל תהי בסבאי יין בזללי בשר למו (משלי כג, כ) (סנהדרין ע.)7

(כא) וּ֠רְגָמֻהוּ כָּל־אַנְשֵׁ֨י עִיר֤וֹ בָֽאֲבָנִים֙ וָמֵ֔ת וּבִֽעַרְתָּ֥ הָרָ֖ע מִקִּרְבֶּ֑ךָ וְכָל־יִשְׂרָאֵ֖ל יִשְׁמְע֥וּ וְיִרָֽאוּ: ס צריך הכרזה (פלוני מת בבית דין על שעבר עבירה זו, כדי לרדות את האחרים – רש"י) (סנהדרין פט.)8

**רמב"ם הלכות ממרים פרק ז**

1 לא ענש הכתוב קטן שלא בא לכלל המצות, וכן איש שגדל והרי הוא ברשות עצמו אינו נסקל מפני שגנב ואכל ושתה אכילה זו המכוערת, הא כיצד מפי השמועה למדו שאין דין זה אלא בבן שלש עשרה שנה ויום אחד שהביא שתי שערות עד שיקיף כל הגיד ואחר שיקיף השיער כל הגיד הרי הוא ברשות עצמו ואינו נסקל. (הלכה ה)

2 כל ימיו של בן סורר ומורה אינן אלא שלשה חדשים מאחר שיביא שתי שערות, לפי שאפשר שתתעבר אשתו ויהיה עוברה ניכר בשלשה חדשים ונאמר כי יהיה לאיש בן סורר ומורה ולא אב סורר ומורה הא למדת שאם הקיף השיער את כל הגיד קודם שישלים שלשה חדשים הרי זה פטור. (הלכה ו)

3 גזירת הכתוב הוא שיסקל בן סורר ומורה, אבל הבת אינה נידונית בדין זה שאין דרכה להמשך באכילה ושתיה כאיש, שנאמר בן ולא בת ולא טומטום ואנדרוגינוס. (הלכה יא)

3אטומטום שנקרע ונמצא זכר אינו נעשה בן סורר ומורה, שנאמר כי יהיה לאיש בן סורר ומורה עד שיהיה בן משעת התראה. (הלכה יב)

4היה אביו רוצה ואמו אינה רוצה אמו רוצה ואביו אינו רוצה אינו נעשה בן סורר ומורה שנאמר ותפשו בו אביו ואמו, היה אחד מהן גדם או חגר או אלם או סומא או חרש אינו נעשה בן סורר ומורה שנאמר ותפשו בו ולא גדמים, והוציאו אותו ולא חגרים, ואמרו ולא אלמים, בננו זה ולא סומים, איננו שומע בקולנו ולא חרשים. (הלכה י)

5כיצד דנין בן סורר ומורה מביאין אותו אביו ואמו תחילה לבית דין של שלשה ואומרין להן בננו זה סורר ומורה, ומביאין שני עדים שגנב משל אביו וקנה בשר ויין במה שגנב ואכל אותה אכילה האמורה אחר ההתראה, וזו היא עדות הראשונה ומלקין אותו כשאר חייבי ד מלקות, שנאמר ויסרו אותו ולא ישמע אליהם, חזר וגנב משל אביו ואכל אכילה זו, אביו ואמו מביאין אותו לבית דין של שלשה ועשרים ומביאין שני עדים ומעידין עליו שגנב ואכל אכילה זו האמורה אחר שהתרו בו, וזו היא עדות אחרונה אפילו היו השנים הראשונים הם האחרונים, ואחר שמקבלין עדותן בודקין אותו שמא הקיף השער את כל הגיד, אם לא הקיף ולא שלמו לו שלשה חדשים גומרין דינו כדרך כל הרוגי בית דין וסוקלין אותו, ואינו נסקל עד שיהו שם שלשה הראשונים שנאמר בננו זה זהו שלקה בפניכם. (הלכה ז)

6אכילה זו שהוא חייב עליה דברים הרבה יש בהם והן כולן הלכה מפי הקבלה, אינו חייב סקילה עד שיגנוב משל אביו ויקנה בשר בזול ויין בזול, ויאכל וישתה חוץ מרשות אביו בחבורה שכולן ריקנין ופחותין, ויאכל הבשר חי ואינו חי מבושל ואינו מבושל כדרך שהגנבים אוכלים וישתה היין מזוג כדרך שהגרגרנים שותים, והוא שיאכל משקל חמשים דינרין מבשר זה במלוגמא אחת וישתה חצי לוג מיין זה בבת אחת, גנב משל אביו ואכל אכילה זו ברשות אביו, או שגנב משל אחרים ואכל אכילה זו המכוערת בין ברשות אביו בין ברשות אחרים הרי זה פטור, וכן אם גנב משל אביו ואכל אכילה מכוערת כזו ברשות אחרים והיתה אכילת מצוה אפילו מדבריהם [או אכילת עבירה אפילו מדבריהם] פטור שנאמר איננו שומע בקולנו שאינו עובר באכילה זו אלא על קולם יצא זה שעבר בה על דברי תורה, או שאכלה בדבר מצוה, כיצד אכל אכילה זו המכוערת עם החבורה הרעה שאוכל עמהם בדבר מצוה, או שאכלו מעשר שני בירושלים אפילו אכלו בתנחומי אבלים שהיא מצוה מדבריהם הרי זה פטור, וכן אם אכלה מנבלות וטריפות שקצים ורמשים אפילו אכל בתענית צבור שהיא עבירה מדבריהם הרי זה פטור מן המיתה. (הלכה ב)

7בן סורר ומורה האמור בתורה הרי נתפרשה בו סקילה ולא ענש הכתוב אלא אם כן הזהיר, והיכן הזהיר לא תאכלו על הדם לא תאכל אכילה המביאה לידי שפיכות דמים וזו אכילת בן סורר ומורה שאינו נהרג אלא על אכילה מכוערת שאכל, שנאמר זולל וסובא מפי השמועה למדו שזולל הוא האוכל בשר ברעבתנות וסובא השותה יין ברעבתנות. (הלכה א)

7אכל כל מאכל ולא אכל בשר בהמה אף על פי שאכל אכילה זו מבשר העוף פטור, ואם אכל אכילה זו מבשר בהמה והשלים החמשים דינרים מבשר העוף חייב, שתה כל משקה ולא שתה יין פטור. (הלכה ג)

8בן סורר ומורה צריך הכרזה, כיצד מכריזין עליו כותבין לכל ישראל בבית דין פלוני סקלנו פלוני מפני שהיה בן סורר ומורה. (הלכה יג)

# מצות דין תליה למי שיתחייב לתלות - ותלית אותו על עץ (תקלה)

(כב) וְכִֽי־יִהְיֶ֣ה בְאִ֗ישׁ איש ולא אשה1 חֵ֛טְא מִשְׁפַּט־מָ֖וֶת וְהוּמָ֑ת וְתָלִ֥יתָ והומת ותלית - ממיתין אותו ואחר כך תולין אותו (סנהדרין מו:)2 אֹת֖וֹ בלא כסותו (סנהדרין מו.)3 עַל־ עֵֽץ:

# שלא ילין הצלוב על העץ וכן המת בביתו אלא לכבודו - לא תלין נבלתו על העץ (תקלו)

# מצות קבורה לנהרג על פי בית דין וכן לכל מת - כי קבור תקברנו ביום ההוא (תקלז)

(כג) לֹא־תָלִ֨ין ולא זו (המגדף) בלבד אמרו (בלא תעשה, אלא כל מתים הלנתן בלא תעשה הוא, כדיליף בברייתא מריבויא דתקברנו רש"י), אלא: כל המלין את מתו עובר בלא תעשה (סנהדרין מו.)4 נִבְלָת֜וֹ עַל־הָעֵ֗ץ כִּֽי־קָב֤וֹר עץ - שומע אני בין בתלוש בין במחובר, תלמוד לומר כי קבור - מי שאינו מחוסר אלא קבורה, יצא זה שמחוסר קציצה וקבורה (מריבויא (של קבור תקברנו) משמע ליה דאף עץ בעי קבורה – רש"י) (סנהדרין מו:)5 תִּקְבְּרֶ֙נּוּ֙ מכאן רמז לקבורה מן התורה (מרבויא דריש כל המתים – רש"י) (סנהדרין מו:)6 בַּיּ֣וֹם הַה֔וּא כִּֽי־ קִלְלַ֥ת (מפני שבירך את השם נתלה, והעוברים והשבים אומרים: מפני מה זה תלוי - מפני שבירך את השם, וגנאי הדבר כלפי מעלה להיזכר – רש"י סנ' מה:) אֱלֹהִ֖ים תָּל֑וּי אינו נתלה אלא המגדף והעובד עבודה זרה מה מקלל - זה שכפר בעיקר, אף כל - שכפר בעיקר. רבנן דרשי כללי ופרטי: והומת ותלית - כלל, כי קללת - פרט, אי הוו מקרבי להדדי אמרינן: אין בכלל אלא מה שבפרט, הני - אין, מידי אחרינא - לא. השתא דמרחקי מהדדי - אהני לרבויי עבודה זרה דדמי ליה בכל מילי (סנהדרין מה:)1 וְלֹ֤א תְטַמֵּא֙ אֶת־אַדְמָ֣תְךָ֔ אֲשֶׁר֙ יְהֹוָ֣ה אֱלֹהֶ֔יךָ נֹתֵ֥ן לְךָ֖ נַחֲלָֽה: ס

**רמב"ם הלכות סנהדרין פרק טו**

1מצות עשה לתלות את המגדף ועובד עכו"ם שנאמר כי קללת אלהים תלוי הרי מגדף אמור ובעובד עכו"ם נאמר את ה' הוא מגדף, והאיש נתלה ואין האשה נתלית שנאמר כי יהיה באיש חטא משפט מות והומת ותלית אותו. (הלכה ו)

2כיצד מצות הנתלין אחר שסוקלין אותן משקעין את הקורה בארץ ועץ יוצא ממנה ומקיפין שתי ידיו זו לזו ותולהו סמוך לשקיעת החמה ומתירין אותו מיד, ואם לן עוברין עליו בלא תעשה שנאמר לא תלין נבלתו על העץ. (הלכה ז)

3כיצד מצות הנסקלין, רחוק מבית הסקילה ארבע אמות מפשיטין את המחוייב סקילה בגדיו ומכסין ערותו מלפניו, ואין האשה נסקלת ערומה אלא בחלוק אחד, ובית הסקילה גבוה שתי קומות עולה לשם הוא ועדיו וידיו אסורות, ואחד מן העדים דוחפו על מתניו מאחוריו והוא נהפך ונופל על לבו לארץ, אם מת בה יצא שהרי נאמר סקול יסקל או ירה יירה הנה השוה הנסקל שנפל את האבן עליו עם הנדחף שנפל הוא בעצמו על הארץ, ואם לא מת מדחיפה זו מגביהין העדים אבן שהיתה מונחת שם משא שני בני אדם והעד השני מרפה את ידו ומשליך האבן על לבו, אם מת בו יצא ואם לאו רגימתו בכל ישראל שנאמר יד העדים תהיה בו בראשונה להמיתו ויד כל העם באחרונה. (הלכה א)

4ומצות עשה לקבור את כל הרוגי בית דין ביום ההריגה שנאמר כי קבור תקברנו ביום ההוא, ולא הרוגי בית דין בלבד אלא כל המלין את מתו עובר עליו בלא תעשה, הלינו לכבודו להביא לו ארון ותכריכין אינו עובר עליו. (הלכה ח)

5אין תולין על אילן המחובר לקרקע אלא על התלוש כדי שלא יהא מחוסר קציצה, שהעץ שנתלה עליו נקבר עמו שלא יהא לו זכרון רע ויאמרו זה העץ שנתלה עליו פלוני, וכן האבן שנסקל בה והסייף שנהרג בו הנהרג והסודרין שחונקין בהן הכל נקברין בתפישת הנהרג אבל לא בקבר עצמו. (הלכה ט)

6ההספד כבוד המת הוא, לפיכך כופין את היורשין ליתן שכר מקוננים והמקוננות וסופדין אותו, ואם צוה שלא יספדוהו אין סופדין אותו, אבל אם צוה שלא יקבר אין שומעין לו, שהקבורה מצוה שנאמר כי קבור תקברנו. (הלכות אבל יב, א)

פרק כב

# מצות השבת אבדה - השב תשיבם לאחיך (תקלח)

(א) לֹֽא־תִרְאֶה֩ יכול אפילו רחוק ממנו מלא מיל תלמוד לומר כִּ֣י תִפְגַּ֞ע שׁ֧וֹר אֹֽיִבְךָ֛ א֥וֹ חֲמֹר֖וֹ תֹּעֶ֑ה הָשֵׁ֥ב תְּשִׁיבֶ֖נּוּ לֽוֹ (שמות כג, ד) אי כי תפגע שומע אני כמשמעו תלמוד לומר כי תראה, הא כיצד שיערו חכמים אחד משבעה ומחצה במיל שהוא ריס (ספרי רכב)1 אֶת־שׁ֨וֹר דאפילו לגיזת זנבו2 אָחִ֜יךָ א֤וֹ אֶת־שֵׂיוֹ֙ לגיזותיו2 נִדָּחִ֔ים (תועים) כדרך הדחתם מיכן אתה אומר איזו היא אבדה מצא חמור או פרה רועים בדרך אין זו אבדה חמור וכליו הפוכים פרה ורצה בין הכרמים הרי זו אבדה (ספרי רכב)3 וְהִתְעַלַּמְתָּ֖ פעמים שאתה מתעלם, ופעמים שאי אתה מתעלם (ב"מ ל.)4 (וראה בגמרא שם שהדרשה נחוצה רק לזקן ואינה לפי כבודו ולא לכהן בבית הקברות או שלו מרובה משל חבירו) מֵהֶ֑ם הָשֵׁ֥ב החזירה וברחה, החזירה וברחה, אפילו ארבעה וחמישה פעמים - חייב להחזירה (ב"מ ל:)5 תְּשִׁיבֵ֖ם אין לי אלא לביתו, לגינתו ולחורבתו מנין - תלמוד לומר תשיבם - מכל מקום (דלא בעינן דעת בעלים) (ב"מ לא.)6 לְאָחִֽיךָ: לעולם חייב באחריותה עד שיכניסנה לרשותו שנאמר השב תשיבם לאחיך (ספרי רכב)6

(ב) וְאִם־לֹ֨א קָר֥וֹב אָחִ֛יךָ אֵלֶ֖יךָ וְלֹ֣א יְדַעְתּ֑וֹ וַאֲסַפְתּוֹ֙ אֶל־תּ֣וֹךְ בֵּיתֶ֔ךָ וְהָיָ֣ה עִמְּךָ֗ עַ֣ד דְּרֹ֤שׁ אָחִ֙יךָ֙ עד שתדרוש את אחיך, אם רמאי הוא אם אינו רמאי (מכאן שסימנים דאורייתא) (ב"מ כח:)7 אֹת֔וֹ והרמאי, אף על פי שאמר סימניה - לא יתן לו (עד שיאמר סימן מובהק) (ב"מ כח:)7 וַהֲשֵׁבֹת֖וֹ ראה היאך תשיבנו לו, שלא יאכיל עגל לעגלים, וסיח לסייחין, אווזא לאווזין, ותרנגול לתרנגולין (ב"מ כח:)8 לֽוֹ: מנין לרואה את חברו שהוא טובע בנהר או חיה גוררתו או לסטין באין עליו שהוא חייב להצילו תלמוד לומר לֹ֥א תַעֲמֹ֖ד עַל־דַּ֣ם רֵעֶ֑ךָ (ויקרא יט, טז). והא מהכא נפקא? מהתם נפקא: אבדת גופו מניין - תלמוד לומר והשבתו לו! (השב את גופו לעצמו - רש"י) אי מהתם הוה אמינא: הני מילי - בנפשיה, אבל מיטרח ומיגר אגורי - אימא לא, קא משמע לן (סנהדרין עג.)9

# שלא להתעלם מן האבדה - לא תוכל להתעלם (תקלט)

(ג) וְכֵ֧ן תַּעֲשֶׂ֣ה לַחֲמֹר֗וֹ דאי כתב רחמנא שמלה, הוה אמינא: הני מילי - בעדים דגופה וסימנין דגופה, אבל חמור בעדים דאוכף וסימנין דאוכף - אימא לא מהדרינן ליה, כתב רחמנא חמור, דאפילו חמור בסימני האוכף2 וְכֵ֣ן תַּעֲשֶׂה֘ לְשִׂמְלָתוֹ֒ אף השמלה היתה בכלל כל אלו, (בכלל כל אבדת אחיך) ולמה יצאת - להקיש אליה, לומר לך: מה שמלה מיוחדת - שיש בה סימנין ויש לה תובעין, אף כל דבר שיש בו סימנין ויש לו תובעים - חייב להכריז (ב"מ כז.)2 וְכֵ֣ן תַּעֲשֶׂ֗ה לְכָל־ ראה מים ששוטפין ובאין - הרי זה גודר בפניהם. אמר רבא: לכל אבידת אחיך - לרבות אבידת קרקע (ב"מ ל.)9א אֲבֵדַ֥ת אָחִ֛יךָ לאחיך אתה מחזיר, ואי אתה מחזיר לכנעני (ב"ק קיג:)10 אֲשֶׁר־תֹּאבַ֥ד פרט לאבידה שאין בה שוה פרוטה (ב"מ כז.)11 מִמֶּ֖נּוּ מי שאבודה הימנו ומצויה אצל כל אדם, יצאתה זו שאבודה ממנו, ואינה מצויה אצל כל אדם (ב"מ כב:)12 וּמְצָאתָ֑הּ דאתאי לידיה משמע (ואפילו הכי אחיך ולא נכרי, ולמדך שאבידת נכרים מותרת, ולא תימא כי אמעוט אבידת נכרי - מלטרוח אחריה אמעוט, אבל אי נקטה - חייב לאהדורה. רש"י ב"מ כז.) (ב"ק קיג:)10 לֹ֥א תוּכַ֖ל לְהִתְעַלֵּֽם: ס

1מאימתי יתחייב לפרוק ולטעון עמו משיראהו ראייה שהיא כפגיעה שהרי נאמר +שמות כ"ג ד' - ה'+ כי תראה ונאמר כי תפגע, וכמה, שיערו חכמים משיהיה ביניהם מאתים ושש וששים אמה ושני שלישי אמה שהוא אחד משבעה ומחצה במיל, היה רחוק ממנו יתר מזה אינו זקוק לו. (הלכות רוצח ושמירת הנפש פרק יג הלכה ו) (לא ברור למה הרמב"ם רק מביא המרחק לפריקה וטעינה ולא למציאה כי הדרש מתאים וככה מובא בספרי במקומנו)

2השמלה בכלל כל אבידת אחיך היתה וכן השור והשה והחמור ולמה פרט הכתוב חמור להחזירו בסימני מרדעת אף על פי שהסימן בדבר הטפל לו יחזיר ולמה פרט שור ושה להחזיר אפילו גיזות השה או גז א זנב השור אף על פי שהוא דבר מועט. ולמה פרט השמלה ללמוד ממנה מה השמלה מיוחדת שיש לה סימנין וחזקתה שיש לה תובעין וחייב להחזיר אף כל דבר שיש לו סימנים הרי הוא בחזקת שיש לו תובעין וחייב להחזיר, אבל דבר שאין לו תובעין אלא נתיאשו ממנו הבעלים הרי הוא של מוצאו אף על פי שיש בו סימנים. (הלכות גזלה ואבדה פרק יד הלכה א)

3וכל דבר שיש בו סימן בין דרך הנחה בין דרך נפילה בין ברשות היחיד בין ברשות הרבים חייב להכריז, כיצד דרך הנחה, כגון שמצא חמור או פרה רועים בדרך ביום או שמצא כלי מכוסה באשפה הרי זה לא יגע בהן שנאמר +דברים כ"ב א'+ נדחים, אבל אם מצא חמור וכליו הפוכים ופרה רצה בין הכרמים או כלי מגולה באשפה הרי זו אבידה ונוטל ומכריז. (הלכות גזלה ואבדה פרק טו הלכה ב)

4מצא שק או קופה אם היה חכם או זקן מכובד שאין דרכו ליטול כלים אלו בידו אינו חייב להטפל בהן ואומד את דעתו אילו היו שלו אם היה מחזירן לעצמו כך חייב להחזיר של חבירו ואם לא היה מוחל על כבודו אפילו היו שלו כך בשל חבירו אינו חייב להחזיר. היה דרכו להחזיר כלים כאלו בשדה ואין דרכו להחזירן בעיר ומצאן בעיר אינו חייב להחזיר מצאן בשדה חייב להחזירן עד שיגיעו לרשות הבעלים ואף על פי שהרי נכנס בהן לעיר ואין דרכו בכך. (הלכות גזלה ואבדה פרק יא הלכה יג)

5וכן אם מצא בהמה והכישה נתחייב להטפל בה ולהחזירה אף על פי שאינה לפי כבודו שהרי התחיל במצוה. החזירה וברחה אפילו מאה פעמים חייב להחזיר שנ' השב תשיבם השב אפילו מאה פעמים משמעו, לעולם הוא חייב להטפל בה עד שיחזירנה לרשות בעליה למקום המשתמר אבל אם החזירה למקום שאין משתמר כגון גנה וחרבה ואבדה משם חייב באחריותה. (הלכות גזלה ואבדה פרק יא הלכה יד)

6החזיר את האבדה בשחרית למקום שהבעלים נכנסין ויוצאין שם בשחרית אינו חייב להטפל בה שהרי הבעלים רואין אותה אף על פי שהוא מקום שאינו משתמר, במה דברים אמורים בדבר שאין בו רוח חיים אבל בבעלי חיים לעולם חייב להטפל בה עד שיכניסנה לרשות הבעלים המשתמרת, ואינו צריך דעת בעלים. (הלכות גזלה ואבדה פרק יא הלכה טו)

7בא בעל האבדה ונתן סימנים שאינן מובהקין אין מחזירין לו עד שיאמר סימנים מובהקין, והרמאי אף על פי שאמר סימנים מובהקין אין מחזירין לו עד שיביא עדים שהיא שלו, אמרו חכמים +דברים כ"ב ב'+ והיה עמך עד דרוש אחיך עד שתחקור אחר אחיך אם רמאי הוא אם לאו. +/השגת הראב"ד/ בא בעל האבדה ונתן סימנים שאינן מובהקין אין מחזירין לו עד שיאמר סימנים מובהקין. א"א לאפוקי חיורי וסומקי קאמר. /השגת הראב"ד/ והרמאי אף על פי שאמר סימנים מובהקין אין מחזירין לו עד שיביא עדים שהיא שלו. א"א סימן מובהק לגמרי.+ (הלכות גזלה ואבדה פרק יג, הלכה ג)

8מצא עגלים וסייחין של רעי מטפל בהן שלשה חדשים ושל בריאה שלשים יום, אווזים ותרנגולין גדולים מטפל בהן שלשים יום, מצא קטנים וכל דבר שטיפולו מרובה משכרו מטפל בהן שלשה ימים, מיכן ואילך מוכרן בבית דין, וכן פירות שהתחילו להרקיב וכיוצא בהן מוכרן בבית דין. (הלכות גזלה ואבדה פרק יג הלכה טז)

9כל היכול להציל ולא הציל עובר על +ויקרא י"ט ט"ז+ לא תעמוד על דם רעך, וכן הרואה את חבירו טובע בים או ליסטים באים עליו או חיה רעה באה עליו ויכול להצילו הוא בעצמו או שישכור אחרים להצילו ולא הציל, או ששמע גוים או מוסרים מחשבים עליו רעה או טומנין לו פח ולא גלה אוזן חבירו והודיעו, או שידע בגוי או באנס שהוא קובל על חבירו ויכול לפייסו בגלל חבירו ולהסיר מה שבלבו ולא פייסו, וכל כיוצא בדברים אלו, העושה אותם עובר על לא תעמוד על דם רעך. (הלכות רוצח ושמירת הנפש פרק א הלכה יד)

9אהרואה מים שוטפין ובאין להשחית בנין חבירו או להשחית שדהו חייב לגדור בפניהם ולמנעם שנ' +דברים כ"ב ג'+ לכל אבדת אחיך לרבות אבדת קרקעו. (הלכות גזלה ואבדה פרק יא הלכה כ)

10אבידת הגוי מותרת שנ' +דברים כ"ב ג'+ אבידת אחיך, והמחזירה הרי זה עובר עבירה מפני שהוא מחזיק ידי רשעי עולם, ואם החזירה לקדש את השם כדי שיפארו את ישראל וידעו שהם בעלי אמונה הרי זה משובח, ובמקום שיש חלול השם אבידתו אסורה וחייב להחזירה, ובכל מקום מכניסין כליהם מפני הגנבים ככלי ישראל מפני דרכי שלום. (הלכות גזלה ואבדה פרק יא הלכה ג)

11אבידה שאין בה שוה פרוטה אינו חייב להטפל בה ולא להחזירה. (הלכות גזלה ואבדה פרק יא הלכה יב)

12המוצא אבידה בזוטו של ים ובשלוליתו של נהר שאינו פוסק אף על פי שיש בה סימן הרי זו של מוצאה שנ' +דברים כ"ב ג'+ אשר תאבד ממנו ומצאתה, מי שאבודה ממנו ומצויה אצל כל אדם יצאת זו שאבודה ממנו ומכל אדם שזה ודאי נתיאש ממנה. (הלכות גזלה ואבדה פרק יא הלכה י)

# שלא להניח בהמת חברו רובצת תחת משאה – לא תראה את חמור אחיך וגו' (תקמ)

# מצות הקמת משא לישראל - הקם תקים עמו (תקמא)

(ד) לֹא־תִרְאֶה֩ אֶת־חֲמ֨וֹר אָחִ֜יךָ א֤וֹ שׁוֹרוֹ֙ נֹפְלִ֣ים בַּדֶּ֔רֶךְ וְהִתְעַלַּמְתָּ֖ והתעלמת, פעמים שאתה מתעלם ופעמים שאין אתה מתעלם כיצד היה כהן והם בבית הקברות או שהיה זקן ואינו לפי כבודו או שהיתה אבידה שלו מרובה משל חבירו פטור שנאמר והתעלמת פעמים שאתה מתעלם ופעמים שאין אתה מתעלם (ספרי רכה)1 מֵהֶ֑ם הָקֵ֥ם שאין בעליו עמו מנין - תלמוד לומר הקם תקים, מכל מקום (ב"מ לא.)2 תָּקִ֖ים העמידה ונפלה העמידה ונפלה אפילו חמש פעמים חייב שנאמר הקם תקים עמו (ספרי רכה)3 עִמּֽוֹ: הלך וישב לו, ואמר לו הואיל ועליך מצוה לפרוק - פרוק פטור, שנאמר עמו (ב"מ לב.)2

פריקה בחנם, טעינה בשכר. רבי שמעון אומר: זו וזו בחנם. מאי טעמייהו דרבנן? דאי סלקא דעתך כרבי שמעון - לכתוב רחמנא טעינה, ולא בעי פריקה, ואנא אמינא: ומה טעינה דלית בה צער בעלי חיים, וליכא חסרון כיס - חייב, פריקה דאית בה צער בעלי חיים וחסרון כיס - לא כל שכן? - אלא למאי הלכתא כתביה רחמנא? לומר לך: פריקה - בחנם, טעינה - בשכר. (ב"מ לב.)4

**הלכות רוצח פרק יג**

1היה כהן והבהמה רובצת בבית הקברות אינו מיטמא לה כשם שאינו מיטמא להשב אבידה, וכן אם היה זקן שאין דרכו לטעון ולפרוק הואיל ואינה לפי כבודו פטור. (הלכה ג)

2מצא בהמת חבירו רבוצה אף על פי שאין הבעלים עמה מצוה לפרוק מעליה ולטעון עליה שנ' עזוב תעזוב הקם תקים מכל מקום, אם כן למה נאמר עמו שאם היה בעל הבהמה עמה והלך וישב לו ואמר לזה שפגע בו הואיל ועליך מצוה אם רצית לפרוק לבדך פרוק הרי זה פטור שנ' עמו, ואם היה בעל הבהמה זקן או חולה חייב לפרוק ולטעון לבדו. (הלכה ח)

3פרק וטען וחזרה ונפלה חייב לפרוק ולטעון פעם אחרת אפילו מאה פעמים שנ' עזוב תעזוב עמו הקם תקים עמו, לפיכך צריך להדדות עמו עד פרסה אלא אם כן אמר לו בעל המשא איני צריך לך. הלכה ה)

4מצוה מן התורה לפרוק עמו בחנם, אבל לטעון עליו הרי זו מצוה ונוטל שכרו, וכן בשעה שמדדה עמו עד פרסה יש לו שכר. (הלכה ז)

# שלא תעדה אשה עדי איש - לא יהיה כלי גבר על אשה (תקמב)

# שלא יעדה האיש עדי אשה - ולא ילבש גבר שמלת אשה (תקמג)

(ה) לֹא־יִהְיֶ֤ה כְלִי־גֶ֙בֶר֙ עַל־אִשָּׁ֔ה מנין שלא תצא אשה בכלי זיין למלחמה? ת"ל: לא יהיה כלי גבר על אשה1 וְלֹא־יִלְבַּ֥שׁ גֶּ֖בֶר שִׂמְלַ֣ת אִשָּׁ֑ה שלא יתקן איש בתיקוני אשה (נזיר נט.)1 כִּ֧י תוֹעֲבַ֛ת יְהֹוָ֥ה אֱלֹהֶ֖יךָ כָּל־עֹ֥שֵׂה אֵֽלֶּה: פ

1לא תעדה אשה עדי האיש כגון שתשים בראשה מצנפת או כובע או תלבש שריון וכיוצא בו או שתגלח ראשה כאיש, ולא יעדה איש עדי אשה כגון שילבש בגדי צבעונין וחלי זהב במקום שאין לובשין אותן הכלים ואין משימים אותו החלי אלא נשים הכל כמנהג המדינה, איש שעדה עדי אשה ואשה שעדתה עדי איש לוקין, המלקט שערות לבנות מתוך השחורות מראשו או מזקנו משילקט שערה אחת לוקה מפני שעדה עדי אשה, וכן אם צבע שערו שחור משיצבע שיער לבנה אחת לוקה, טומטום ואנדרוגינוס אינו עוטף כאשה ולא מגלח ראשו כאיש ואם עשה כן אינו לוקה. +/השגת הראב"ד/ המלקט שערות לבנות מתוך שחורות מראשו או מזקנו משילקט שער אחת לוקה. א"א לא מחוור שיהא לוקה באחת שלא אמרו אלא אסור ועוד מאי עדי אשה איכא בחדא והא לא מינכרא מילתא כלל.+ (הלכות ע"ז פרק יב הלכה י)

# שלא ליקח האם מעל הבנים - לא תקח האם על הבנים (תקמד)

(ו) כִּ֣י יִקָּרֵ֣א פרט למזומן (חולין קלט.)1 קַן־ אין שם אלא אפרוח אחד או ביצה אחת - חייב לשלח, שנאמר קן - קן מכל מקום (חולים קמ:)2 צִפּ֣וֹר׀ טהורה ולא טמאה1 לְפָנֶ֡יךָ לאתויי שהיו לפניך ומרדו1 בַּדֶּ֜רֶךְ מצא קן בים חייב בשילוח, שנאמר כֹּ֚ה אָמַ֣ר יְהֹוָ֔ה הַנּוֹתֵ֥ן בַּיָּ֖ם דָּ֑רֶךְ (ישעיה מג, טז) (חולין קלט:)2 בְּכָל־עֵ֣ץ׀ א֣וֹ עַל־הָאָ֗רֶץ אֶפְרֹחִים֙ א֣וֹ בֵיצִ֔ים וְהָאֵ֤ם פרט לקורא זכר (ספרי רכח)3 אבל הקורא נקבה אפילו אין הביצים שלה חייב לשלם /לשלח/ דהאם קרינא ביה הואיל ומנהגו בכך אבל זכר דעלמא דברי הכל פטור והאם רובצת כתיב ולא האב רובץ ובקורא הוא דמחייב ר' אליעזר משום דכתיב ביה דגירה לא שנא זכר ול"ש נקבה (רש"י חולין קמ:) רֹבֶ֙צֶת֙ היתה מעופפת, בזמן שכנפיה נוגעות בקן - חייב לשלח, אין כנפיה נוגעות בקן - פטור מלשלח - רובצת - ולא מעופפת (חולין קמ:)4 עַל־הָֽאֶפְרֹחִ֔ים א֖וֹ עַל־הַבֵּיצִ֑ים היו שם אפרוחים מפריחים או ביצים מוזרות - פטור מלשלח, שנאמר והאם רובצת על האפרוחים או על הביצים, מה אפרוחים - בני קיימא, אף ביצים - בני קיימא, יצאו מוזרות; ומה הביצים - צריכין לאמן, אף האפרוחין - צריכין לאמן, יצאו מפריחין (חולין קמ:)5 לֹא־תִקַּ֥ח הָאֵ֖ם עַל־הַבָּנִֽים:

# מצות שלוח הקן - שלח תשלח את האם ואת הבנים תקח לך (תקמה)

(ז) שַׁלֵּ֤חַ שילוח הקן נוהג ... בחולין אבל לא במוקדשין אמאי לא? דאמר קרא: שלח תשלח את האם - במי שאתה מצווה לשלחו, יצא זה - שאי אתה מצווה לשלחו אלא להביאו לידי גזבר (חולין קלח:)6 תְּשַׁלַּח֙ שלחה וחזרה, אפי' ארבעה וחמשה פעמים - חייב, שנאמר: שלח תשלח את האם (חולין קמא.)7 אֶת־הָאֵ֔ם אמר הריני נוטל את האם ומשלח את הבנים - חייב, שנאמר: שלח תשלח את האם (חולין קמא.)8 וְאֶת־הַבָּנִ֖ים תִּֽקַּֽח־לָ֑ךְ טהור רובץ על ביצי עוף טמא - פטור מלשלח – תקח לך ולא לכלביך (חולין קמ.)4 לְמַ֙עַן֙ יִ֣יטַב לָ֔ךְ וְהַאֲרַכְתָּ֖ יָמִֽים: ס

**הלכות שחיטה פרק יג**

1שלוח האם אינו נוהג אלא בעוף טהור שאינו מזומן כגון יוני שובך ועלייה ועופות שקננו בפרדס שנאמר כי יקרא, אבל המזומן כגון אווזין ותרנגולין ויונים שקננו בבית אינו חייב לשלח. (הלכה ח)

2היתה רובצת על אפרוח אחד או על ביצה אחת חייב לשלח, המוצא קן על פני המים או על גבי בעלי חיים חייב לשלח, לא נאמר אפרוחים או ביצים ולא נאמר בכל עץ או על הארץ אלא שדיבר הכתוב בהווה. (הלכה יז)

3זכר שמצאו רובץ על הקן פטור מלשלח, עוף טמא רובץ על ביצי עוף טהור, או עוף טהור רובץ על ביצי עוף טמא פטור מלשלח. (הלכה י)

4היתה מעופפת, אם כנפיה נוגעות בקן חייב לשלח, ואם לאו פטור מלשלח, היתה מטלית או כנפים חוצצות בין כנפיה ובין הקן הרי זה משלח, ואם לא שלח אינו לוקה. (הלכה יג)

5היו האפרוחין מפריחין שאינן צריכין לאמן או ביצים מוזרות אינו חייב לשלח, היו אפרוחין טרפות הרי אלו כביצים מוזרות ופטור מלשלח. (הלכה ט)

6המקדיש עוף לבדק הבית ופרח מידו והרי הוא מכירו ומצאו רובץ על האפרוחים או על הביצים לוקח הכל ומביאן לידי גזבר, שאין שילוח האם נוהג במוקדשין שנאמר ואת הבנים תקח לך ואלו אינן שלך. (הלכה כ) לא ברור למה הרמב"ם דורש כך ולא כמו בגמרא משלח תשלח, ועיין לחם משנה ועדיין לא ברור.

7וכיצד משלח האם אוחז בכנפיה ומפריחה, שלחה וחזרה ושלחה וחזרה אפילו ארבע וחמש פעמים חייב לשלח שנאמר שלח תשלח. (הלכה ה)

8האומר הריני נוטל את האם ומשלח את הבנים חייב לשלח את האם שנאמר שלח תשלח את האם. (הלכה ו)

# מצות מעקה - ועשית מעקה לגגך (תקמו)

# שלא להניח מכשול - ולא תשים דמים בביתך (תקמז)

(ח) כִּ֤י תִבְנֶה֙ בַּ֣יִת יכול אף הבונה בית שער אכסדרה ומרפסת תלמוד לומר בית, מה בית מיוחד שהוא בית דירה יצאו אלו שאינם בית דירה (ספרי רכט)1 חָדָ֔שׁ וְעָשִׂ֥יתָ מַעֲקֶ֖ה לְגַגֶּ֑ךָ מעקה אף על גב דכתב רחמנא לגגך - דידך אין דשותפות לא, כתב רחמנא כי יפול הנופל ממנו, אלא גגך למאי אתא? למעוטי בתי כנסיות ובתי מדרשות (חולין קלו.)2 וְלֹֽא־תָשִׂ֤ים דָּמִים֙ בְּבֵיתֶ֔ךָ אין לי אלא גג מנין לרבות בורות שיחים ומערות חריצים ונעיצים תלמוד לומר ולא תשים דמים בביתך (ספרי שם)3 מנין שלא יגדל אדם כלב רע בתוך ביתו, ולא יעמיד סולם רעוע בתוך ביתו? שנאמר: ולא תשים דמים בביתך (כתובות מא:)3 כִּֽי־יִפֹּ֥ל הַנֹּפֵ֖ל מִמֶּֽנּוּ: ס ממנו - ולא בתוכו, כיצד? היתה רה"ר גבוה ממנו עשרה טפחים ונפל מתוכה לתוכו - פטור, עמוקה ממנו עשרה טפחים ונפל מתוכו לתוכה – חייב (ב"ק נא.)2

**הלכות רוצח ושמירת הנפש פרק יא**

1מצות עשה לעשות אדם מעקה לגגו שנ' +דברים כ"ב ח'+ ועשית מעקה לגגך, והוא שיהיה בית דירה אבל בית האוצרות ובית הבקר וכיוצא בהן אינו זקוק לו, וכל בית שאין בו ארבע אמות על ארבע אמות (לא נקרא בית - סוכה ג.) פטור מן המעקה. +/השגת הראב"ד/ אבל בית האוצרות ובית הבקר וכיוצא בהן אינו זקוק לו. א"א בספרי מרבה את כולן למעקה ואינו ממעט אלא בית שער ואכסדרה ומרפסת.+ (הלכה א)

2בית של שני שותפין חייב במעקה, שנ' +דברים כ"ב ח'+ כי יפול הנופל ממנו, לא תלה אלא בנופל, אם כן למה נאמר ב גגך, למעט בתי כנסיות ובתי מדרשות לפי שאינן עשויים לדירה, היתה רשות הרבים גבוהה מגגו אינו זקוק למעקה, שנ' כי יפול הנופל ממנו, ולא לתוכו. (הלכה ב)

3אחד הגג ואחד כל דבר שיש בו סכנה וראוי שיכשל בו אדם וימות כגון שהיתה לו באר או בור בחצירו בין שיש בהן מים בין שאין בהן מים חייב לעשות להן חוליה גבוהה עשרה טפחים או לעשות לה כסוי כדי שלא יפול בה אדם וימות. וכן כל מכשול שיש בו סכנת נפשות מצות עשה להסירו ולהשמר ממנו ולהזהר בדבר יפה יפה שנ' +דברים ד' ט'+ השמר לך ושמור נפשך, ואם לא הסיר, והניח המכשולות המביאין לידי סכנה, ביטל מצות עשה ועבר על לא תשים דמים. (הלכה ד)

# שלא לזרוע כלאים בכרם בארץ ישראל דאוריתא - לא תזרע כרמך כלאים (תקמח)

# שלא לאכול כלאי הכרם בארץ ישראל - פן תקדש המלאה הזרע אשר תזרע ותבואת הכרם (תקמט)

(ט) לֹא־תִזְרַ֥ע כַּרְמְךָ֖ אין אדם מקדש דבר שאינו שלו (משנה כלאים ז, ה)1 (דמשמע כרמך ולא כרם אחר – רע"ב) כִּלְאָ֑יִם לעולם אינו חייב עד שיזרע חטה ושעורה וחרצן במפולת יד (ברכות כב.)1א פֶּן־תִּקְדַּ֗שׁ פן תקדש, פן תוקד אש (קידושין נו:)2 (לא תהנה ממנו אלא תשרפנו רש"י פסחים כה.) הַֽמְלֵאָ֤ה הַזֶּ֙רַע֙ כתיב הזרע וכתיב המלאה הא כיצד? זרוע מעיקרו – בהשרשה3, זרוע ובא, הוסיף - אין, לא הוסיף - לא (פסחים כה:)4 אֲשֶׁ֣ר תִּזְרָ֔ע הזורע והרוח מסערתו - לא קיד) (ספרי + רמב"ם)3א וּתְבוּאַ֖ת מאימתי התבואה מתקדשת משתשריש וענבים משיעלו כפול לבן (ספרי)3 הַכָּֽרֶם: ס אין לי אלא כרם שלם מנין אפילו גפן יחידי ועושה פירות תלמוד לומר (ה)כרם מכל מקום (ספרי רל)5

1אחד הנוטע ואחד המקיים כיון שראה כלאים צמחו בכרמו והניחם הרי זה קדש, ואין אדם מקדש דבר שאינו שלו, לפיכך המסכך גפנו על גבי תבואתו של חבירו קדש גפנו ולא נתקדשה התבואה, סכך גפן חבירו על תבואתו קדש תבואה ולא קדש גפן חבירו, סכך גפן חבירו על תבואת חבירו לא קדש אחד מהן, ומפני זה הזורע כרמו בשביעית לא קדש. (כלאים ה, ח)

1אואינו לוקה משום זורע כלאי הכרם עד שיזרע בארץ ישראל חטה ושעורה וחרצן במפולת יד, וכן אם חפה אותם בעפר לוקה, וכן אם זרע שני מיני ירק וחרצן או זרע אחד ירק וזרע אחד מין תבואה וחרצן במפולת יד הרי זה לוקה. (כלאים ה, ב)

2אסור לזרוע ירקות או תבואה בצד הגפנים או ליטע גפן בצד הירק או תבואה, ואם עשה כן אף על פי שאינו לוקה הרי זה קדש ונאסרו שניהם בהנאה הירק או התבואה או הגפנים, ושורפין את שניהן שנאמר פן תקדש המלאה הזרע, ואפילו הקש של תבואה והעצים של גפנים האלו אסורין בהנאה ושורפין אותם ולא יסיק בהן תנור וכירים ולא יבשל בהם בעת שריפתן. (כלאים ה, זד)

2כלאי הכרם כיצד מין ממיני תבואה או מיני ירקות שנזרעו עם הגפן בין שזרע ישראל, בין שזרע נכרי, בין שעלו מאליהן, בין שנטע הגפן בתוך הירק שניהם אסורין באכילה ובהנייה שנאמר פן תקדש המלאה הזרע אשר תזרע ותבואת הכרם, כלומר פן תתרחק ותאסור שניהם. (מאכלות אסורות י, ו)

2ולמה אסרו כלאי הכרם [בחוצה לארץ ולא אסרו כלאי זרעים] מפני שכלאי הכרם חמורין הם שאם נזרעו בארץ ישראל הרי הן אסורין בהנאה וכיון שהן אסורין בהנאה בארץ אסרו לזרען בחוצה לארץ. (כלאים ה, ד)

3מאימתי תבואה או ירק מתקדשין משישרישו, ענבים משיעשו כפול הלבן, שנאמר המלאה הזרע אשר תזרע ותבואת הכרם עד שיזרע זה ויהיה זה תבואה, אבל תבואה שיבשה כל צורכה וענבים שבשלו כל צורכן אינן מתקדשות

3אהיה עובר בכרם ונפלו ממנו זרעים או שיצאו עם הזבלים או עם המים או שהיה זורע או זורה בשדה לבן וסערתו הרוח לאחוריו ונפלו הזרעים בכרם וצמחו הרי זה לא נתקדש שנאמר אשר תזרע וזה לא זרע, וחייב לעקור כשיראה, ואם קיימן הרי זה קדש, סערתו הרוח לפניו ורואה הזרעים שנפלו לכרם הרי זה כזורע, וכיצד יעשה אם צמחו העשבים יהפכם במחרישה ודיו, ואם מצאן שנעשו אביב ינפץ אותו אביב כדי להשחיתו שהכל אסור בהנאה, ואם מצאה שנעשית דגן הרי זו תשרף, ואם ראה אותן וקיימן הרי אלו ישרפו עם הגפנים הסמוכות להן. (כלאים ה, יז)

4אסור לעבור בעציץ נקוב שזרוע בו ירק בתוך הכרם, ואם הניחו תחת הגפן ונשתהה שם בארץ כדי להוסיף אחד ממאתים הרי זה קידש. (כלאים ה, כג)

5הבא לזרוע בצד הכרם מרחיק ממנו ארבע אמות מעיקרי הגפנים וזורע, ואם גפן יחידית היא מרחיק ממנה ששה טפחים וזורע, היתה שורה אחת של גפנים זו בצד זו אפילו הן מאה אין זה כרם אלא כגפן יחידית ומרחיק מן השורה ששה טפחים וזורע, היו שתי שורות הרי אלו כרם וצריך להרחיק ארבע אמות מכל צד ואחר כך יזרע. (כלאים ז, א)

(י) לֹֽא־תַחֲרֹ֥שׁ בְּשׁוֹר־וּבַחֲמֹ֖ר יַחְדָּֽו: ס

(יא) לֹ֤א תִלְבַּשׁ֙ שַֽׁעַטְנֵ֔ז צֶ֥מֶר וּפִשְׁתִּ֖ים יַחְדָּֽו: ס

(יב) גְּדִלִ֖ים תַּעֲשֶׂה־לָּ֑ךְ עַל־אַרְבַּ֛ע כַּנְפ֥וֹת כְּסוּתְךָ֖ אֲשֶׁ֥ר תְּכַסֶּה־ בָּֽהּ: ס

(יג) כִּֽי־יִקַּ֥ח אִ֖ישׁ אִשָּׁ֑ה וּבָ֥א אֵלֶ֖יהָ וּשְׂנֵאָֽהּ:

(יד) וְשָׂ֥ם לָהּ֙ עֲלִילֹ֣ת דְּבָרִ֔ים וְהוֹצִ֥א עָלֶ֖יהָ שֵׁ֣ם רָ֑ע וְאָמַ֗ר אֶת־ הָאִשָּׁ֤ה הַזֹּאת֙ לָקַ֔חְתִּי וָאֶקְרַ֣ב אֵלֶ֔יהָ וְלֹא־מָצָ֥אתִי לָ֖הּ בְּתוּלִֽים:

(טו) וְלָקַ֛ח אֲבִ֥י הַֽנַּעֲרָ֖ וְאִמָּ֑הּ וְהוֹצִ֜יאוּ אֶת־בְּתוּלֵ֧י הַֽנַּעֲרָ֛ אֶל־זִקְנֵ֥י הָעִ֖יר הַשָּֽׁעְרָה:

(טז) וְאָמַ֛ר אֲבִ֥י הַֽנַּעֲרָ֖ אֶל־הַזְּקֵנִ֑ים אֶת־בִּתִּ֗י נָתַ֜תִּי לָאִ֥ישׁ הַזֶּ֛ה לְאִשָּׁ֖ה וַיִּשְׂנָאֶֽהָ:

(יז) וְהִנֵּה־ה֡וּא שָׂם֩ עֲלִילֹ֨ת דְּבָרִ֜ים לֵאמֹ֗ר לֹֽא־מָצָ֤אתִי לְבִתְּךָ֙ בְּתוּלִ֔ים וְאֵ֖לֶּה בְּתוּלֵ֣י בִתִּ֑י וּפָֽרְשׂוּ֙ הַשִּׂמְלָ֔ה לִפְנֵ֖י זִקְנֵ֥י הָעִֽיר:

(יח) וְלָֽקְח֛וּ זִקְנֵ֥י הָֽעִיר־הַהִ֖וא אֶת־הָאִ֑ישׁ וְיִסְּר֖וּ אֹתֽוֹ:

(יט) וְעָנְשׁ֨וּ אֹת֜וֹ מֵ֣אָה כֶ֗סֶף וְנָתְנוּ֙ לַאֲבִ֣י הַֽנַּעֲרָ֔ה כִּ֤י הוֹצִיא֙ שֵׁ֣ם רָ֔ע עַ֖ל בְּתוּלַ֣ת יִשְׂרָאֵ֑ל וְלֽוֹ־תִהְיֶ֣ה לְאִשָּׁ֔ה לֹא־יוּכַ֥ל לְשַׁלְּחָ֖הּ כָּל־יָמָֽיו: ס

(כ) וְאִם־אֱמֶ֣ת הָיָ֔ה הַדָּבָ֖ר הַזֶּ֑ה לֹא־נִמְצְא֥וּ בְתוּלִ֖ים לַֽנַּעֲרָֽ:

# מצוה על בית דין לסקול באבנים מי שיתחייב סקילה (חינוך תקנה)

(כא) וְהוֹצִ֨יאוּ אֶת־הַֽנַּעֲרָ֜ אֶל־פֶּ֣תַח בֵּית־אָבִ֗יהָ וּסְקָלוּהָ֩ אַנְשֵׁ֨י עִירָ֤הּ בָּאֲבָנִים֙ אם לא מתה בראשנה תמות בשניה וָמֵ֔תָה כִּֽי־עָשְׂתָ֤ה נְבָלָה֙ בְּיִשְׂרָאֵ֔ל לִזְנ֖וֹת בֵּ֣ית אָבִ֑יהָ וּבִֽעַרְתָּ֥ הָרָ֖ע מִקִּרְבֶּֽךָ: ס

רמב"ם הלכות סנהדרין פרק טו הלכה א

כיצד מצות הנסקלין, רחוק מבית הסקילה ארבע אמות מפשיטין את המחוייב סקילה בגדיו ומכסין ערותו מלפניו, ואין האשה נסקלת ערומה אלא בחלוק אחד, ובית הסקילה גבוה שתי קומות עולה לשם הוא ועדיו וידיו אסורות, ואחד מן העדים דוחפו על מתניו מאחוריו והוא נהפך ונופל על לבו לארץ, אם מת בה יצא שהרי נאמר סקול יסקל או ירה יירה הנה השוה הנסקל שנפל את האבן עליו עם הנדחף שנפל הוא בעצמו על הארץ, ואם לא מת מדחיפה זו מגביהין העדים אבן שהיתה מונחת שם משא שני בני אדם והעד השני מרפה את ידו ומשליך האבן על לבו, אם מת בו יצא ואם לאו רגימתו בכל ישראל שנאמר יד העדים תהיה בו בראשונה להמיתו ויד כל העם באחרונה.

(כב) כִּֽי־יִמָּצֵ֨א בעדים אִ֜ישׁ שֹׁכֵ֣ב׀ עִם־אִשָּׁ֣ה בְעֻֽלַת־בַּ֗עַל שנבעלה בבית אביה ועדיין היא ארוסה וּמֵ֙תוּ֙ לרבות הבאים אחריהם גַּם לרבות את הולד (ערכין ז.) ־שְׁנֵיהֶ֔ם ולא העושה מעשה חידודים (שיהיו שניהם שוין נהנין) הָאִ֛ישׁ הַשֹּׁכֵ֥ב אע"פ שהיא קטנה עִם־הָאִשָּׁ֖ה וְהָאִשָּׁ֑ה אע"פ שנבעלה לקטן וּבִֽעַרְתָּ֥ הָרָ֖ע מִיִּשְׂרָאֵֽל: ס

(כג) כִּ֤י יִהְיֶה֙ נַעֲרָ֣ נערה ולא קטנה נערה ולא בוגרת בְתוּלָ֔ה ולא בעולה מְאֹרָשָׂ֖ה ולא נשואה לְאִ֑ישׁ וּמְצָאָ֥הּ אִ֛ישׁ בָּעִ֖יר מגיד שהפרצה קוראה לגנב וְשָׁכַ֥ב עִמָּֽהּ: (סנהדרין סו:)

(כד) וְהוֹצֵאתֶ֨ם אֶת־שְׁנֵיהֶ֜ם אֶל־שַׁ֣עַר׀ הָעִ֣יר הַהִ֗וא שער שנמצאו בו ולא שער שנדונו בו וּסְקַלְתֶּ֨ם אֹתָ֥ם בָּאֲבָנִים֘ וָמֵתוּ֒ אֶת־הַֽנַּעֲרָ֗ עַל־דְּבַר֙ ע"פ התראה אֲשֶׁ֣ר לֹא־צָעֲקָ֣ה בָעִ֔יר וְאֶ֨ת־ הָאִ֔ישׁ עַל־דְּבַ֥ר אֲשֶׁר־עִנָּ֖ה אֶת־אֵ֣שֶׁת רֵעֵ֑הוּ וּבִֽעַרְתָּ֥ הָרָ֖ע מִקִּרְבֶּֽךָ: ס

רמב"ם הלכות איסורי ביאה פרק ג

הלכה ד

הבא על נערה מאורשה שניהן בסקילה ואינן חייבין סקילה עד שתהיה נערה בתולה מאורשה והיא בבית אביה, היתה בוגרת או שנכנסה לחופה אף על פי שלא נבעלה אפילו מסרה האב לשלוחי הבעל וזנתה בדרך הרי זו בחנק.

הלכה ה

והבא על קטנה מאורשה בבית אביה הוא בסקילה והיא פטורה, ונערה מאורשה בת כהן שזינתה בסקילה.

הלכה ו

באו עליה עשרה והיא בתולה ברשות אביה זה אחר זה הרי הראשון בסקילה וכולן בחנק (בד"א שבאו עליה כדרכה אבל אם באו עליה שלא כדרכה עדיין היא בתולה וכולן בסקילה).

# שלא לענוש אנוס (תקנו)

(כה) וְֽאִם־בַּשָּׂדֶ֞ה יש לה מושיעים בין בעיר בין בשדה חייבת אין לה מושיעים בין בעיר בין בשדה פטורה (ספרי רמג) יִמְצָ֣א הָאִ֗ישׁ אֶת־הַֽנַּעֲרָ֙ הַמְאֹ֣רָשָׂ֔ה וְהֶחֱזִֽיק־בָּ֥הּ הָאִ֖ישׁ וְשָׁכַ֣ב עִמָּ֑הּ וּמֵ֗ת הָאִ֛ישׁ אֲשֶׁר־שָׁכַ֥ב עִמָּ֖הּ לְבַדּֽוֹ:

(כו) וְלַֽנַּעֲרָ֙ לֹא־תַעֲשֶׂ֣ה דָבָ֔ר אנוס רחמנא פטריה (נדרים כז.)1 אֵ֥ין לַֽנַּעֲרָ֖ אחד הרודף אחר חבירו להרגו, ואחר הזכר, ואחר נערה המאורסה, ואחר חייבי מיתות בית דין, ואחר חייבי כריתות - מצילין אותן בנפשו - נער זה זכור3 נערה זה נערה המאורסה חֵ֣טְא אלו חייבי כריתות מָ֑וֶת אלו חייבי מיתות בית דין (סנהדרין עג.) כִּ֡י כַּאֲשֶׁר֩ יָק֨וּם אִ֤ישׁ עַל־רֵעֵ֙הוּ֙ וּרְצָח֣וֹ נֶ֔פֶשׁ מקיש רוצח לנערה המאורסה: מה נערה המאורסה ניתן להצילה בנפשו - אף רוצח (אף הרודף אחר חבירו להרגו) ניתן להצילו בנפשו כֵּ֖ן הַדָּבָ֥ר הַזֶּֽה:

(כז) כִּ֥י בַשָּׂדֶ֖ה מְצָאָ֑הּ צָעֲקָ֗ה הַֽנַּעֲרָ֙ הַמְאֹ֣רָשָׂ֔ה וְאֵ֥ין מוֹשִׁ֖יעַ לָֽהּ: הא יש מושיע לה בכל דבר שאתה יכול להושיע (סנהדרין עג.)2 (ואפילו בנפשו של אונס או רוצח)

1 אנוס פטור מכלום מן המלקות ומן הקרבן ואין צריך לומר מן המיתה שנאמר ולנערה לא תעשה דבר, בד"א בשנאנס הנבעל, אבל הבועל אין לו אונס שאין קישוי אלא לדעת, ואשה שתחלת ביאתה באונס וסופה ברצון פטורה מכלום שמשהתחיל לבעול באונס אין בידה שלא תרצה שיצר האדם וטבעו כופה אותה לרצות. +/השגת הראב"ד/ שאין קשוי אלא לדעת. כתב הראב"ד ז"ל /א"א/ יש אונס שהוא פטור כגון שהוא מתכוון לאשתו ותקפתו אחת מן העריות והביאתו עליה או שדבקוהו עכו"ם עליה עכ"ל.+ (איסורי ביאה פרק א הלכה ט)

2 אחד הרודף אחר חבירו להרגו או רודף אחר נערה מאורסה לאונסה, שנ' כי כאשר יקום איש על רעהו ורצחו נפש כן הדבר הזה, והרי הוא אומר +דברים כ"ב כ"א - כ"ז+ צעקה הנערה המאורסה ואין מושיע לה, הא יש לה מושיע מושיעה בכל דבר שיכול להושיעה ואפילו בהריגת הרודף. (רוצח ושמירת הנפש פרק א הלכה י)

3 והוא הדין לשאר כל העריות חוץ מן הבהמה, אבל הזכור מצילין אותו בנפש הרודף כשאר עריות, אבל הרודף אחר הבהמה לרבעה, או שרדף לעשות מלאכה בשבת או לעבוד ע"ז, אף על פי שהשבת וע"ז עיקרי הדת אין ממיתין אותו עד שיעשה ויביאוהו לבית דין וידינוהו וימות. (רוצח ושמירת הנפש פרק א הלכה יא)

# מצוה על האונס שישא אנוסתו לאשה - ולו תהיה לאשה (תקנז)

# שלא יגרש האונס את אנוסתו - תחת אשר ענה לא יוכל שלחה כל ימיו (תקנח)

(כח) כִּֽי־יִמְצָ֣א בעדים (ספרי רמא)1 אִ֗ישׁ נַעֲרָ֤ ולא בוגרת1 בְתוּלָה֙ ולא בעולה2 אֲשֶׁ֣ר לֹא־ אשר לא אורשה - לאביה, הא אורסה – לעצמה3 אֹרָ֔שָׂה מה ת"ל אשר לא אורשה? מופנה, להקיש לו ולדון הימנו ג"ש, נאמר כאן אשר לא אורשה, ונאמר להלן וְכִֽי־יְפַתֶּ֣ה אִ֗ישׁ בְּתוּלָ֛ה אֲשֶׁ֥ר לֹא־אֹרָ֖שָׂה (שמות כב, טו) מה כאן נ' אף להלן נ', ומה להלן שקלים אף כאן שקלים (כתובות לח.)2 וּתְפָשָׂ֖הּ וְשָׁכַ֣ב עִמָּ֑הּ וְנִמְצָֽאוּ:

(כט) וְ֠נָתַן הָאִ֨ישׁ הַשֹּׁכֵ֥ב עִמָּ֛הּ הנאת שכיבה חמשים, מכלל דאיכא מילתא אחריתי, ומאי ניהו? בושת ופגם (ערכין טו., כתובות מ:)4 לַאֲבִ֥י הַֽנַּעֲרָ֖ ולא לאבי המתה (כתובות לח:)5 חֲמִשִּׁ֣ים כָּ֑סֶף וְלֽוֹ־ תִהְיֶ֣ה מדעתה (כתובות לט:) אבל רצתה היא האונס שותה בעציצו אפילו היא חיגרת אפילו היא סומא אפילו היא מוכת שחין (כתובות לט.)6 לְאִשָּׁ֗ה נמצא בה דבר ערוה, או שאינה ראויה לבא בישראל - אינו רשאי לקיימה, שנאמר: ולו תהיה לאשה, אשה הראויה לו (כתובות לט.)7 תַּ֚חַת אֲשֶׁ֣ר עִנָּ֔הּ מכאן לומד הרמב"ם שיש צער (של פיסוק הרגלים - כתובות לט:) לאנוסה4 לֹא־יוּכַ֥ל שַׁלְּחָ֖הּ כָּל־יָמָֽיו: ס כל ימיו בעמוד והחזר (מכות טו.)8

1אין האונס או המפתה חייב בקנס עד שיבוא עליה כדרכה ובעדים ואינו צריך התראה, ומאימתי יהיה לבת קנס מאחר שלש שנים גמורות עד שתבגור, נבעלה בתוך שלש שנים אין ביאתה ביאה, בא עליה משבגרה אין לה קנס שנ' +דברים כ"ב כ"ח+ נערה בתולה לא הבוגרת. +/השגת הראב"ד/ אין האונס או המפתה חייב בקנס עד שיבוא עליה כדרכה. א"א טעות היא זו ומפורש בגמרא דאפילו שלא כדרכה משלם קנס.+ (רמב"ם הלכות נערה בתולה פרק א הלכה ח)

2מי שפיתה בתולה קונסין אותו משקל חמשים סלעים של כסף מזוקק וזה הוא הנקרא קנס וכן אם אנס אותה, וקנס זה מצות עשה של תורה שנ' +דברים כ"ב כ"ט+ ונתן האיש השוכב עמה לאבי הנערה חמשים כסף. (הלכות נערה בתולה פרק א הלכה א)

3הבת שנתארסה ונתגרשה קנסה לבדו לעצמה נאנסה או נתפתתה ואחר כך נתקדשה לאחר \* קנסה ושאר הדברים לאביה שאין האירוסין מוציאין מרשות האב. (הלכות נערה בתולה פרק ב הלכה טז)

4חמשים כסף של קנס הם דמי הנאת שכיבה בלבד, וחייב המפתה ליתן בושת ופגם יתר על הקנס הקצוב בתורה, יתר עליו האונס שהוא נותן את הצער, שהנבעלת ברצונה אין לה צער ואנוסה יש לה צער וכן הוא אומר באנוסה +דברים כ"ב כ"ט+ תחת אשר ענה. (הלכות נערה בתולה פרק ב הלכה א)

5בא עליה ומתה הרי זה פטור מן הקנס שנ' +דברים כ"ב כ"ט+ ונתן האיש השוכב עמה לאבי הנערה לא לאבי המתה והוא שתמות קודם שתעמוד בדין. (הלכות נערה בתולה פרק א הלכה טו)

6המפותה שלא רצת להנשא למפתה, או שלא רצה אביה ליתנה לו, או שלא רצה הוא לכנוס, הרי זה נותן קנסה והולך ואין כופין אותו לכנוס, ואם רצו וכנסה אינו משלם קנס אלא כותב לה כתובה כשאר הבתולות. אבל האנוסה שלא רצת היא או אביה להנשא לאונס הרשות בידם ונותן קנס, רצת היא ואביה ולא רצה הוא כופין אותו וכונס ונותן קנס שנ' +דברים כ"ב כ"ט+ ולו תהיה לאשה הרי זו מצות עשה, אפילו היא חגרת או סומה או מצורעת כופין אותו לכנוס ואינו מוציא לרצונו לעולם שנ' +דברים כ"ב כ"ט+ לא יוכל שלחה כל ימיו הרי זו מצות לא תעשה. (שם הלכה ג)

7היתה אנוסה זו אסורה עליו אפילו מחייבי עשה ואפילו שנייה הרי זה לא ישאנה, וכן אם נמצא בה דבר זמה אחר שכנסה הרי זה יגרשנה שנ' ולו תהיה לאשה אשה הראויה לו. (שם הלכה ה)

8אף על פי שנ' באונס לא יוכל שלחה כיון שקדמו עשה שנ' ולו תהיה לאשה הרי נתקו לעשה ונמצאת זו מצות לא תעשה שנתקה לעשה שאין לוקין עליה אלא אם לא קיים עשה שבה כמו שיתבאר בהלכות סנהדרין. לפיכך אונס שעבר וגירש כופין אותו להחזיר ואינו לוקה, מתה גרושתו קודם שיחזירנה או שנתקדשה לאחר או שהיה כהן שאסור בגרושה הרי זה לוקה שהרי עבר על לא תעשה ואינו יכול לקיים עשה שבה. (שם הלכה ז)

פרק כג

(א) לֹא־יִקַּ֥ח אִ֖ישׁ אֶת־אֵ֣שֶׁת אָבִ֑יו וְלֹ֥א יְגַלֶּ֖ה כְּנַ֥ף אָבִֽיו: ס רבי יהודה אומר כנף שראה אביב (=אנוסת אביב) ורבנן אומרים כנף הראוי לאביו (=שומרת יבם של אביו) (יבמות צז.)

אם אנס אביו או בנו או אחיו או אחי אביו אשה או פיתה אותה הרי זו מותרת לו וישאנה שלא נאמר אלא אשת ואין כאן אישות. (רמב"ם הלכות איסורי ביאה פרק ב הלכה יג)

# שלא יקח סריס בת ישראל (תקנט)

(ב) לֹֽא־יָבֹ֧א פְצֽוּעַ־דַּכָּ֛א וּכְר֥וּת שָׁפְכָ֖ה בִּקְהַ֥ל יְהֹוָֽה: ס רבי יהודה אומר ארבע קהלות הן קהל כהנים קהל לויים קהל ישראל קהל גרים וחכמים אומרים שלש (ספרי דברים פרשת כי תצא פיסקא רמז)

רמב"ם הלכות איסורי ביאה פרק טז

(א) פצוע דכא וכרות שפכה שנשאו בת ישראל ובעלו לוקין שנאמר לא יבוא פצוע דכא וכרות שפכה בקהל י"י, ומותרין לישא גיורת ומשוחררת ואפי' כהן שהוא פצוע דכא מותר לישא גיורת ומשוחררת לפי שאינו בקדושתו, ואפילו נתינה או אחד מן הספיקות מותרת לו.

(ג) ואי זהו פצוע דכא כל שנפצעו הביצים שלו, וכרות שפכה כל שנכרת הגיד שלו, ובשלשה איברין אפשר שיפסל הזכר בגיד ובביצים ובשבילין שבהן תתבשל שכבת זרע והן הנקראין חוטי ביצים וכיון שנפצע אחד מג' איברין אלו או נדך הרי זה פסול.

שלא יקח ממזר בת ישראל (תקס)

(ג) לֹא־יָבֹ֥א מַמְזֵ֖ר מום זר (כל שיש בו מום זרות (רש"י יבמות עו:) – זכרים ונקיבות) איזהו ממזר? שמעון התימני אומר: כל שחייבים עליו כרת בידי שמים. ורבי יהושע אומר: כל שחייבין עליו מיתת בית דין כתיב לא יקח איש את אשת אביו ולא יגלה כנף אביו, ושמעון התימני סבר לה כרבנן, דאמרי: בשומרת יבם של אביו הכתוב מדבר, דהויא לה חייבי כריתות, וסמיך ליה: לא יבא ממזר, אלמא מחייבי כריתות הוי ממזר. ורבי יהושע? לכתוב רחמנא לא יגלה, לא יקח (ולא יגלה) למה לי? אלא לאו הכי קאמר: מלא יקח עד לא יגלה הוי ממזר, (דהיינו אשת אביו שחייבים עליו מיתת בית דין) טפי לא הוי ממזר. (יבמות מט.) בִּקְהַ֣ל יְהֹוָ֑ה גַּ֚ם דּ֣וֹר עֲשִׂירִ֔י לֹא־יָ֥בֹא ל֖וֹ בִּקְהַ֥ל יְהֹוָֽה: ס נאמר כאן דור עשירי ונאמר להלן דור עשירי (אצל עמוני ומואבי בפסוק הבא), מה דור עשירי האמור למטה עד עולם אף דור עשירי האמור כאן עד עולם )ספרי(

מתני'. ממזרין ונתינין אסורין ואיסורן איסור עולם, אחד זכרים ואחד נקבות.

גמ'. אמר ריש לקיש: ממזרת לאחר עשרה דורות מותרת, יליף עשירי עשירי מעמוני ומואבי, מה להלן נקבות מותרות, אף כאן נקבות מותרות. אי מה להלן מיד, אף כאן מיד? כי אהני גזירה שוה - מעשירי ואילך. והאנן תנן: ממזרים ונתינין אסורין ואיסורן איסור עולם, אחד זכרים ואחד נקבות! לא קשיא: הא כמאן דאמר דון מינה ומינה, הא כמאן דאמר דון מינה ואוקי באתרא. (דון מינה ומינה - כי גמרינן מילתא ממילתא בג"ש גמרינן לה כולה מילתא מינה.

דון מינה ואוקי באתרא - למאי דצריכי גמרינן למאי דלא צריכינן מוקמינן באתרא והכא מאי גזרה שוה איכא בממזר לא כתיב עד עולם ובעמוני ומואבי כתיב עד עולם וילפינן ממזר מעמוני בג"ש כדתני בספרי דבי רב נאמר כאן עשירי ונאמר למטה עשירי מה עשירי האמור למטה עד עולם אף עשירי האמור כאן עד עולם.

ר"ל - סבר כמאן דאמר דון מינה ומינה מה להלן עד עולם אף כאן עד עולם ומינה מה להלן זכרים ולא נקבות אף כאן זכרים ולא נקבות מדור עשירי ואילך הוא דגמרינן דהא כל עשרה לא איצטריכו לן למילף בג"ש.

ותנא דידן - סבר לה כמ"ד דון מינה ואוקי באתרא דון מינה מה להלן עד עולם אף ממזר עד עולם ואוקי באתרא כדמעיקרא י' דורות דקרא אחד זכרים ואחד נקבות דכתיב ממזר מום זר הכי נמי עד עולם דמייתינן בג"ש אחד זכרים ואחד נקבות כך שמעתי וכן עיקר ויש שמפרש לה בלשון אחר.)

תלמוד בבלי מסכת יבמות דף עח עמוד ב

רמב"ם הלכות איסורי ביאה פרק טו הלכה א

אי זהו ממזר האמור בתורה זה הבא מערוה מן העריות, חוץ מן הנדה שהבן ממנה פגום ואינו ממזר, אבל הבא על שאר העריות בין באונס בין ברצון בין בזדון בין בשגגה הולד ממזר, ואחד זכרים ואחד נקבות אסורין לעולם שנאמר גם דור עשירי כלומר לעולם.

שולחן ערוך אבן העזר הלכות פריה ורביה סימן ד סעיף יג

איזהו ממזר, זה הבא מאחת מכל העריות, בין בחייבי מיתות בין בחייבי כריתות, חוץ מהבא מהנדה שאע"פ שהוא פגום אינו ממזר אפילו מדרבנן.

ואין הלכה כרבי עקיבא: כל שאר בשר שהוא בלא יבא (כל קורבה שהיא בלאו) שדרש כנף אביו כרבי יהודה.

ז. ממזר מותר לישא גיורת, וכן הממזרת מותרת לגר, והבנים משניהם ממזרים שהולד הולך אחר הפגום שנאמר בקהל ה' וקהל גרים אינו קרוי קהל י"י. ת"ר: גר נושא ממזרת, (דקסבר קהל גרים לא איקרי קהל והולד ממזר דכתיב לו הלך אחר פסולו) דברי ר' יוסי, ... מ"ט דרבי יוסי? חמשה קהלי כתיבי: (גבי אזהרת פסולי יוחסין לא יבא ממזר בקהל ה' (דברים כג) לא יבא לו בקהל (שם) לא יבא עמוני ומואבי בקהל (שם) לא יבא להם בקהל (שם) דור שלישי יבא להם בקהל דמצרי ואדומי (שם) וקהל דגבי פצוע דכא (שם /דברים כג/) לא חשיב דלאו מן פסולי יוחסין קא משתעי.) חד לכהנים, וחד ללוים, וחד לישראלים, וחד למישרי ממזר בשתוקי, (אף על פי שזה ודאי וזה ספק לא חיישינן שמא זה כשר ואסור לישא ממזרת דהכי דרשינן בקהל ודאי הוא דלא יבא ממזר הא בקהל ספק כגון שתוקי יבא) וחד למישרי שתוקי בישראל, (דדרשינן הכי ממזר ודאי הוא דלא יבא בקהל הא ממזר ספק יבא ודקתני מתני' שתוקי פסול הוא מדרבנן כדלקמן שמא ישא אחותו מאביו), קהל גרים לא איקרי קהל.

תלמוד בבלי מסכת קידושין דף עג עמוד א

כא. דין תורה שספק ממזר מותר לבוא בקהל שנאמר לא יבא ממזר בקהל י"י ממזר ודאי אסור לבוא בקהל ולא ספק, אבל חכמים עשו מעלה ביוחסין ואסרו גם הספיקות לבוא בקהל, לפיכך ממזר ודאי מותר לישא ממזרת ודאית אבל ממזר ספק או שתוקי או אסופי אסור לישא בת ישראל.

# שלא ישא עמוני ומואבי בת ישראל (תקסא)

(ד) לֹֽא־יָבֹ֧א עַמּוֹנִ֛י עמוני ולא עמונית וּמוֹאָבִ֖י מואבי ולא מואבית בִּקְהַ֣ל יְהֹוָ֑ה גַּ֚ם דּ֣וֹר עֲשִׂירִ֔י אם נאמר דור עשירי למה נאמר עד עולם מופנה להקיש ולדון גזירה שוה נאמר כאן דור עשירי ונאמר למעלה דור עשירי, מה דור עשירי האמור כאן עד עולם אף דור עשירי האמור למעלה עד עולם (ספרי) לֹא־יָבֹ֥א לָהֶ֛ם בִּקְהַ֥ל יְהֹוָ֖ה עַד־עוֹלָֽם:

(ה) עַל־דְּבַ֞ר אֲשֶׁ֨ר לֹא־קִדְּמ֤וּ אֶתְכֶם֙ בַּלֶּ֣חֶם וּבַמַּ֔יִם כתנאי: עמוני - ולא עמונית, מואבי - ולא מואבית, דברי רבי יהודה; רבי שמעון אומר: על דבר אשר לא קדמו אתכם בלחם ובמים - דרכו של איש לקדם ולא דרכה של אשה לקדם )יבמות עז.) (ר"ש דורש טעמא דקרא) בַּדֶּ֖רֶךְ בְּצֵאתְכֶ֣ם מִמִּצְרָ֑יִם וַאֲשֶׁר֩ שָׂכַ֨ר עָלֶ֜יךָ אֶת־בִּלְעָ֣ם בֶּן־בְּע֗וֹר מִפְּת֛וֹר אֲרַ֥ם נַהֲרַ֖יִם לְקַֽלְלֶֽךָּ:

(ו) וְלֹֽא־אָבָ֞ה יְהֹוָ֤ה אֱלֹהֶ֙יךָ֙ לִשְׁמֹ֣עַ אֶל־בִּלְעָ֔ם וַיַּהֲפֹךְ֩ יְהֹוָ֨ה אֱלֹהֶ֧יךָ לְּךָ֛ אֶת־הַקְּלָלָ֖ה לִבְרָכָ֑ה אמר רבי אבא בר כהנא: כולם חזרו לקללה, חוץ מבתי כנסיות ומבתי מדרשות. קללה ולא קללות (סנהדרין קה:) כִּ֥י אֲהֵֽבְךָ֖ יְהֹוָ֥ה אֱלֹהֶֽיךָ:

**רמב"ם הלכות איסורי ביאה פרק יב**

הלכה יז

כל העכו"ם כולם כשיתגיירו ויקבלו עליהן כל המצות שבתורה והעבדים כשישתחררו הרי הן כישראל לכל דבר שנאמר הַקָּהָ֕ל חֻקָּ֥ה אַחַ֛ת לָכֶ֖ם וְלַגֵּ֣ר הַגָּ֑ר (במדבר טו, טו) ומותרין להכנס בקהל י"י מיד, והוא שישא הגר או המשוחרר בת ישראל וישא הישראלי גיורת ומשוחררת, חוץ מד' עממין בלבד והם עמון ומואב ומצרים ואדום שהאומות האלו כשיתגייר אחד מהן הרי הוא כישראל לכל דבר אלא לענין ביאה בקהל.

הלכה יח

וכיצד דינן עמון ומואב איסורין /איסורן/ איסור עולם זכרים ולא נקבות שנאמר לא יבוא עמוני ומואבי בקהל י"י וגו', הל"מ שהעמוני הזכר והמואבי הזכר הוא שאסור לעולם לישא בת ישראל אפילו בן בנו עד סוף העולם אבל עמונית ומואבית מותרת מיד כשאר האומות.

הלכה כה

כשעלה סנחריב מלך אשור בלבל כל האומות ועירבם זה בזה והגלה אותם ממקומם, ואלו המצרים שבארץ מצרים עתה אנשים אחרים הם, וכן האדומים שבשדה אדום, והואיל ונתערבו ד' אומות האסורים בכל אומות העולם שהן מותרים הותר הכל, שכל הפורש מהן להתגייר חזקתו שפירש מן הרוב לפיכך כשיתגייר הגר בזמן הזה בכל מקום בין אדומי בין \* מצרי בין עמוני בין מואבי בין כושי בין שאר האומות אחד הזכרים ואחד הנקבות מותרין לבא בקהל מיד.

רבי שמעון אומר מצרים הם טבעו את ישראל במים ואדומים קדמו את ישראל בחרב ולא אסרם הכתוב אלא עד שלשה דורות עמונים ומואבים מפני שנטלו עצה להחטיא את ישראל אסרם הכתוב איסור עולם ללמדך שהמחטיא את האדם קשה לו מן ההורגו, שההורגו אין מוציאו אלא מן העולם הזה, והמחטיאו מוציאו מן העולם הזה ומן העולם הבא )ספרי(

וגם בזו במידה אחד טובה שירש לוט אביהם מאברהם אבינו, ותפסו במידת סדום.

שלא לקרוא שלום לעמון ומואב (תקסב)

(ז) לֹא־תִדְרֹ֥שׁ שְׁלֹמָ֖ם מכלל שנאמר כי תקרב אל עיר להלחם עליה וקראת אליה לשלום (דברים כ, י) יכול אף כאן כן תלמוד לומר לא תדרוש שלומם וְטֹבָתָ֑ם מכלל שנאמר בטוב לו לא תוננו (דברים כג, יז) יכול אף כאן כן תלמוד לומר וטובתם (בעבד עמוני ומואבי שברח לא"י) (ספרי) כָּל־יָמֶ֖יךָ לְעוֹלָֽם: ס

**רמב"ם הלכות מלכים פרק ו**

הלכה ו

עמון ומואב אין שולחין להם לשלום שנאמר לא תדרוש שלומם וטובתם כל ימיך, אמרו חכמים לפי שנאמר וקראת אליה לשלום יכול עמון ומואב כן, תלמוד לומר לא תדרוש שלומם וטובתם, לפי שנאמר עמך ישב בקרבך בטוב לו לא תוננו יכול עמון ומואב כן, תלמוד לומר וטובתם, ואף על פי שאין שואלים בשלומם אם השלימו מעצמם תחלה מקבלין אותן.

שלא להרחיק זרע עשו מהתחתן עם זרע ישראל אחר שיתגיירו אלא עד שלשה דורות (תקסג). שלא להרחיק מצרי כמו כן אלא עד דור שלישי ולא שלישי בכלל (תקסד)

(ח) לֹֽא־תְתַעֵ֣ב אֲדֹמִ֔י כִּ֥י אָחִ֖יךָ ה֑וּא לֹא־תְתַעֵ֣ב מִצְרִ֔י כִּי־גֵ֖ר הָיִ֥יתָ בְאַרְצֽוֹ: בירא דשתית מיניה לא תשדי ביה קלא (בבא קמא דף צב:)

(ט) בָּנִ֛ים של גר ולא שלשה דורות לישראלים העומדים על הר סיני אֲשֶׁר־יִוָּלְד֥וּ מעוברת שנתגיירה בנה שני לָהֶ֖ם מהם מנה (הוא ראשון בנו שני ובן בנו מותר) דּ֣וֹר כל בניו של גר אסורים ובני בניו מותרים שְׁלִישִׁ֑י ת"ר: בנים - ולא בנות, דברי ר"ש; אמר ר' יהודה, הרי הוא אומר: בנים אשר יולדו להם דור שלישי, הכתוב תלאן בלידה. (יבמות עז:) יָבֹ֥א לָהֶ֖ם הלך אחר פסולן (דאם נטמעו בכשרים כגון מצרי שנשא ישראלית וישראל שנשא מצרית הלך אחריהן והולד פסול עד דור שלישי.) בִּקְהַ֥ל יְהֹוָֽה: ס

ת"ר: אם נאמר בנים (לכתוב בן שלישי יבא וגו' או דור שלישי יבא להם ולא לכתוב בנים) למה נאמר דורות? ואם נאמר דורות למה נאמר בנים? אם נאמר בנים ולא נאמר דורות, הייתי אומר: בן ראשון ושני אסור (גר מצרי שנולדו לו שלשה בנים לאחר שנתגייר הבן הראשון והשני יאסרו והשלישי מותר), שלישי מותר, לכך נאמר דורות; (לאשמועינן דכל בניו אסורים ובני בנים מותרים) ואם נאמר דורות ולא נאמר בנים, (הייתי אומר לאותם ישראלים העומדים על הר סיני הוא אומר דור שלישי שלכם יבוא להם בקהל כלומר בכם ובבניכם אסורין מצרי ואדומי אבל בבני בנים מותרים ומשם והלאה מותרין מצריים אפילו גר ראשון) הייתי אומר: לאותן העומדים על הר סיני, לכך נאמר בנים. להם - מהם מנה; (הוא ראשון בנו שני ובן בנו מותר) להם - הלך אחר פסולן. (תרי להם כתיבי ומשמע הלך אחריהם דאם נטמעו בכשרים כגון מצרי שנשא ישראלית וישראל שנשא מצרית הלך אחריהן והולד פסול עד דור שלישי) ואיצטריך למיכתב להם, ואיצטריך למיכתב אשר יולדו; דאי כתב רחמנא אשר יולדו, ה"א מבניהם מנה, כתב רחמנא להם; (דמשמע דמהם מנה ואיצטריך אשר יולדו דלא תימא אשר יולדו מבניהם מנה וקשו קראי אהדדי אלא למילתא אחריתי איצטריך) ואי כתב רחמנא להם, ה"א מצרית מעוברת שנתגיירה - היא ובנה חד, כתב רחמנא אשר יולדו. (למימר דכל לידה דמגרות ואילך חדא דרא היא) ואיצטריך למיכתב להם הכא, ואיצטריך למיכתב לו גבי ממזר; (למימר הלך אחר פסולו שאם נשא כשרה בנו ממזר) דאי כתב רחמנא הכא, משום דבא מטיפה פסולה, אבל ממזר דבא מטיפה כשרה (מישראל טהור) - אימא לא; ואי כתב רחמנא גבי ממזר, משום דאין ראוי לבא בקהל לעולם, אבל הכא אימא לא, צריכא. (יבמות עח.)

רמב"ם הלכות איסורי ביאה פרק יב

הלכה יט

מצרי ואדומי אחד זכרים ואחד נקבות דור ראשון ודור שני אסורין לבא בישראל ודור שלישי מותר שנאמר בנים אשר יולדו להם וגו'.

הלכה כ

מצרית מעוברת שנתגיירה בנה שני, מצרי שני שנשא מצרית ראשונה או מצרי ראשון שנשא מצרית שנייה הולד שני שנאמר בנים אשר יולדו להם הכתוב תלאן בלידה.

(י) כִּֽי־תֵצֵ֥א מַחֲנֶ֖ה (הוי יוצא במחנה – ועל תסמוך על הנס) עַל־אֹיְבֶ֑יךָ כנגד אויביך אתה נלחם וְנִ֨שְׁמַרְתָּ֔ מִכֹּ֖ל דָּבָ֥ר אף על לשון הרע (ספרי) רָֽע: שלא יהרהר אדם ביום ויבוא לידי טומאה בלילה. מכאן א"ר פנחס בן יאיר: תורה מביאה לידי זהירות, זהירות מביאה לידי זריזות, זריזות מביאה לידי נקיות, נקיות מביאה לידי פרישות, פרישות מביאה לידי טהרה, (תיקון הלב והמחשבות) טהרה מביאה לידי קדושה, (דבקות רוחנית של האדם באלוהים בכל עת ובכל מצב) קדושה מביאה לידי ענוה, **(**תכונת [נפש](https://he.wikipedia.org/wiki/%D7%A0%D7%A4%D7%A9) או [רגש](https://he.wikipedia.org/wiki/%D7%A8%D7%92%D7%A9) שבו האדם מחשיב עצמו כשווה בין שווים, ואינו מרגיש כחשוב ונישא מאחרים מכל סיבה שתהיה. מי שיודע את ערכו ומכיר בכישוריו היתרים, אך לא שם את עצמו במרכז, ולא מבקש לעצמו תהילה וכבוד מהעולם, אלא מבקש לעשות את המעשים הראויים והרצויים)  ענוה מביאה לידי יראת חטא, יראת חטא מביאה לידי חסידות, (מלא העולם כלו חסד - עשייה מוסרית מאהבה שלא על פי קו הדין והרחבת קיום המצוות בכל הצדדים והתנאים על פי תפיסתו עד היכן שידו מגעת, ובכלל זה הטבה לבריות בגוף בנפש ובממון, מתוך כוונה להגדיל את כבודו של הבורא וקידוש שמו) חסידות מביאה לידי רוח הקודש, רוח הקודש מביאה לידי תחיית המתים, וחסידות גדולה מכולן, שנאמר: אז דברת בחזון לחסידיך. ופליגא דרבי יהושע בן לוי, דא"ר יהושע בן לוי: ענוה גדולה מכולן, שנאמר: רוח ה' אלהים עלי יען משח ה' אותי לבשר ענוים, חסידים לא נאמר אלא ענוים, הא למדת שענוה גדולה מכולן. (ע"ז כ:)

שלא יכנס טמא למחנה לויה (תקסה)

(יא) כִּֽי־יִהְיֶ֤ה בְךָ֙ אִ֔ישׁ פרט לקטן אֲשֶׁ֛ר לֹא־יִהְיֶ֥ה טָה֖וֹר מִקְּרֵה־לָ֑יְלָה אין לי אלא קרי לילה קרי יום מנין תלמוד לומר אשר לא יהיה טהור מכל מקום, אם כן למה נאמר מקרה לילה מגיד שדבר הכתוב בהווה (ספרי) וְיָצָא֙ אֶל־מִח֣וּץ לַֽמַּחֲנֶ֔ה לֹ֥א יָבֹ֖א אֶל־תּ֥וֹךְ הַֽמַּחֲנֶֽה: ויצא אל מחוץ למחנה - זו מחנה לויה, לא יבא אל תוך המחנה - זו מחנה שכינה, מכאן לבעל קרי שיצא חוץ לשתי מחנות (פסחים סח.)

והחינוך מונה על הפסוק צַ֚ו אֶת־בְּנֵ֣י יִשְׂרָאֵ֔ל וִֽישַׁלְּחוּ֙ מִן־הַֽמַּחֲנֶ֔ה כָּל־צָר֖וּעַ וְכָל־זָ֑ב וְכֹ֖ל טָמֵ֥א לָנָֽפֶשׁ: (במדבר ה, ב) מצוה שסב שלוח טמאים חוץ למחנה שכינה, וכותב: ונכפלה מצוה זו במקום אחר, דהיינו המצווה שלנו. למרות ששם השילוח ממחנה שכינה (טמא מת) וכאן ממחנה לויה (זב וכו').

והרמב"ם לא מזכיר בעל קרי בכלל בין אלו שמשתלחים מן המחנה:

רמב"ם הלכות ביאת המקדש פרק ג

הלכה א

מצות עשה לשלח כל הטמאים מן המקדש שנאמר וישלחו מן המחנה כל צרוע וכל זב וכל טמא לנפש.

הלכה ב

זה המחנה האמור כאן הוא מחנה שכינה שהוא מפתח עזרת ישראל ולפנים, שומע אני שהמצורע והזב וטמא מת שלשתן במקום אחד, ת"ל במצורע בדד ישב מחוץ למחנה מושבו זה מחנה ישראל שהוא מפתח ירושלים ולפנים, מה מצורע שטומאתו חמורה חמור שילוחו משילוח חבירו, אף כל שטומאתו חמורה חמור שילוחו משילוח חבירו, לפיכך משלחין את המצורע חוץ לג' מחנות שהוא חוץ לירושלים, מפני שהוא מטמא בביאה, מה שאין הזב מטמא.

הלכה ג

ומשלחין זבין וזבות נדות ויולדות חוץ לשתי מחנות שהוא חוץ להר הבית, מפני שהן מטמאין המשכב והמושב אפילו מתחת האבן מה שאין המת מטמא.

הלכה ד

טמא מת אפילו המת עצמו מותר להכנס להר הבית שנאמר ויקח משה את עצמות יוסף עמו עמו במחנה הלויה.

וזה לכאורה נגד הגמרא: אמר קרא זב וכל זב - לרבות בעל קרי. מסייע ליה לרבי יוחנן, דאמר רבי יוחנן: מחילות לא נתקדשו, ובעל קרי משתלח חוץ לשתי מחנות. (פסחים סז:)

והכי חלק היה לא ללמוד ב"ק מן וכל זב. ואז המצווה כאן בא ללמד על שילוח ב"ק ממחנה לויה. והלימוד שזב וכו' משתלחים משני מחנות נלמד ממקום אחר: יכול יהו זבין וטמאי מתים משתלחין למחנה אחת - תלמוד לומר ולא יטמאו את מחניהם - ליתן מחנה לזה ומחנה לזה, דברי רבי יהודה. רבי שמעון אומר: אינו צריך, הרי הוא אומר וישלחו מן המחנה כל צרוע וכל זב וכל טמא לנפש, יאמר טמאי מת ואל יאמר טמאי זב, ואני אומר: טמאי מתים משתלחין - זבין לא כל שכן? למה נאמר זב - ליתן לו מחנה שניה. (פסחים סז.)

ואפשר שהמשנה בכלים הר הבית מקודש ממנו שאין זבים וזבות נדות ויולדות נכנסים לשם (כלים א,ח) מחלק בין ב"ק לשאר טומאות היוצאות מן הגוף בדיוק כמו שהתורה מחלקת ע"י כתיבת השילוח בשתי מצוות!

והמשנה למלך משאיר את העניין בצריך תלמוד:

ומשלחין זבין וזבות כו'. גרסינן בפ"ו דפסחים (דף ס"ז) וכל זב לרבות בעל קרי ואמרינן התם מסיע ליה לרבי יוחנן דאמר בעל קרי משתלח חוץ לשתי מחנות ובדף ס"ח אמרינן ויצא אל מחוץ למחנה זו מחנה לויה לא יבוא אל תוך המחנה זו מחנה שכינה ע"כ. למדנו מכל זה שהבעל קרי דינו כזב לענין שילוח שמשתלח חוץ לב' מחנות ומאי דתנן בסוף זבים בעל קרי כמגע שרץ הא אמרינן התם בפסחים דלאו למחנותם קאמר אלא לומר דמה מגע שרץ מטמא באונס אף בעל קרי מטמא באונס וכן פי' שם הר"ש אלא שראיתי לרבינו שם שפירש שכוונת התנא הוא ללמדנו שבעל קרי הוא ראשון לטומאה כנוגע בשרץ ואינו אב הטומאה ולא ידעתי איך יתיישב לו סוגיא דפסחים ומה שלא תירצו בגמרא לומר דמתניתין דזבין אתא לאשמועינן שבעל קרי הוא ראשון לטומאה אפשר שהוא משום דכבר למדנו דין זה מדתנן בריש כלים אבות הטומאה השרץ כו' ומדלא תני בעל קרי שמעת מינה דאינו אב הטומאה וכן כתב שם הר"ש וז"ל ומדלא חשיב כאן בעל קרי בהדי אבות הטומאה היה נראה דאינו אלא ראשון בעלמא ומש"ה הוצרכו לומר דמתניתין דזבים אתא לאשמועינן דמטמא באונס ומ"מ למדנו מסוגיא דפסחים דבעל קרי משתלח חוץ ממחנה לויה. והא דתנן בריש תמיד אירע קרי לאחד מהם היה יוצא והולך לו במסיבה ההולכת תחת הבירה כו' הא אמרינן התם בגמרא מסייע ליה לרבי יוחנן דאמר מחילות לא נתקדשו ובעל קרי משתלח חוץ לב' מחנות. וראיתי לרש"י בפסחים שכתב הני תרתי מילי שמעינהו כי הדדי מרביה וכי הדדי אמרינהו ע"כ. נראה שהוקשה לו שאין שייכות זה לזה ולי נראה שהם תלוים זה בזה דכיון דאמרינן דבעל קרי משתלח חוץ לב' מחנות ע"כ מחילות לא נתקדשו דאי לא תיקשי מתניתין דתמיד ואפשר דשני דינים אלו דרבי יוחנן כולם הם נלמדים ממשנה זו ומשום הכי סמכם רבי יוחנן זה לזה והוא דמדתנן הולך במסיבה ההולכת תחת הבירה ש"מ דיש חילוק בין הר הבית למה שהוא תחת הר הבית וא"כ ע"כ משתלח חוץ לשני מחנות דאם לא נאסר כי אם במחנה שכינה למה לו לילך במסיבה ההולכת תחת הבירה ועוד דהיה יכול להמתין מלטבול עד היום שהרי לאחר שטבל נמי טבול יום הוא ואסור מדרבנן לישב שם אלא דכיון שנטמא בפנים לא גזרו עליו חכמים וכמו שכתבו התוס' בריש פ"ג דזבחים ע"ש אלא ודאי דבעל קרי אסור מן התורה במחנה לויה ומש"ה הצריכוהו לילך במסיבה ההולכת תחת הקרקע כדי לטבול. וראיתי לרבינו עובדיה בריש תמיד שכתב בא וישב לו בבית המוקד עד שהשערים נפתחים היה יוצא והולך לו לחוץ לפי שטבול יום משתלח חוץ לעזרה כדאמרינן באלו דברים וכל זב לרבות בעל קרי ע"כ. ודברים אלו הם שלא בדקדוק דטבול יום אינו אסור כי אם מעזרת נשים ולפנים ואין איסורו כי אם מדרבנן אבל מן התורה אינו אסור כי אם מעזרת ישראל ולפנים אבל בעל קרי אסור מן התורה מפתח הר הבית ולפנים וזה פשוט. ודע שלא ראיתי לרבינו בפירקין שהביא דין זה דבעל קרי וכן בפ"ח /בפ"ז/ מהלכות בית הבחירה לא הזכיר כלל דין דבעל קרי ולא ידעתי למה גם במתני' פ"ק דכלים מ"ח קתני הר הבית מקודש ממנו שאין זבין וזבות נדות ויולדות נכנסים לשם ורבינו העתיק משנה זו בפירקין ולא ידעתי למה לא אמרו גם כן בעל קרי והדבר אצלי צריך תלמוד. (משנה למלך הלכות ביאת המקדש פרק ג הלכה ג)

בכל אופן גם אם הפסוקים כאן מלמדים דיני טומאה של ב"ק וגם אם לאו, הפסוק הבא (יב) נראה הכפלה של וְאִ֕ישׁ כִּֽי־תֵצֵ֥א מִמֶּ֖נּוּ שִׁכְבַת־זָ֑רַע וְרָחַ֥ץ בַּמַּ֛יִם אֶת־כָּל־בְּשָׂר֖וֹ וְטָמֵ֥א עַד־הָעָֽרֶב: (ויקרא טו, טז)

הסבר לשיטת הרמב"ם אפשר למצוא כאן: <http://asif.co.il/?wpfb_dl=1270>

והפשט נשמע שמחנה צבאי דומה לבית הבירה מבחינת וְהָיָ֥ה מַחֲנֶ֖יךָ קָד֑וֹשׁ. ובעל קרי, שאינו מחוסר כפרה יכול לחזור למחנה הצבאי אחרי טבילה בערב. משא"כ בשאר טמאים שצריכים להביא קרבן.

(יב) וְהָיָ֥ה לִפְנֽוֹת־עֶ֖רֶב יִרְחַ֣ץ בַּמָּ֑יִם הרואה קרי אינו מטמא בזיבה מעת לעת רבי יוסי אומר יומו (משנה זבים ב, ג) וּכְבֹ֣א הַשֶּׁ֔מֶשׁ יָבֹ֖א אֶל־תּ֥וֹךְ הַֽמַּחֲנֶֽה:

לא מצאתי את ההלכה

כנראה זה אותו מחלוקת רק בזיר כמה תולין בזיבה וכאן כמה תולין בקרי:

שכבת זרע של זב מטמא במשא כל מעת לעת, ור' יוסי אומר: יומו. במאי קמיפלגי? בדשמואל; דשמואל רמי, כתיב: כי יהיה בך איש אשר לא יהיה טהור מקרה לילה, וכתיב: לפנות ערב ירחץ במים! מ"ד מעת לעת, דייק מלפנות ערב, ואידך, דייק מקרה לילה. ומ"ד מלפנות ערב, הכתיב: מקרה לילה! א"ל: אורחא דקרי למתיא בליליא. (נזיר סו.) והאי דכתיב ערב היינו נמי ערב אחרינא והוי משמע דכתיב ביה מערב ועד ערב לומר לך מערב ועד ערב מטמא שכבת זרע של זב במשא דה"נ תניא לה בסיפרא והיה לפנות ערב ירחץ במים מלמד שהקרי פוטר בזיבה מעת לעת )רש"י(

# מצוה להתקין יד במחנה (תקסו)

(יג) וְיָד֙ תִּהְיֶ֣ה לְךָ֔ מִח֖וּץ לַֽמַּחֲנֶ֑ה אין יד אלא מקום שנאמר והנה מציב לו יד )ש"א טו יב) וְיָצָ֥אתָ שָׁ֖מָּה חֽוּץ:

**ואסור להפנות בתוך המחנה או על פני השדה בכל מקום, אלא מצות עשה לתקן שם דרך מיוחדת להפנות בה, שנאמר ויד תהיה לך מחוץ למחנה. (רמב"ם מלכים ו, יד) ואפילו קטנים?**

דרבי יונתן רמי: כתיב ויד תהיה לך מחוץ למחנה ויצאת שמה חוץ, וכתיב: ויתד תהיה לך וגו' וכסית את צאתך! הא כיצד - כאן בגדולים, כאן בקטנים; (ברכות כה.)

# מצוה להתקין יתד במחנה (תקסז)

(יד) וְיָתֵ֛ד תִּהְיֶ֥ה לְךָ֖ עַל־אֲזֵנֶ֑ךָ וְהָיָה֙ בְּשִׁבְתְּךָ֣ ח֔וּץ וְחָפַרְתָּ֣ה בָ֔הּ וְשַׁבְתָּ֖ וְכִסִּ֥יתָ אֶת־צֵאָתֶֽךָ:

וכן מצות עשה להיות יתד לכל אחד ואחד תלויה עם כלי מלחמתו, ויצא באותה הדרך ויחפור בה ויפנה ויכסה, שנאמר ויתד תהיה לך על אזניך וגו', ובין שיש עמהן ארון ובין שאין עמהן ארון כך הם עושים תמיד, שנאמר והיה מחניך קדוש. (רמב"ם מלכים ו, טו)

(טו) כִּי֩ יְהֹוָ֨ה אֱלֹהֶ֜יךָ מִתְהַלֵּ֣ךְ׀ בְּקֶ֣רֶב מַחֲנֶ֗ךָ לְהַצִּֽילְךָ֙ וְלָתֵ֤ת אֹיְבֶ֙יךָ֙ לְפָנֶ֔יךָ וְהָיָ֥ה מַחֲנֶ֖יךָ קָד֑וֹשׁ וְלֹֽא־יִרְאֶ֤ה בְךָ֙ עֶרְוַ֣ת דָּבָ֔ר וְשָׁ֖ב מֵאַחֲרֶֽיךָ: ס

כשם שאסור לקרות כנגד צואה ומי רגלים עד שירחיק כך אסור לקרות כנגד הערוה עד שיחזיר פניו אפילו כותי או קטן לא יקרא כנגד ערותן אפילו מחיצה של זכוכית מפסקת הואיל והוא רואה אותה אסור לקרות עד שיחזיר פניו, וכל גוף האשה ערוה לפיכך לא יסתכל בגוף האשה כשהוא קורא ואפילו אשתו ואם היה מגולה טפח מגופה לא יקרא כנגדה. (רמב"ם הלכות קריאת שמע ג, טו)

אמר רבא: צואה בעששית - מותר לקרות קריאת שמע כנגדה, ערוה בעששית - אסור לקרות קריאת שמע כנגדה. צואה בעששית מותר לקרות קריאת שמע כנגדה - דצואה בכסוי תליא מילתא, והא מיכסיא; ערוה בעששית אסור לקרות קריאת שמע כנגדה ולא יראה בך ערות דבר, אמר רחמנא, והא קמיתחזיא. (ברכות כה:)

# שלא להחזיר עבד שברח מאדוניו מחוצה לארץ לארץ ישראל (תקסח)

(טז) לֹא־תַסְגִּ֥יר עֶ֖בֶד אֶל־אֲדֹנָ֑יו מיכן אמרו ( = אסמכתא) המוכר עבדו לגוים או לחוצה לארץ יצא בן חורים אֲשֶׁר־יִנָּצֵ֥ל אֵלֶ֖יךָ מֵעִ֥ם אֲדֹנָֽיו לרבות גר תושב (אפילו שהוא רק מקבל עליו הז' מצות ולא קיבל על עצמו להיות גר צדק)

שלא להונות עבד זה הבורח מאדוניו מחוצה לארץ לארץ ישראל (תקסט)

(יז) עִמְּךָ֞ יֵשֵׁ֣ב ולא בעיר עצמו (שישב יחד עם בנ"י ולא שיהי' לו עיר מיוחדת לביתו ולעבדיו) בְּקִרְבְּךָ֗ ולא בספר בַּמָּק֧וֹם אֲשֶׁר־יִבְחַ֛ר במקום שפרנסתו יוצא בְּאַחַ֥ד שְׁעָרֶ֖יךָ בשעריך ולא בירושלם כשהוא אומר באחד שעריך שלא יהא גולה מעיר לעיר בַּטּ֣וֹב ל֑וֹ מנוה הרע לנוה היפה לֹ֖א תּוֹנֶֽנּוּ זו הונית דברים (אחרי שמי שהיה עבד וברח משם ובא בין בני ישראל ונתיישב במקום שפרנסתו מצויה, גם החליף את נוהו ליפה, דרך בנ"א לומר הראיתם את העבד הזה האיך מתיהר בנו וכו' ע"ז אמר לא תוננו מלבי"ם): ס

רמב"ם הלכות עבדים פרק ח

א. המוכר את עבדו לעכו"ם יצא בן חורין וכופין את רבו לחזור ולקנותו מן העכו"ם עד עשרה בדמיו וכותב לו גט שחרור ויוצא, ואם לא רצה העכו"ם למכרו אפילו בעשרה בדמיו אין מחייבין אותו יתר, וקנס זה אין גובין אותו ודנין אותו אלא בבית דין מומחין, ואם מת המוכר אין קונסין את היורש להחזיר את העבד לשחרור. וקנס חכמים הוא שהפקיעו מן המצות (כסף משנה)

י. עבד שברח מחוצה לארץ לארץ אין מחזירין לו לעבדות ועליו נאמר לא תסגיר עבד אל אדוניו ואומר לרבו שיכתוב לו גט שחרור ויכתוב לו שטר חוב בדמיו עד שתשיג ידו ויתן לו, ואם לא רצה האדון לשחררו מפקיעין ב"ד שיעבודו מעליו וילך לו.

יא. עבד זה שברח לארץ הרי הוא גר צדק והוסיף לו הכתוב אזהרה אחרת למי שמאנה אותו מפני שהוא שפל רוח יותר מן הגר וצוה עליו הכתוב שנאמר עמך ישב בקרבך באחד שעריך בטוב לו לא תוננו זו אף הוניית דברים, נמצאת למד שהמאנה את הגר הזה עובר בשלשה לאוין משום ולא תונו איש את עמיתו ומשום וגר לא תונה ומשום לא תוננו וכן עובר משום ולא תלחצנו כמו שביארנו בענין הונייה.

# שלא תהיה קדשה מבנות ישראל (תקע)

(יח) לֹא־תִהְיֶ֥ה קְדֵשָׁ֖ה מִבְּנ֣וֹת יִשְׂרָאֵ֑ל וְלֹֽא־יִהְיֶ֥ה קָדֵ֖שׁ מִבְּנֵ֥י יִשְׂרָאֵֽל:

רמב"ם הלכות אישות פרק א הלכה ד

קודם מתן תורה היה אדם פוגע אשה בשוק אם רצה הוא והיא נותן לה שכרה ובועל אותה על אם הדרך והולך לו, וזו היא הנקראת קדשה, משנתנה התורה נאסרה הקדשה שנאמר +דברים כ"ג+ לא תהיה קדשה מבנות ישראל, לפיכך כל הבועל אשה לשם זנות בלא קידושין לוקה מן התורה מפני שבעל קדשה. השגת הראב"ד קודם מתן תורה אדם פוגע אשה בשוק אם רצה הוא והיא נותן לה שכרה ובועל אותה על אם הדרך והולך לו וזו היא הנקראת קדשה. א"א אין קדשה אלא מזומנת והיא המופקרת לכל אדם אבל המייחדת עצמה לאיש אחד אין בה לא מלקות ולא איסור לאו והיא הפילגש הכתובה, ובעלי הלשון דורשין פילגש מלה הפוכה ומורכבת בפי שגל עומדת לפרקים למשגל משמשת את הבית ופעמים למשכב, ויש ספרים שכתוב בהם (סנהדרין כא) פילגשים קדושין בלא כתובה, מ"מ אין איסור לאו אלא במזמנת עצמה לכל אדם, שאם כדבריו מפתה היאך משלם עליה ממון והלא לוקה עליה אלא ודאי משהוצרכה לפיתוי אינה קדשה.

רמב"ם הלכות נערה בתולה פרק ב הלכה יז

אני אומר שזה שנ' +ויקרא י"ט כ"ט+ בתורה אל תחלל את בתך להזנותה, שלא יאמר האב הואיל ולא חייבה תורה מפתה ואונס אלא שיתן ממון לאב הריני שוכר בתי הבתולה לזה לבוא עליה בכל ממון שארצה או אניח זה לבוא עליה בחנם שיש לאדם למחול וליתן ממונו לכל מי שירצה לכך נאמר אל תחלל את בתך להזנותה. שזה שחייבה תורה לאונס ולמפתה ממון לא מלקות בשאירע הדבר מקרה שלא מדעת אביה ולא הכינה עצמה לכך שדבר זה אינו הווה תמיד ואינו מצוי אבל אם הניח זה בתו הבתולה מוכנת לכל מי שיבוא עליה גורם שתמלא הארץ זמה ונמצא האב נושא בתו והאח נושא אחותו שאם תתעבר ותלד לא יודע בן מי הוא. והמכין בתו לכך הרי היא קדשה ולוקה הבועל והנבעלת משום לא תהיה קדשה ואין קונסין אותו שלא חייבה תורה קנס אלא לאונס ומפתה אבל זו שהכינה עצמה לכך בין מדעתה בין מדעת אביה הרי זו קדשה, ואיסור קדשה אחד הוא בין בבתולה בין בבעולה ולפיכך אמרו חכמים שהיוצא עליה שם רע בילדותה אין לה קנס כמו שבארנו שהרי זו בחזקת שהפקירה עצמה לדבר זה ברצונה. +/השגת הראב"ד/ והמכין בתו לכך הרי זו קדשה ולוקה הבועל והנבעלת. א"א אין דעתי מסכמת לזה שאין קדשה אלא העומדת בקובה של זונות וכן אמרו בספרי לא תהיה קדשה אזהרה למזנה כענין שנאמר (ברא' לח) לא היתה בזה קדשה, ושם נאמר הקדשה היא בעינים על הדרך. /השגת הראב"ד/ ואין קונסין אותו שלא חייבה תורה קנס אלא לאונס ומפתה. א"א ועוד שגם הוא מפותה ומדעתו עושה.+

רמב"ם הלכות מלכים פרק ד הלכה ד

וכן לוקח מכל גבול ישראל נשים ופלגשים, נשים בכתובה וקדושין, ופלגשים בלא כתובה ובלא קידושין אלא ביחוד בלבד קונה אותה ומותרת לו, אבל ההדיוט אסור בפילגש אלא באמה העבריה בלבד אחר ייעוד, ויש לו [רשות] לעשות הפילגשים שלוקח לארמונו טבחות ואופות ורקחות, שנאמר ואת בנותיכם יקח לרקחות ולטבחות ולאופות.

# שלא להקריב אתנן זונה ומחיר כלב (תקעא)

(יט) לֹא־תָבִיא֩ אֶתְנַ֨ן זוֹנָ֜ה אשתו נדה לאו זונה היא וּמְחִ֣יר כֶּ֗לֶב בֵּ֛ית יְהֹוָ֥ה אֱלֹהֶ֖יךָ לרבות את הריקועין (שאם נתן לה אתנן זהב אסור לעשות ממנו צפוי למזבח - ר"מ לא הביא) לְכָל להביא את העוף (ספרי)־נֶ֑דֶר פרט לדבר הנדור (שאם קודם שנתן לה הבהמה כבר היה מוקדש אין חל עליו שם אתנן. מלבי"ם) כִּ֧י תוֹעֲבַ֛ת כתיב הכא תועבה, וכתיב התם כי כל אשר יעשה מכל התועבות האל, מה להלן - עריות שאין קדושין תופסין בה, ה"נ - אין קדושין תופסין בה. ורבא אמר: אחד זה ואחד זה - אתננה אסור, …; מ"ט - ילפי מהדדי, מה זונה ישראלית - בלאו, אף זונה עובדת כוכבים - בלאו, ומה אתנן זונה עובדת כוכבים - אסור, אף אתנן זונה ישראלית - אסור. (תמורה כט:) לרבות אתנן זכר (רב) וגויה (אביי) וישראלית שהיא ערוה עליו (רבא – אפילו באיסורי לאו) יְהֹוָ֥ה אֱלֹהֶ֖יךָ גַּם־שְׁנֵיהֶֽם: ס ולדותיהן מותרין, הן - ולא ולדותיהן ולא חלופיהם. (תמורה ל., ספרי). הם ולא שינויהם הם ולא ולדותיהם. גם לב"ה קשיא (ב"ק סה:)

רמב"ם הלכות איסורי מזבח פרק ד

הלכה ח

... אי זהו אתנן האומר לזונה הא ליך דבר זה בשכריך, אחד זונה כותית או שפחה או ישראלית שהיא ערוה עליו או מחייבי לאוין, אבל הפנויה אפילו היה כהן אתננה מותר, וכן אשתו נדה אתננה מותר אף על פי שהיא ערוה.

הלכה ט

נשא אחת מחייבי לאוין כל שיתן לה מחמת בעילה הרי זה אתנן ואסור, והזכור אתננו אסור, נתנה האשה אתנן לבועל הרי זה מותר משום אתנן.

הלכה טו

נתן לה חטים ועשאתן סולת, זיתים ועשאתן שמן, ענבים ועשאתן יין הרי אלו כשרים, שכבר נשתנו, נתן לה בהמת קדשים באתננה לא נאסרה למזבח ואפילו מנה אותה על פסחו ועל חגיגתו באתננה לא נפסלו המוקדשין שכבר זכה בהן גבוה משעה שהקדישן, וכן אם נתן לה דבר שאינו שלו לא פסלו שאין אדם אוסר דבר שאינו שלו אא"כ נתייאשו הבעלים, אבל אם נתן לה עופות אף על פי שהן מוקדשין אתנן חל עליהם ואסורים ומדברי קבלה הוא דבר זה.

# שלא ללוות ברבית מישראל (תקעב)

(כ) לֹא־תַשִּׁ֣יךְ לְאָחִ֔יךָ נֶ֥שֶׁךְ כֶּ֖סֶף נֶ֣שֶׁךְ אֹ֑כֶל נֶ֕שֶׁךְ כָּל־דָּבָ֖ר אֲשֶׁ֥ר יִשָּֽׁךְ: רבי שמעון אומר מנין שלא יאמר לו צא ושאל שלום פלוני או דע אם בא איש פלוני ממקום פלוני תלמוד לומר נשך כל דבר (מלשון דיבור) אשר ישך )ספרי(

רמב"ם הלכות מלוה ולוה פרק ד

הלכה ב

כדרך שאסור להלוות כך אסור ללוות ברבית שנאמר לא תשיך לאחיך מפי השמועה למדו שזו אזהרה ללוה כלומר לא תנשך לאחיך, וכן אסור להתעסק בין לוה ומלוה ברבית, וכל מי שהיה ערב או סופר או עד ביניהן ה"ז עובר בלא תעשה, שנאמר לא תשימון עליו נשך זו אזהרה אף לעדים ולערב ולסופר, הא למדת שהמלוה בריבית עובר על ששה לאוין: לא תהיה לו כנושה, את כספך לא תתן לו בנשך, ובמרבית לא תתן אכלך, אל תקח מאתו נשך ותרבית, לא תשימון עליו נשך, ולפני עור לא תתן מכשול, והלוה עובר בשנים, לא תשיך לאחיך, ולפני עור לא תתן מכשול, \* ערב ועדים וכיוצא בהן אין עוברין אלא משום לא תשימון עליו נשך, וכל מי שהיה סרסור בין שניהם או שסייע אחד מהן או הורהו עובר משום לפני עור לא תתן מכשול.

רמב"ם הלכות מלוה ולוה פרק ה

הלכה יב

מי שלוה מחבירו ולא היה רגיל מקודם להקדים לו שלום ל אסור להקדים לו שלום, ואצ"ל שיקלסו בדברים או ישכים לפתחו שנאמר נשך כל דבר אפילו דברים אסורים, וכן אסור לו ללמד את המלוה מקרא או גמרא כל זמן שמעותיו בידו אם לא היה רגיל בזה מקודם שנא' נשך כל דבר.

הלכה יג

המלוה את חבירו לא יאמר לו דע אם בא איש פלוני ממקום פלוני (כלומר) שתכבדו ותאכילו ותשקהו כראוי וכן כל כיוצא בזה.

מצות הלואה לנכרי ברבית אם יצטרך ללוות מה שאינו כן בישראל (תקעג)

(כא) לַנָּכְרִ֣י תַשִּׁ֔יךְ מצות עשה וּלְאָחִ֖יךָ לֹ֣א תַשִּׁ֑יךְ מצות לא תעשה לְמַ֨עַן יְבָרֶכְךָ֜ יְהֹוָ֣ה אֱלֹהֶ֗יךָ בְּכֹל֙ מִשְׁלַ֣ח יָדֶ֔ךָ עַל־הָאָ֕רֶץ אֲשֶׁר־אַתָּ֥ה בָא־שָׁ֖מָּה לְרִשְׁתָּֽהּ: ס

לנכרי תשיך שפי' כדברי הרמב"ן שמותר אתה לתת לו הרבית, וגם לפי דעת אחרים הוא מ"ע שאם פסק לתת לו רבית שיקיים דברו ויתן הרבית ולא יחלל השם בשנותו את דברו, ויש שפי' שאף אם נפרש שמותר לקחת ממנו רבית אין זה נגד חוקי השכל, כי הרמב"ן ז"ל כ' שהצווי שלא לקחת רבית הוא גם כשהוא מדעת הלוה והמלוה ואף שהרשות בידם לעשות עם ממונם מה שירצו לאבדם או להפקירם מ"מ אסרה התורה לקבל רבית מפני שהלואה רגילה מאד וצותה התורה שתהיה אחוה בין בני ישראל וילוו זמ"ז בלי שום תשלום הוספה והיום ילוה ראובן משמעון ולמחר שמעון מראובן ולזה הבטיח ה' כאן ברכה מפני שהוא חסד. אבל עכו"ם לא ילוה לישראל בלי רבית א"כ כשהעכו"ם לוה מישראל למה לא יקבל מאתו רבית שהוא נותן לו ברצונו וגם שעושה לו טובה שמלוהו בעת דחקו שלא חייבו הכתוב להלוות לו בחנם. (מלבי"ם)

רמב"ם הלכות מלוה ולוה פרק ה

הלכה א

העכו"ם וגר תושב לוין מהן ומלוין אותן ברבית שנאמר לא תשיך לאחיך לאחיך אסור ולשאר העולם מותר, ומצות עשה להשיך לעכו"ם שנאמר לנכרי תשיך מפי השמועה למדו שזו מצות עשה וזהו דין תורה. +/השגת הראב"ד/ ומצות עשה להשיך וכו' עד וזהו דין תורה. א"א אני לא מצאתי שמועה זו ואולי טעה במה שמצא בספרי (פרשת כי תצא) שנאמר שם לנכרי תשיך זו מצות עשה ופירושו משום דהוה ליה לאו הבא מכלל עשה שלא ישיך לישראל עכ"ל.+

הלכה ב

אסרו חכמים שיהיה ישראל מלוה את העכו"ם ברבית קצוצה אלא בכדי חייו גזרו שמא ילמוד ממעשיו ברוב ישיבתו עמו, לפיכך מותר ללוות מן העכו"ם ברבית שהרי הוא בורח מלפניו ואינו רגיל אצלו, ותלמיד חכם שאינו רגיל בו ללמוד ממעשיו מותר להלוות לעכו"ם ברבית אפילו להרויח, וכל אבק רבית עם העכו"ם מותרת לכל.

רמב"ם הלכות מלוה ולוה פרק ה

הלכה יא

אסור להקדים הרבית או לאחר אותו, כיצד נתן עיניו ללוות ממנו והיה משלח לו סבלונות בשביל שילוהו זו היא רבית מוקדמת, לוה ממנו והחזיר לו מעותיו והיה משלח לו סבלונות בשביל מעותיו שהיו בטילין אצלו זו היא רבית מאוחרת ואם עבר ועושה כן הרי זה אבק רבית.

רבן גמליאל אומר מה תלמוד לומר ולאחיך לא תשיך והלא כבר נאמר לא תשיך לאחיך אלא יש ריבית מוקדמת ויש ריבית מאוחרת כיצד נתן עיניו ללוות ממנו והיה משלח לו ואומר בשביל שילוונו זה הוא ריבית מוקדמת, לוה הימינו והחזיר לו מעותיו והיה משלח לו ואומר בשביל מעותיו שהיו בטילות אצלי זה הוא ריבית מאוחרת. (ספרי)

# שלא לאחר הנדרים והנדבות (תקעד)

(כב) כִּֽי־תִדֹּ֥ר נֶ֙דֶר֙ (הרי עלי) לַיהֹוָ֣ה אֱלֹהֶ֔יךָ אלו הדמין, הערכין, והחרמין, וההקדשות (שהן קדשי בדק הבית, וכולן לה', ואין לכהנים בהן כלום) לֹ֥א תְאַחֵ֖ר לְשַׁלְּמ֑וֹ הוא ולא חילופיו כִּֽי־דָרֹ֨שׁ יִדְרְשֶׁ֜נּוּ אלו חטאות ואשמות עולות ושלמים (הן נדרשין ממך, שהרי חובה הם מוטלין עליך. ועולות ושלמים - כגון עולת ראיה ושלמי חגיגה שהן חובה) יְהֹוָ֤ה אֱלֹהֶ֨יךָ אלו צדקות ומעשרות ובכור (קרא יתירא הוא - נדרוש ביה לאתויי צדקות ומעשרות שכתוב בהן שם זה ולך תהיה צדקה לפני ה' אלהיך (דברים כד) ואכלת לפני ה' אלהיך מעשר דגנך (שם /דברים/ יד).) מֵֽעִמָּ֔ךְ זה לקט שכחה ופאה (שהן חלקו של עני, דכתיב ביה את העני עמך (שמות כב)). פרט ליורש...קרי ביה עמך וקרי ביה מעמך וְהָיָ֥ה בְךָ֖ חֵֽטְא: ולא בקרבנך חטא (אין הקרבן נפסל בכך) (ראש השנה דף ה:)

**רמב"ם הלכות מעשה הקרבנות פרק יד**

הלכה יג

אחד נדרים ונדבות עם שאר הדברים שאדם חייב בהן מערכין ודמים ומעשרות ומתנות עניים מצות עשה מן התורה שיביא הכל ברגל שפגע בו תחלה שנאמר ובאת שמה והבאתם שמה וגו' כלומר בעת שתבא לחוג תביא כל מה שאתה חייב בו ותתן כל חוב שעליך לשם, הגיע הרגל ולא הביא הרי זה ביטל מצות עשה, עברו עליו שלשה רגלים ולא הביא קרבנותיו שנדר או התנדב או שלא נתן הערכים והחרמים והדמים הרי זה עבר בלא תעשה שנאמר לא תאחר לשלמו אינו עובר בלא תעשה עד שיעברו עליו רגלי השנה כולה, ואין לוקין על לאו זה לפי שאין בו מעשה.

הלכה יד

הקדיש בהמה למזבח ועברו עליו שני רגלים ונפל בה מום ופדאה על גב בהמה אחרת אינו עובר בלא תעשה עד שיעברו על האחרת שלשה רגלים, ואחד האיש ואחד האשה עובר בבל תאחר, אבל היורש אינו עובר בבל תאחר.

הלכה טו

כל הקרבנות שעברו עליהן שלשה רגלים לא נפסלו, אלא מקריבן וכשרים, ובכל יום ויום אחר השלשה רגלים הוא עובר בלא תאחר, ובית דין מצווין לעשותו מיד עד שיקריב קרבנותיו ברגל שפגע בו תחלה.

דין נוסף שאומרת הברייתא הוא בלקט, שכחה ופאה שברשות האדם, שהמשהה אותם עובר בבל תאחר. הראשונים מתקשים בדבר, לאור דברי רבא בגמרא לקמן (ו, א): "וצדקה מחייב עלה לאלתר, מאי טעמא? דהא קיימי עניים". אם כן קשה, באיזו מציאות יש איסור בל תאחר בלקט, שכחה ופאה: אם נמצאים כאן עניים, עוברים לאלתר; ואם אין עניים מצויים כאן, קשה מדוע יש חובה לתת מתנות אלו לעניים בכלל, והרי במסכת חולין (קלד, ב) משמע שבמקום שאין עניים, מותר לבעל השדה יטול את מתנותיה לעצמו, שהרי נאמר בתורה "לעני ולגר תעזוב אותם" - ולא לעורבים ולא לעטלפים.

וראה תוס' ד"ה לקט ר"ה ד: ושיטת הר"ן והמאירי

<http://www.halachabrura.org/dafyomi/rosha1.htm>

עבר ואיחר הבכור לאחר שנתו אף על פי שהוא עובר בלא תעשה אם היה תם הרי זה לא נפסל אלא מקריבו ואם היה בעל מום שוחטו בכל מקום שנאמר מעשר דגנך תירושך ויצהרך ובכורות בקרך וצאנך מקיש בכור למעשר מה מעשר אינו נפסל משנה לחברתה אף בכור אינו נפסל משנה לחברתה.

רמב"ם הלכות בכורות פרק א הלכה יג

הצדקה, הרי היא בכלל הנדרים. לפיכך האומר: הרי עלי סלע לצדקה או הרי הסלע זו צדקה, חייב ליתנה (ג) לעניים מיד. ואם איחר, עובר (ד) בבל תאחר (דברים כג, כב). שהרי בידו ליתן מיד, ועניים מצויים הם. ה] ואם אין שם עניים, מפריש ה ו] ומניח עד שימצא עניים. הגה: ז] וכל זה בצדקה שיש בידו לחלקה בעצמו, אבל כשנודרין צדקה בבית הכנסת ליתנה ליד גבאי, או שאר צדקה שיש לו ליתן לגבאי, אינו עובר עליה אף על גב דעניים מצויים. אא"כ תבעו הגבאי ו ואז עובר עליה מיד אי קיימי עניים והגבאי היה מחלק להם מיד. ואם אין ידוע לגבאי, ז צריך הוא להודיע לגבאי מה שנדר, כדי שיוכל לתבעו. (מרדכי פ"ק דב"ב ופ"ק דר"ה). ולא מקרי עניים מצויים אלא עניים הצריכים לחלק להם, אבל אם אין דרך לחלק להם מיד, לא מקרי עניים מצויים. (גם זה במרדכי בב"ב). ח ואם אמר: אתן סלע לצדקה לפלוני, אינו עובר עד שיבא אותו עני, אף על גב דשאר עניים מצויים (ג"ז שם). ח] ודוקא במפריש צדקה סתם, <ג> אבל כל אדם יכול להפריש מעות לצדקה שיהיו מונחים אצלו ליתנם מעט על יד על יד, כמו שיראה לו. (טור בשם הרא"ש) ט] וכן אם התנה בשעה שנדר בצדקה או התנדב אותם שיהיו הגבאים רשאים לשנותה ולצורפה בזהב, הרי אלו מותרים (רמב"ם).

שולחן ערוך יורה דעה הלכות צדקה סימן רנז סעיף ג

(כג) וְכִ֥י תֶחְדַּ֖ל לִנְדֹּ֑ר לֹֽא־יִהְיֶ֥ה בְךָ֖ חֵֽטְא: רבי מאיר אומר (קהלת ה ד) טוב אשר לא תדור משתדור ולא תשלם, טוב מזה ומזה שלא תדור כל עיקר רבי יהודה אומר טוב אשר לא תדור, טוב מזה ומזה נודר ומשלם. (ספרי)

רמב"ם הלכות נדרים פרק יג

הלכה כג

מי שנדר נדרים כדי לכונן דעותיו ולתקן מעשיו הרי זה זריז ומשובח, כיצד כגון מי שהיה זולל ואסר עליו הבשר שנה או שתים, או מי שהיה שוגה ביין ואסר היין על עצמו זמן מרובה, או אסר השכרות לעולם, וכן מי שהיה רודף שלמונים ונבהל להון ואסר על עצמו המתנות או הניית אנשי מדינה זו, וכן מי שהיה מתגאה ביופיו ונדר בנזיר וכיוצא בנדרים אלו, כולן דרך עבודה לשם הם ובנדרים אלו וכיוצא בהן אמרו חכמים נדרים סייג לפרישות.

הלכה כד

ואף על פי שהן עבודה (לשם) לא ירבה אדם בנדרי איסור ולא ירגיל עצמו בהם, אלא יפרוש מדברים שראוי לפרוש מהן בלא נדר.

הלכה כה

אמרו חכמים כל הנודר כאילו בנה במה, ואם עבר ונדר מצוה להשאל על נדרו כדי שלא יהא מכשול לפניו, במה דברים אמורים בנדרי איסר אבל נדרי הקדש מצוה לקיימן ולא ישאל עליהן אלא מדוחק שנאמר נדרי לה' אשלם.

שולחן ערוך יורה דעה הלכות נדרים סימן רג

סעיף א

אל תהי רגיל בנדרים. כל הנודר, אף <א> ע"פ שמקיימו, נקרא רשע א] ונקרא חוטא.

סעיף ב

ב] איחר אדם נדרו, א <ב> פנקסו נפתחת.

סעיף ג

הנודר, כאילו בונה במה בשעת איסור הבמות; והמקיימו, כאילו הקריב עליה קרבן, שטוב יותר שישאל על נדרו. ב ג] והני מילי בשאר נדרים, אבל נדרי הקדש מצוה לקיימן. ולא ישאל עליהם אלא מדוחק ג (ד] <ג> וכן אם נשבע על איזה דבר, לא ישאל עליו אלא מדוחק) (מרדכי פ"ג דשבועות בשם מוהר"ם וע"פ עב"י ס"ס ר"ל).

סעיף ד

ה] צריך ליזהר שלא ידור שום דבר, ו] ואפילו צדקה אין טוב לידור; אלא אם ישנו בידו, יתן מיד; ואם לאו, <ד> לא ידור עד שיהיה לו. ואם פוסקים צדקה וצריך לפסוק עמהם, ד (א) יאמר: בלא נדר.

סעיף ה

ז] בעת צרה מותר לנדור.

סעיף ו

<ה> האומר: אשנה פרק זה, וירא שמא יתרשל בדבר, ה שרי ליה (ב) למנדר לזרוזי נפשיה. וכן אם ירא שיתקפו יצרו ויעבור על איזו מצוה ממצות לא תעשה, או יתרשל מקיום מצות עשה, ו מצוה לישבע ולנדור כדי לזרז עצמו.

מצות קיום מוצא שפתים (מה שאדם מחייב נפשו לה' יתברך (תקעה)

(כד) מוֹצָ֥א שְׂפָתֶ֖יךָ זו מצות עשה תִּשְׁמֹ֣ר זו מצות לא תעשה וְעָשִׂ֑יתָ אזהרה לבית דין שיעשוך (לכוף) כַּאֲשֶׁ֨ר נָדַ֜רְתָּ לַיהֹוָ֤ה אֱלֹהֶ֙יךָ֙ אלו חטאות ואשמות עולות (ראייה) ושלמים (חגיגה ושמחה) נְדָבָ֔ה (הרי זו) אֲשֶׁ֥ר דִּבַּ֖רְתָּ אלו קדשי בדק הבית בְּפִֽיךָ זו צדקה: ס

כל הזבחים שנזבחו שלא לשמן - כשרים, אלא שלא עלו לבעלים לשם חובה... מוצא שפתיך תשמור ועשית כאשר נדרת לה' אלהיך נדבה וגו' האי נדבה? נדר הוא! אלא, אם כמה שנדרת עשית יהא נדר, ואם לא - נדבה יהא (זבחים דף ב.)

# מצוה עלינו להניח השכיר לאכול בזמן שכירותו מדברים ידועים (תקעו)

(כה) כִּ֤י תָבֹא֙ נאמר כאן ביאה ונאמר להלן לא תבוא עליו השמש, מה להלן בפועל הכתוב מדבר - אף כאן בפועל הכתוב מדבר בְּכֶ֣רֶם רֵעֶ֔ךָ ולא של הקדש וְאָכַלְתָּ֧ ולא מוצץ עֲנָבִ֛ים ולא ענבים ודבר אחר כְּנַפְשְׁךָ֖ מה נפשך אם חסמת פטור, אף פועל, אם חסמת - פטור שָׂבְעֶ֑ךָ מלמד שאוכל פועל יותר על שכרו, ולא אכילה גסה וְאֶֽל־כֶּלְיְךָ֖ לֹ֥א תִתֵּֽן: ס בשעת חרמש (שהוא גמר מלאכה) אכול שלא בשעת חרמש לא תיכול. בשעה שאתה נותן לכליו של בעל הבית - אתה אוכל, ובשעה שאי אתה נותן לכליו של בעל הבית - אי אתה אוכל

רבי אלעזר חסמא אומר: לא יאכל פועל יתר על שכרו, וחכמים מתירין. אבל מלמדין את האדם שלא יהא רעבתן ויהא סותם את הפתח בפניו... מר סבר: כנפשך - בדבר שמוסר נפשו עליו, (ואכלת כנפשך - בדבר שאתה מוסר נפשך עליו, לעלות בכבש ולעלות באילן דמוסר נפשו למיתה, דהיינו שכיר.) (חכמים - המסירות נפש של הפועל מזכה לו מן השמים לאכול כאוות נפשו) ומר סבר: כנפשך מה נפשך אם חסמת - פטור, אף פועל אם חסמת - פטור. (כנפשך בא למעט שיש מקרים שהפועל אינו זכאי לאכול ובכלל זה גם יותר משכרו) (בבא מציעא צב.)

ענבים, ולא תאנים מיכן אתה אומר היה עושה בתאנים לא יאכל בענבים בענבים לא יאכל בתאנים אבל מונע את עצמו עד שמגיע למקום היפות ואוכל. רבי אלעזר חסמה אומר מנין שלא יאכל פועל יותר על שכרו תלמוד לומר כנפשך וחכמים אומרים שבעך מלמד שאוכל פועל יותר על שכרו. (ספרי)

# שלא יניף השכיר חרמש על קמת חבירו (תקעז)

# שלא יאכל השכיר בשעת מלאכה (תקעח)

(כו) כִּ֤י תָבֹא֙ בְּקָמַ֣ת לרבות כל בעלי קמה (העומדים בקומה בארץ והכל בכלל) (ואע"פ שהוא לא בר חרמש כגון זיתים ותמרים) רֵעֶ֔ךָ וְקָטַפְתָּ֥ מְלִילֹ֖ת בְּיָדֶ֑ךָ וְחֶרְמֵשׁ֙ כל דבר חרמש ואע"ג דלא מיחייב בחלה. וחרמש לא תניף על קמת רעך, שאמרו זכרונם לברכה [בבא מציעא פ"ז ע"ב] חרמש לרבות כל בעלי חרמש, ובשעת חרמש, כלומר עת הקציר לא תקצור לעצמך. (חינוך) לֹ֣א תָנִ֔יף עַ֖ל קָמַ֥ת אמר קרא: קמה קמה שתי פעמים, אם אינו ענין לאדם במחובר, תנהו ענין לאדם בתלוש רֵעֶֽךָ: ס (בבא מציעא פז:, פח:)

רמב"ם הלכות שכירות פרק יב

הלכה א

הפועלים שהן עושין בדבר שגדולו מן הארץ ועדיין לא נגמרה מלאכתו בין בתלוש בין במחובר ויהיו מעשיהן גמירת המלאכה הרי על בעה"ב מצוה שיניח אותן לאכול ממה שהן עושין בו, שנאמר כי תבא בכרם רעך וגו' וכתוב כי תבא בקמת רעך מפי השמועה למדו שאין הכתוב מדבר אלא בשכיר וכי אילו לא שכרו מי התיר לו שיבא בכרם רעהו בקמה שלו שלא מדעתו אלא כך הוא אומר כי תבא לרשות בעלים לעבודה תאכל.

הלכה י

היה עושה בתאנים לא יאכל בענבים בענבים לא יאכל בתאנים שנאמר בכרם ואכלת ענבים, והעושה בגפן זו אינו אוכל בגפן אחרת, ולא יאכל ענבים ודבר אחר, ולא יאכל בפת ולא במלח ואם ג קצץ על בעל הבית על שיעור מה שיאכל אוכל אותו בין במלח בין בפת בין בכל דבר שירצה, אסור לפועל למוץ בענבים שנאמר ואכלת ענבים, ולא יהיו בניו או אשתו מהבהבין לו השבלין באור שנאמר ואכלת ענבים כנפשך ענבים כמות שהן וכן כל כיוצא בזה. +/השגת הראב"ד/ ולא יאכל ענבים וכו' עד שירצה. א"א דוקא אחת אחת בספיתת מלח עראי אבל לא מליחה גמורה ולא עם הפת משום איסור טבל עכ"ל. /השגת הראב"ד/ ולא יהיו בניו ואשתו וכו'. א"א בעיא היא ולא איפשיטא עכ"ל.+

הלכה יא

אסור לפועל לאכול ממה שהוא אוכל אכילה גסה שנאמר כנפשך שבעך, ומותר לו למנוע את עצמו עד מקום היפות ואוכל, ויש לו לאכול קישות אפילו בדינר וכותבת אפילו בדינר אף על פי ששכרו במעה כסף שנאמר כנפשך שבעך, אבל מלמדין את האדם שלא יהיה רעבתן ויהיה סותם את הפתח בפניו, היה משמר ד' או ה' ערמות לא ימלא כרסו מאחת מהן אלא אוכל מכל אחת ואחת לפי חשבון.

פרק כד

מצוה על הרוצה לגרש את אשתו שיגרשנה בשטר (תקעט)

(א) כִּֽי־יִקַּ֥ח אִ֛ישׁ אִשָּׁ֖ה האשה נקנית בכסף. גמר קיחה קיחה משדה עפרון, כתיב הכא: כי יקח איש אשה, וכתיב התם: נתתי כסף השדה קח ממני, וקיחה איקרי קנין, דכתיב: השדה אשר קנה אברהם, אי נמי: שדות בכסף יקנו וּבְעָלָ֑הּ מלמד שנקנית בביאה וְהָיָ֞ה אִם־לֹ֧א תִמְצָא־חֵ֣ן בְּעֵינָ֗יו ר' עקיבא אומר: אפי' מצא אחרת נאה הימנה ב"ש סברי: [והיה אם לא תמצא חן בעיניו] כי מצא בה ערות דבר - דהא מצא בה ערות דבר (מפני שמצא בה הא לאו הכי לא יגרשנה וב"ה נמי הכי משמע להו רש"י), ור"ע סבר: כי מצא בה ערות דבר - אי נמי מצא בה ערות דבר (ור"ע מפרש ליה להאי כי בלשון אם הלכך תרי מילי נינהו אם לא תמצא חן של נוי בעיניו ואם מצא בה ערות דבר רש"י) כִּי־ מָ֤צָא בָהּ֙ עֶרְוַ֣ת דָּבָ֔ר ובית הלל אומרים: אפילו הקדיחה תבשילו אם נאמר ערות ולא נאמר דבר, הייתי אומר משום ערוה תצא משום דבר לא תצא, לכך נאמר דבר; ואילו נאמר דבר ולא נאמר ערות, הייתי אומר משום דבר תנשא לאחר ומשום ערוה לא תנשא לאחר, לכך נאמר ערות (גיטין צ.) (לב"ה משמע להו או ערוה או שאר דבר סרחון רש"י) וְכָ֨תַב לָ֜הּ סֵ֤פֶר כְּרִיתֻת֙ ספר כורתה, ואין דבר אחר כורתה (גיטין כא:) וְנָתַ֣ן בְּיָדָ֔הּ וְשִׁלְּחָ֖הּ ושלח - מלמד שהוא עושה שליח, ושלחה - מלמד שהיא עושה שליח, ושלח ושלחה - מלמד שהשליח עושה שליח (קידושין מא.) מִבֵּיתֽוֹ:

רמב"ם הלכות גירושין פרק ב

הלכה א

זה שנ' בתורה +דברים כ"ד א'+ וכתב לה ספר כריתות ונתן בידה, אחד הכותב בידו או שאמר לאחר לכתוב לו ואחד הנותן בידו או שאמר לאחר ליתן לה, לא נאמר וכתב אלא להודיע שאין מתגרשת אלא בכתב, ונתן שלא תקח מעצמה.

רמב"ם הלכות גירושין פרק ו

הלכה א

השליח שעושה האשה לקבל לה גיטה מיד בעלה הוא הנקרא א שליח קבלה, ומשיגיע הגט לידו תתגרש כאילו הגיע לידה, וצריכה לעשותו בשני עדים, וצריכה שני עדים שיעידו שהגיע הגט ליד שלוחה ואפילו הם הראשונים או אחד מן הראשונים ואחר הרי זו עדות גמורה.

הלכה ג

הבעל אינו יכול לעשות שליח לקבל גט לאשתו אבל יכול לעשות שליח להוליך הגט לאשתו וזה הוא הנקרא שליח הולכה.

(ב) וְיָצְאָ֖ה מִבֵּית֑וֹ וְהָלְכָ֖ה וְהָיְתָ֥ה מקיש הויה ליציאה מה יציאה בשטר אף הויה נמי בשטר לְאִישׁ־אַחֵֽר: הכתוב קראו אחר, לומר, שאין זה בן זוגו לראשון, זה הוציא רשעה מביתו וזה הכניס רשעה לתוך ביתו. זכה שני - שלחה, שנאמר: ושנאה האיש האחרון, ואם לאו - קוברתו, שנאמר: או כי ימות האיש האחרון, כדאי הוא במיתה, שזה הוציא רשעה מביתו וזה הכניס רשעה לתוך ביתו. (גיטין צ:)

רמב"ם הלכות אישות פרק א הלכה ב

וליקוחין אלו מצות עשה של תורה הם, ובאחד משלשה דברים האשה נקנית, בכסף או בשטר או בביאה, בביאה ובשטר מן התורה ובכסף מדברי סופרים, וליקוחין אלו הן הנקראין קידושין או אירוסין בכל מקום, ואשה שנקנית באחד משלשה דברים אלו היא הנקראת מקודשת או מאורסת. +/השגת הראב"ד/ בביאה ובשטר מן התורה ובכסף מדברי סופרים. א"א זה שבוש ופרוש משובש הטעהו.+

ומ"ש רבינו שהכסף הוא מדברי סופרים הוא מן השרש השני שהניח הרב בספר המצות שאין הדברים הנדרשים בגזירה שוה או באחת מי"ג מדות נקראים דבר תורה אלא דברי סופרים אא"כ יאמרו בהם בביאור שהם מן התורה (מגיד משנה)

רמב"ם הלכות גירושין פרק י

הלכה כא

לא ישא אדם אשה ודעתו לגרשה, ולא תהיה יושבת תחתיו ומשמשתו ודעתו לגרשה, ולא יגרש אדם אשתו ראשונה אלא אם כן מצא בה ערות דבר שנאמר +דברים כ"ד+ כי מצא בה ערות דבר, ואין ראוי לו למהר לשלח אשתו ראשונה, אבל שנייה אם שנאה ישלחנה.

הלכה כב

אשה רעה בדעותיה ושאינה צנועה כבנות ישראל הכשרות מצוה לגרשה שנ' +משלי כ"ב+ גרש לץ ויצא מדון, ואשה שנתגרשה משום פריצות אין ראוי לאדם כשר שישאנה, שאין זה מוציא רשעה מביתו וזה מכניסה לתוך ביתו.

(ג) וּשְׂנֵאָהּ֘ הָאִ֣ישׁ הָאַחֲרוֹן֒ וְכָ֨תַב בכתיבה מתגרשת, ואינה מתגרשת בכסף. סד"א נקיש יציאה להויה מה הויה בכסף אף יציאה נמי בכסף קמ"ל לָ֜הּ לשמה סֵ֤פֶר ספירת דברים (ספירת דברי כריתות) כְּרִיתֻת֙ דבר הכורת בינו לבינה (גיטין כא:) וְנָתַ֣ן מי שאינו מחוסר אלא כתיבה ונתינה, יצא קרן של פרה שמחוסר כתיבה, קציצה, ונתינה (גיטין כא:) בְּיָדָ֔הּ ונתן בידה - אין לי אלא ידה; גגה, חצרה וקרפיפה מנין? ת"ל: ונתן, מכל מקום. (גיטין עז.) וְשִׁלְּחָ֖הּ מִבֵּית֑וֹ מי שמשלחה ואינה חוזרת יצתה שוטה דאין יודעת לשמור לא גיטה ולא עצמה (יבמות קיג:) א֣וֹ כִ֤י יָמוּת֙ הָאִ֣ישׁ הָאַחֲר֔וֹן אֲשֶׁר־לְקָחָ֥הּ ל֖וֹ לְאִשָּֽׁה:

רמב"ם הלכות גירושין פרק א

הלכה א

אין האשה מתגרשת אלא בכתב שיגיע לה וכתב זה הוא הנקרא גט, ועשרה דברים הן עיקר הגירושין מן התורה ואלו הן: שלא יגרש האיש אלא ברצונו, ושיגרש בכתב ולא בדבר אחר, ושיהיה ענין הכתב שגרשה והסירה מקניינו, ושיהיה עניינו דבר הכורת בינו לבינה, ושיהיה נכתב לשמה, ושלא יהיה מחוסר מעשה אחר כתיבתו אלא נתינתו לה, ושיתננו לה, ושיתננו לה בפני עדים, ושיתננו לה בתורת גירושין, ושיהיה הבעל או שלוחו הוא שנותנו לה, ושאר הדברים שבגט כגון הזמן וחתימת העדים וכיוצא בהן הכל מדברי סופרים.

הלכה ב

ומנין שעשרה דברים אלו מן התורה שנ' +דברים כ"ד+ והיה אם לא תמצא חן בעיניו וגו' וכתב לה ספר כריתות ונתן בידה ושלחה מביתו, אם לא תמצא חן בעיניו, מלמד שאינו מגרש אלא ברצונו, ואם נתגרשה שלא ברצונו אינה מגורשת, אבל האשה מתגרשת ברצונה ושלא ברצונה.

הלכה ג

וכתב, מלמד שאינה מתגרשת אלא בכתב, לה, לשמה, ספר כריתות, דבר הכורת בינו לבינה שלא ישאר לו עליה רשות, ואם עדיין לא נכרת בינו לבינה אינה מגורשת כמו שיתבאר. ונתן בידה, מלמד שאינה מתגרשת עד שינתן הגט לידה או ליד שלוחה שהוא כידה או לחצרה שהכל כידה כמו שיתבאר. ושלחה, שיהיה ענין הגט שהוא המשלח אותה, לא שישלח עצמו ממנה.

הלכה ו

ומנין שלא יהיה מחוסר מעשה אחר כתיבתו, שנא' וכתב ונתן מי שאינו מחוסר אלא כתיבה ונתינה הוא הגט הכשר, יצא דבר שמחוסר א קציצה אחר הכתיבה, לפיכך אם כתב גט על קרן הפרה נותן לה את הפרה, ואם חתך הקרן אחר שכתב ונתנו לה אינו גט, וכן אם כתב במחובר אף על פי שחתמו בו העדים אחר שתלשו ונתנו לה אינו גט.

הלכה ט

ומנין שאינו נותנו לה אלא בתורת גירושין, שנ' ספר כריתות ונתן בידה שיתן אותו בתורת ספר כריתות, אבל אם נתנו לה בתורת שהוא שטר חוב או מזוזה או שנתנו בידה והיא ישנה ונעורה והרי הוא בידה אינו גט, ואם אמר לה אחר כך הרי הוא גיטיך הרי זה גט.

רמב"ם הלכות גירושין פרק ה

הלכה ב

הזורק גט לאשתו לתוך חצרה, אם היתה עומדת שם בצד חצרה נתגרשה, ואם לאו לא נתגרשה עד שתעמוד בצד חצרה ואף על פי שהיא חצר שישתמר הגט בתוכה שחובה היא לה הגירושין ואין חבין לאדם אלא בפניו.

רמב"ם הלכות גירושין פרק ח

הלכה ה

המגרש את אשתו והתנה עליה בין בכתב אחר התורף בין על פה אחר התורף ואמר לה הרי את מותרת לכל אדם חוץ מאיש פלוני או אלא לאיש פלוני ונתן לה הגט על תנאי זה אם היה אותו האיש גוי או עבד או אסור עליה משום ערוה כגון אביה ואחיה או אביו ואחיו הרי זה גט כשר, ואם היה אותו האיש יש לו בה קידושין אף על פי שהוא מחייבי לאוין ואף על פי שהוא קטן אינו גט, שהרי שייר בגט ואין זה כריתות, היה בעל אחותה שאע"פ שהוא היום אסור עליה משום ערוה אם תמות אחותה יהיה מותר לה הרי זו ספק מגורשת.

הלכה י

הרי זה גיטיך על מנת שלא תשתי יין כל ימי חייכי אינו גט שאין זה כריתות, כל ימי חיי או כל ימי חיי פלוני הרי זה גט שהרי כרת בינו לבינה ולא תשאר לו עליה רשות כשימות אותו פלוני.

רמב"ם הלכות גירושין פרק י

הלכה כג

מי שנתחרשה אשתו הרי זה מגרשה בגט ותהיה גרושה, אבל אם נשתטית אינו מוציאה עד שתבריא, ודבר זה תקנת חכמים הוא כדי שלא תהא הפקר לפרוצין שהרי אינה יכולה לשמור את עצמה, לפיכך מניחה ונושא אחרת ומאכילה ומשקה משלה ואין מחייבין אותו בשאר כסות ועונה שאין כח בבן דעת לדור עם השוטים בבית אחד, ואינו חייב לרפאותה ולא לפדותה, ואם גירשה הרי זו מגורשת ומוציאה מביתו ואינו חייב לחזור ולהטפל בה. +/השגת הראב"ד/ ואינו חייב לרפאותה. א"א ואם בת רפואה היא למה לא יתחייב לרפאותה וכמה יש שמשתטות מכח חולי וחוזרות ומתרפאות. /השגת הראב"ד/ ואם גרשה הרי זו מגורשת וכו'. א"א והוא שיודעת לשמור גיטה.+

כי שוטה שאינה יודעת לשמור לא עצמה ולא גיטה אסור לגרש כדרש של תנא דבי ישמעאל – ושלחה מביתו

דא"ר יוחנן משום ר' ישמעאל, בשלשה מקומות הלכה עוקבת (עוקרת) מקרא: התורה אמרה בעפר, והלכה בכל דבר; התורה אמרה בתער, והלכה בכל דבר; התורה אמרה ספר, והלכה בכל דבר; (סוטה טז.)

רמב"ם הלכות גירושין פרק ד

הלכה ב

כותבין במי עפצא לכתחלה על גבי הנייר והעור וכיוצא בהן אבל לא על גבי מגילה עפוצה מפני שאינו ניכר ואם כתב אינו גט, וכן כל כיוצא בו. על הכל כותבין את הגט ואפילו על איסורי הנאה, וכותבין על דבר שיכול להזדייף והוא שיתנו לה בעידי מסירה.

הלכה ג

כיצד כותב על הנייר המחוק ועל הדפתרא ועל החרס ועל א העלין ועל ידו של עבד ועל קרן של פרה ומוסר לה העבד והפרה או הנייר המחוק והדפתרא וכיוצא בו בפני עדים.

שלא יחזיר המגרש גרושתו אחר שנשאת (תקפ)

(ד) לֹא־יוּכַ֣ל בַּעְלָ֣הּ הָרִאשׁ֣וֹן אֲשֶֽׁר־שִׁ֠לְּחָהּ לָשׁ֨וּב לְקַחְתָּ֜הּ לִהְי֧וֹת ל֣וֹ לְאִשָּׁ֗ה אַחֲרֵי֙ אֲשֶׁ֣ר הֻטַּמָּ֔אָה כִּֽי־תוֹעֵבָ֥ה הִ֖וא לִפְנֵ֣י יְהֹוָ֑ה וְלֹ֤א תַחֲטִיא֙ אֶת־הָאָ֔רֶץ אֲשֶׁר֙ יְהֹוָ֣ה אֱלֹהֶ֔יךָ נֹתֵ֥ן לְךָ֖ נַחֲלָֽה: ס

שלא להוציא חתן מביתו כל שנה ראשונה (תקפא)

מצוה שישמח חתן עם אשתו שנה ראשונה (תקפב)

אלו שאין זזין ממקומן: בנה בית וחנכו, נטע כרם וחללו, הנושא את ארוסתו, הכונס את יבמתו, שנא': (ה) כִּֽי־יִקַּ֥ח אִישׁ֙ אִשָּׁ֣ה פרט לאלמנה לכהן גדול גרושה וחלוצה לכהן הדיוט ממזרת ונתינה לישראל בת ישראל לממזר ולנתין (ספרי) (לא מקרי אשתו) חֲדָשָׁ֔ה אין לי אלא אשה חדשה, אלמנה וגרושה מנין? תלמוד לומר: אשה, מכל מקום; אם כן, מה ת"ל אשה חדשה? מי שחדשה לו, יצא מחזיר גרושתו שאין חדשה לו (סוטה מד.) לֹ֤א יֵצֵא֙ בַּצָּבָ֔א ומאחר דכתב לא יעבור, לא יצא בצבא למה לי? לעבור עליו בשני לאוין וְלֹא־יַעֲבֹ֥ר עָלָ֖יו יכול שאני מרבה אף הבונה בית ולא חנכו, נטע כרם ולא חללו, ארס אשה ולא לקחה? ת"ל: עליו לְכָל־דָּבָ֑ר יכול בצבא הוא דלא יצא, אבל יספיק מים ומזון ויתקן הדרכים? תלמוד לומר: ולא יעבור עליו לכל דבר (סוטה מד.) נָקִ֞י יִהְיֶ֤ה זה כרמו לְבֵיתוֹ֙ זה ביתו שָׁנָ֣ה אֶחָ֔ת וְשִׂמַּ֖ח אֶת־אִשְׁתּ֥וֹ זה אשתו אֲשֶׁר־ לָקָֽח: להביא את יבמתו (סוטה מג.)

רמב"ם הלכות מלכים פרק ז

הלכה ז

אחד המארס את הבתולה, ואחד המארס את א האלמנה, וכן אם נפלה לו יבמה אפילו חמשה אחים ומת אחד מהן כולן חוזרין, קדש אשה מעכשיו ולאחר שנים עשר חדש ושלם הזמן במלחמה חוזר ובא לו.

הלכה ח

המחזיר את גרושתו, והמארס אשה האסורה עליו, כגון אלמנה לכהן גדול, גרושה וחלוצה לכהן הדיוט, ממזרת ונתינה לישראל, בת ישראל לממזר ולנתין, אינו חוזר.

הלכה ט

כל אלו שחוזרין מעורכי המלחמה, כששומעין את דברי הכהן חוזרין, ומספקין מים ומזון לאחיהם שבצבא, ומתקנין את הדרכים.

הלכה י

ואלו שאין יוצאין לעורכי המלחמה כל עיקר, ואין מטריחין אותם לשום דבר בעולם, הבונה בית וחנכו, והנושא ארוסתו או שייבם, ומי שחלל כרמו, אין יוצאין עד תום שנה, שנאמר נקי יהיה לביתו שנה אחת ושמח את אשתו אשר לקח, מפי הקבלה למדו שיהיה נקי שנה בין לבית שקנה, בין לאשה שנשא, בין לכרם שהתחיל לאכול פריו.

הלכה יא

כל השנה אין מספק מים ומזון, ולא מתקן דרך, ולא שומר בחומה, ולא נותן לפסי העיר, ולא יעבור עליו שום דבר בעולם, שנאמר לא יצא בצבא ולא יעבור עליו לכל דבר לעבור בשני לאוין, לא לצרכי העיר ולא לצרכי הגדוד.

נ"ל שמי שעוד לא קטף מפירותיו אבל הם מוכנים לא יצא בצבא אבל יספק מים ומזון. אבל מי שכבר קטף מפירותיו אבל לא נהנה מהם עד תום לא יצא כל עיקר, ועובר בשני לאוים. הרי הפירות כבר אצלו והוא לא נהנה?! דהיינו יהודי עובר על שני לאוים אם הוא לא נהנה מפרי מעשיו בעוה"ז.

# שלא לחבול כלים שעושין בהן אוכל נפש )תקפג(

(ו) לֹא־יַחֲבֹ֥ל רֵחַ֖יִם וָרָ֑כֶב מה ריחים ורכב שהן מיוחדין, שני כלים ועושין מלאכה אחת וחייב על זה בפני עצמו ועל זה בפני עצמו - אף כל דברים שהן שני כלים מיוחדים, ועושין מלאכה אחת - חייב על זה בפני עצמו ועל זה בפני עצמו (בבא מציעא קטז.) כִּי־נֶ֖פֶשׁ ה֥וּא חֹבֵֽל: ס לשאר דברים הוא דאתא (בבא מציעא קטו:)

רמב"ם הלכות מלוה ולוה פרק ג

הלכה ב

וכן המלוה את חבירו בין שהלוהו על המשכון בין שמשכנו אחר הלואה בידו או על פי ב"ד לא יחבול כלים שעושין בהם אוכל נפש כגון הרחים והעריבות של עץ ויורות שמבשלין בהם וסכין של שחיטה וכיוצא בהן שנאמר כי נפש הוא חובל, ואם חבל מחזיר בעל כרחו ואם אבד המשכון או נשרף קודם שיחזיר לוקה. +/השגת הראב"ד/ וכן המלוה את חבירו וכו' עד כי נפש הוא חובל. א"א לא נהיר עכ"ל.+

נחלקו עליו בהשגות במ"ש בין שהלוהו על המשכון ומהטעם שלמעלה שכל בשעת הלואה אין זה חובל אחר שמרצון הלוה הוא מקבלו ממנו ועל זה הלוהו והרי הוא כמוכרו לו )מגיד משנה(

ופירשו מורינו ישמרם אל שאיסור זה אינו אלא כשמשכן הכלים הנזכרים שלא בשעת הלואה, אבל בשעת הלואה ודאי מותר למשכן כל כלים שבעולם דלא גרע ממכר שאין מונעין לו לאדם מלמכור כל כליו או למשכנן, מפני שטעו בזה מגדולי גאוני עולם (רמב"ם) הארכתי בו. (ספר החינוך מצוה תקפג)

והנה קושי' זו אינה קושי' כל כך דגזרת הכתוב כמו רבית דנותן מתנה ויכול ליתן כל ממונו במתנה ומכל מקום בעד הלואה אסור אף על פי שנותן לו מרצונו הטוב ה"נ אסרה התורה בתורת משכון אף על פי שמכירה מותר וגזירת מלך הוא מי עמד בסוד ד' חוקה היא. (מנחת חינוך)

הלכה ג

חבל כלים הרבה של אוכל נפש כגון שחבל עריבה ויורה וסכין חייב על כל כלי וכלי בפני עצמו, אפילו שני כלים שהן עושין מלאכה אחת חייב עליהן משום שני כלים ולוקה שתים על שניהם שנאמר לא יחבול רחים ורכב לחייב על הרחים בפני עצמו ועל הרכב בפני עצמו כשם שהרכב והרחים מיוחדין שהן שני כלים ומשמשין מלאכה אחת וחייב ע"ז =על זה= בפני עצמו ועל זה בפני עצמו כך כל שני כלים אף על פי שמשמשין מלאכה אחת חייב על זה בפני עצמו ועל זה בפני עצמו, וכן אם חבל צמד בקר החורש לוקה שתים. +/השגת הראב"ד/ כשם שהרכב והרחים וכו' עד לוקה שתים. א"א זה אינו עכ"ל.+

כוונת הראב"ד ז"ל באמת היא שהוא הבין בדברי רבינו ז"ל דאפילו שאינו עושה ממש אוכל נפש כמו סכין של שחיטה וזוג של מספרים שעושה בהם אוכל נפש ממש אלא אפילו פרות החורשות שאין עושין ממש אוכל אלא שמשתכרין בהן אוכל נפש ויצא לו כן מדבריו ה ממה שכתב החורש ומפני כן השיג עליו ואמר דזה אינו אלא שיעשה אוכל נפש ממש שמכניסות התבואה (לחם משנה)

# האזהרה בעשרת הדיברות פרשת יתרו (מצוה לו)

(ז) כִּי־יִמָּצֵ֣א פרט למצוי – הגונב את בנו פטור אִ֗ישׁ פרט לקטן גֹּנֵ֨ב נֶ֤פֶשׁ אחד הגונב את האיש, ואחד הגונב את האשה, ואחד גר ואחד עבד משוחרר וקטן - חייב מֵאֶחָיו֙ מכרו לאביו או לאחיו או לאחד מן הקרובים חייב - עד שיוציאנו מרשות אחיו מִבְּנֵ֣י יִשְׂרָאֵ֔ל בני ישראל מבני ישראל - חד למעוטי עבד, וחד למעוטי מי שחציו עבד וחציו בן חורין וְהִתְעַמֶּר־בּ֖וֹ הגונב נפש מישראל אינו חייב עד שישתמש בו וּמְכָר֑וֹ גנבו ולא מכרו, מכרו ועדיין ישנו ברשותו - פטור וּמֵת֙ הַגַּנָּ֣ב הַה֔וּא תנו רבנן: כי ימצא איש גנב נפש מאחיו, אין לי אלא איש שגנב, אשה מניין? תלמוד לומר וגנב איש. אין לי אלא איש שגנב, בין אשה ובין איש, ואשה שגנבה איש, אשה שגנבה אשה מניין? תלמוד לומר ומת הגנב ההוא - מכל מקום וּבִֽעַרְתָּ֥ הָרָ֖ע מִקִּרְבֶּֽךָ: (שמות כא טז) וְגֹנֵ֨ב אִ֧ישׁ וּמְכָר֛וֹ וְנִמְצָ֥א בְיָד֖וֹ הגונב נפש מישראל אינו חייב עד שיכניסנו לרשותו (סנהדרין פה:) מ֥וֹת יוּמָֽת: בחנק

רמב"ם הלכות גניבה פרק ט

הלכה א

כל הגונב נפש מישראל עובר בלא תעשה שנ' לא תגנוב, פסוק זה האמור בעשרת הדברים הוא אזהרה לגונב נפשות, וכן המוכרו עובר בלא תעשה שזה בכלל לא ימכרו ממכרת עבד, ואין לוקין על שני לאוין אלו מפני שהוא לאו שניתן לאזהרת מיתת בית דין שנ' כי ימצא איש גונב נפש וגו' ומיתתו בחנק.

הלכה ב

אין הגנב חייב מיתת חנק עד שיגנוב את הישראל ויכניסנו לרשותו וישתמש בו וימכרנו לאחרים שנ' והתעמר בו ומכרו, ואפילו לא נשתמש בו אלא בפחות משוה פרוטה כגון שנשען עליו או נסמך בו אף על פי שהנגנב ישן הרי זה נשתמש בו.

הלכה ג

גנבו ונשתמש בו ומכרו ועדיין הגנוב ברשות עצמו ולא הכניסו הגנב לרשותו פטור, גנבו והוציאו לרשותו ונשתמש בו ולא מכרו או מכרו קודם שישתמש בו או נשתמש בו ומכרו לאחד מקרוביו של גנוב כגון שמכרו לאביו או לאחיו הרי זה פטור שנ' גונב נפש מאחיו עד שיבדילנו מאחיו ומקרוביו במכירה. וכן אם גנבו והוא ישן ונשתמש בו כשהוא ישן ומכרו ועדיין הוא ישן הרי זה פטור.

הלכה ד

וכן אם גנב אשה ומכרה לעובריה בלבד כגון שהתנה על הלוקח שזו השפחה לי ואין לך אלא הולדות הרי זה פטור.

הלכה ה

הגונב את בנו או את אחיו הקטן וכן האפוטרופין שגנבו את היתומים שהן סמוכין אצלם ובעל הבית שגנב אחד מבני ביתו הסמוכין על שלחנו ומלמד תינוקות שגנב אחד מן הקטנים הלומדים אצלו אף על פי שנשתמש בו ומכרו פטור שנ' ונמצא בידו פרט לאלו שהן מצויין בידו.

הלכה ו

אחד הגונב את הגדול או הגונב את הקטן בן יומו שכלו לו חדשיו בין זכר בין נקבה בין שהיה הגנב איש או אשה הרי אלו נהרגין שנ' גונב נפש מכל מקום, ואחד הגונב את ישראל או שגנב גר או עבד משוחרר שנ' נפש מאחיו ואלו בכלל אחינו בתורה ובמצות הן, אבל הגונב את העבד או מי שחציו עבד וחציו בן חורין פטור.

# שלא לתלוש סימני צרעת (תקפד)

(ח) הִשָּׁ֧מֶר בלא תעשה (ספרי) (כל מקום שנאמר השמר פן ואל אינו אלא לא תעשה) בְּנֶֽגַע זה שיער לבן (כדכתיב (ויקרא י"ג) ושער בנגע) ־הַצָּרַ֛עַת זו מחיה (בה' הידיעה - מלבים) לִשְׁמֹ֥ר מְאֹ֖ד וְלַעֲשׂ֑וֹת אין לי אלא עד שלא נזקק לטומאה משנזקק לטומאה ואחר הפטור מנין תלמוד לומר לשמור מאד ולעשות כְּכֹל֩ אֲשֶׁר־יוֹר֨וּ אֶתְכֶ֜ם הַכֹּהֲנִ֧ים הַלְוִיִּ֛ם אין לי אלא נגעי אדם נגעי בגדים ונגעי בתים מנין תלמוד לומר ככל אשר יורו אתכם הכהנים הלוים כַּאֲשֶׁ֥ר צִוִּיתִ֖ם אין לי אלא מתוך החלט מתוך הסגר מנין תלמוד לומר כאשר צויתים תִּשְׁמְר֥וּ אין לי אלא כולם מנין אף מקצתם תלמוד לומר לשמור לַעֲשֽׂוֹת: עושה אתה בה והולך ואי אתה חושש שמא הלכה לה צרעתו

אמר מר: בשר אף על פי שיש שם בהרת ימול דברי רבי יאשיה. הא למה לי קרא? דבר שאין מתכוין הוא, ודבר שאין מתכוין - מותר! - אמר אביי: לא נצרכא אלא לרבי יהודה, דאמר: דבר שאין מתכוין אסור. - רבא אמר: אפילו תימא רבי שמעון, מודה רבי שמעון בפסיק רישיה ולא ימות. ואביי לית ליה האי סברא? והא אביי ורבא דאמרי תרוייהו: מודה רבי שמעון בפסיק רישיה ולא ימות! - בתר דשמעה מרבא סברה. איכא דמתני להא דאביי ורבא אהא: השמר בנגע הצרעת לשמר מאד ולעשות, לעשות - אי אתה עושה, אבל עושה אתה בסיב שעל גבי רגלו ובמוט שעל גבי כתיפו. ואם עברה - עברה. והא למה לי קרא? דבר שאין מתכוין הוא, ודבר שאין מתכוין מותר! - אמר אביי: לא נצרכא אלא לרבי יהודה, דאמר: דבר שאין מתכוין אסור. - ורבא אמר: אפילו תימא רבי שמעון, ומודה רבי שמעון בפסיק רישיה ולא ימות. ואביי לית ליה האי סברא? והא אביי ורבא דאמרי תרווייהו: מודה רבי שמעון בפסיק רישיה ולא ימות! - לבתר דשמעיה מרבא - סברה. (שבת קלג.)

רמב"ם הלכות טומאת צרעת פרק י

הלכה א

התולש סימני טומאה בין כולן בין מקצתן, או הכוה את המחיה כולה או מקצתה, או הקוצץ הנגע כולו מבשרו או מן הבגד או מן הבית, בין קודם שיבא לכהן בין בתוך הסגר או בתוך החלט או אחר הפיטור הרי זה עובר בלא תעשה שנאמר השמר בנגע הצרעת לשמור מאד ולעשות ככל אשר יורו אתכם הכהנים הלוים כאשר צויתים תשמרו שלא יתלוש או שיקוץ, אבל אינו לוקה עד שיועילו מעשיו ואם לא הועילו אינו לוקה, כיצד היתה בו בהרת ובה שלש שערות לבנות ותלש אחת, כוה מקצת המחיה ונשאר ממנה כעדשה אינו לוקה שהרי הוא טמא כשהיה וכן כל כיוצא בזה ומכין אותו מכת מרדות, וכן המגלח את הנתק לוקה שנאמר ואת הנתק לא יגלח, ואינו חייב עד שיגלח כל הנתק בתער, ומותר למצורע לישא במוט על כתיפו שיש בה הצרעת ולקשור הסיב על רגלו ואם הלכו סימני טומאה ילכו והוא שלא נתכוון לכך. +/השגת הראב"ד/ ואינו חייב עד שיגלח. א"א טעה בזה שהרי אמרו והתגלח בכל דבר ועל זה אמר ואת הנתק לא יגלח ועוד שהוא כתולש סימני טומאה שאין הפשיון ניכר בו.+

הלכה ב

התולש סימני טומאה או שכוה את המחיה עד שלא בא אצל כהן הרי זה טהור, וכן אם עשה כן בימי הסגר הרי זה טהור לאחר ימי הסגר, ואם תלשן אחר שהוחלט בהן ה"ז מוחלט כשהיה ואין לו טהרה עד שתפרח הצרעת בכולו או עד שתתמעט בהרתו מכגריס.

הלכה ה

מי שהיתה בהרת בערלתו ימול ואף על פי שהיא מילה שלא בזמנה שמצות עשה דוחה את לא תעשה בכל מקום, ואם מל והלך בעור הערלה סימן שהיה מוחלט בו ה"ז חייב בקרבן מצורע.

כדקימא לן בכל מקום דאתי עשה ודחי לא תעשה, והוא דאי אפשר לקיים עשה אלא בביטול הלאו כגון זה דמילה בצרעת. ואמרו חכמים זכרונם לברכה [יבמות ג' ע"ב] דלא איתמר כללין דין בכל הלאוין אלא דוקא בלא תעשה קל, כלומר שאין בו כרת, כמו לא תעשה דלא תלבש שעטנז [דברים כ"ב, י"א], דדחינן ליה משום עשה דגדילים תעשה לך [שם, י"ב], וכמו כן זה הלאו דלא יקוץ בהרתו שאין בו כרת גם כן, ובאלו וכיוצא בהן הרי הדבר כאילו נאמר בתורה בפירוש לא מנעתיך מהם במקום עשה זה, אבל כל לאו שיש בו כרת לא דחינן משום עשה, הואיל והחמיר הכתוב בו כל כך שחייב עליו כרת הרי הוא כאילו אמר בפירוש עשה דבר פלוני כל זמן שלא יצטרך לעבור בעשייתו בלאו פלוני (ספר החינוך מצוה תקפד)

והר"ן מסכים שעשה דוחה לא תעשה רק שאי אפשר לקיים העשה אלא בביטול הלאו:

וכן נמי סדין בציצית סמוכין קא דרשינן דאי משום דאתי עשה ודחי לא תעשה קי"ל דאם אתה יכול לקיים את שניהם מוטב ואלו בפרק התכלת אמרי' אפילו לטלית של צמר עבדינן לבן של פשתים ואי משום דאתי עשה ודחי לא תעשה הרי אפשר לקיים את שתיהם מוטב לעשות לבן של צמר אלא סמוכין דרשינן דכתיב לא תלבש שעטנז צמר ופשתים יחדיו גדילים תעשה לך כדאיתא בפ"ק דיבמות (חידושי הר"ן מסכת שבת דף קלב עמוד ב)

וראה גם המאירי יבמות ג: ד"ה כל מקום.

והתוספות חולקים שהלימוד מציצית דווקא כי שם אפשר לקיים הלאו ללא ביטול העשה:

ואומר ר"י דמאשת אח לא מצי למילף בעלמא דלידחי עשה לא תעשה שיש בו כרת דשאני אשת אח דמצותו בכך ואי אפשר בענין אחר לקיים מצות יבום דאל"כ בטלה מצות יבום אבל מכלאים בציצית ילפי' שפיר בעלמא דאי לא מקיימת מצות תכלת בפשתי' מקיימת בצמר ואפ"ה דחי (תוספות יבמות ד.)

וא"ת והיכי ילפינן בעלמא מהכא שאני כלאים דהותרו מכללו אצל בגדי כהונה ואר"י דהתם נמי משום דאתי עשה דבגדי כהונה ודחי לאו דכלאים ואין זה הותר מכללו ומיהו אי לאו כלאים מבגדי כהונה לא הוה מצי למילף בעלמא משום דמצותו בכך ובענין אחר אי אפשר לקיים מצותו כמו שפירשתי לעיל דלא ילפינן מאשת אח (יבמות ה ב:)

(ט) זָכ֕וֹר אֵ֧ת אֲשֶׁר־עָשָׂ֛ה יְהֹוָ֥ה אֱלֹהֶ֖יךָ לְמִרְיָ֑ם בַּדֶּ֖רֶךְ בְּצֵאתְכֶ֥ם מִמִּצְרָֽיִם: ס

שלא למשכן בעל חוב בזרוע (תקפה(

(י) כִּֽי־תַשֶּׁ֥ה בְרֵֽעֲךָ֖ מַשַּׁ֣את מְא֑וּמָה אין לי אלא מלוה מנין לרבות שכר שכיר והקפת חנות תלמוד לומר משאת מאומה (ספרי רעו) לֹא־תָבֹ֥א אֶל־בֵּית֖וֹ לביתו אי אתה נכנס אבל אתה נכנס לביתו של ערב (בבא מציעא קטו.) לַעֲבֹ֥ט עֲבֹטֽוֹ

(יא) בַּח֖וּץ תַּעֲמֹ֑ד וְהָאִ֗ישׁ כשהוא אומר והאיש לרבות שליח בית דין (שליח בית דין כמלוה - והכי קאמר: בחוץ תעמוד אתה והאיש שהוא שליח בית דין, ואשר אתה נושה בו יוציא אליך - רש"י. ושליח בית דין מנתח נתוחי - אף הוא אינו רשאי ליכנס לביתו ולמשכנו, אלא רואהו בשוק ומנתק דבר שאוחז בידו ממנו - רש"י קיג.) אֲשֶׁ֤ר אַתָּה֙ נֹשֶׁ֣ה ב֔וֹ יוֹצִ֥יא אֵלֶ֛יךָ אֶֽת־ הַעֲב֖וֹט הַחֽוּצָה: בעל חוב דיניה מדאורייתא בזיבורית, כדעולא, דאמר עולא: דבר תורה בעל חוב בזיבורית, שנאמר: בחוץ תעמוד והאיש וגו', מה דרכו של איש להוציא? פחות שבכלים, ומה טעם אמרו בע"ח בבינונית? כדי שלא תנעול דלת בפני לוין (גיטין נ., בבא קמא ח.)

נאמר גם בסדר משפטים אם חבל תחבל שלמת רעך עד בא השמש תשיבנו לו כי היא כסותה לבדה היא שמלתו לעורו במה ישכב והיה כי יצעק אלי ושמעתי כי חנון אני, והוא הענין הנאמר בכאן. אבל שם מדבר בחבלה שהוא הלוקח משכון בחזקה שלא כדין או ע"י שליח ב"ד בשוק ולכן נאמר שם שלמת שהיא בגד העליון שע"פ רוב זה יוכל ליקח ממנו בשוק, ולזה אמר כי יצעק אחרי שנטל בחזקה. וכאן מדבר שנותן מרצונו או ע"פ צווי הב"ד. לכן אמר עבוט סתם ולא שלמת כי מרצונו לא יתן מהבגדים שהוא הולך בשוק ואחר שהוא ברצון אף אם לא יחזיר לו לא יצעק רק אם מחזיר יברכנו. )מלבי"ם דברים כד, יב(

רמב"ם הלכות מלוה ולוה פרק יט

הלכה א

כשיורדין בית דין לנכסי הלוה לגבות מהן לא יגבו לבעל חוב אלא מן הבינונית שבקרקעותיו, ודין תורה שיגבה בעל חוב מן הזיבורית שנאמר בחוץ תעמוד והאיש אשר אתה נושה בו יוציא וגו' מה דרכו של אדם להוציא פחות שבכליו אבל תקנו חכמים בבינוניות כדי שלא תנעול דלת בפני לווין, במה דברים אמורים בבא ליפרע מן הלוה עצמו אבל הבא ליפרע מן היורשין בין קטנים בין גדולים לא יפרע אלא מן הזיבורית.

שלא למנוע עבוט מבעליו בעת שצריך לו (תקפו)

(יב) וְאִם־אִ֥ישׁ עָנִ֖י ה֑וּא לֹ֥א תִשְׁכַּ֖ב בַּעֲבֹטֽוֹ: (וכי תעלה על דעתך שישכב בעבוטו? ספרי) ואם איש עני הוא לא תשכב ועבוטו אצלך, הא עשיר - שכיב ועבוטו אצלך (בבא מציעא קיד:)

מצות השבת משכון לבעליו בעת שהוא צריך לו (תקפז)

(יג) הָשֵׁב֩ תָּשִׁ֨יב ל֤וֹ השב תשיב אין לי אלא שמשכנו ברשות בית דין, משכנו שלא ברשות בית דין מנין - תלמוד לומר השב תשיב, מכל מקום (בבא מציעא לא:) אֶֽת־הַעֲבוֹט֙ כְּב֣וֹא הַשֶּׁ֔מֶשׁ מלמד שמחזיר לו כלי יום ביום וכלי לילה בלילה סגוס (בגד צמר עב לשכב עליו) בלילה (כְּב֣וֹא הַשֶּׁ֔מֶשׁ) ומחרישה ביום (עַד־בֹּ֥א הַשֶּׁ֖מֶשׁ שמות כב, כה. כל היום תשיבנו לו עד בא השמש, וכבוא השמש תחזור ותטלנו, עד שיבא בקר של מחר, ובכסות יום הכתוב מדבר, שאין צריך לה בלילה. רש"י) אבל לא סגוס ביום ומחרישה בלילה (ספרי) וְשָׁכַ֥ב בְּשַׂלְמָת֖וֹ וּבֵֽרֲכֶ֑ךָּ מלמד שהוא מצווה לברכך, יכול אם ברכך את מבורך ואם לאו לא תהא מבורך, ת"ל ולך תהיה צדקה לפני ה' אלהיך מכל מקום (ספרי) וּלְךָ֙ תִּהְיֶ֣ה צְדָקָ֔ה אמר רבי יצחק מנין לבעל חוב שקונה משכון? שנאמר: ולך תהיה צדקה, אם אינו קונה משכון - צדקה מנין לו? )דלא מיקריא צדקה אא"כ מחסרו ממון – תוספות שבועות מד.)(בבא מציע פב.) לִפְנֵ֖י יְהֹוָ֥ה אֱלֹהֶֽיךָ: ס בענין מסדרין לב"ח: מתקיף לה רב חגא: ולימא ליה לאו עלי קרמית! (לפרנסך) - אמר ליה אביי: איברא, עליה קרמי, משום שנאמר ולך תהיה צדקה (בבא מציעא קיג:)

רמב"ם הלכות מלוה ולוה פרק ג

הלכה ד

המלוה את חבירו [אחד] ה עני ואחד עשיר לא ימשכננו אלא בב"ד ואפילו שליח ב"ד שבא למשכן לא יכנס לביתו וימשכננו אלא עומד בחוץ והלוה נכנס לביתו ומוציא לו המשכון שנאמר בחוץ תעמוד, א"כ מה בין בעל חוב לשליח ב"ד ששליח ב"ד יש לו ליקח המשכון מיד הלוה בזרוע ונותנו למלוה ובעל חוב אין לו ליקח המשכון עד שיתן לו הלוה \* מדעתו עבר ב"ח ונכנס לבית הלוה ומשכנו או שחטף המשכון מידו בזרוע אינו לוקה שהרי ניתק לעשה שנאמר השב תשיב לו את העבוט כבוא השמש ואם לא קיים עשה שבה כגון שאבד המשכון או נשרף לוקה ומחשב דמי המשכון ותובע השאר בדין. +/השגת הראב"ד/ עבר בעל חוב ונכנס עד כבוא השמש. א"א שבוש הוא זה אלא מפני שנתחייב באחריותו כדכתיבנא לעיל עכ"ל.+

הלכה ה

אחד הממשכן את חבירו בב"ד או שמשכנו בידו בזרוע או מדעת הלוה אם איש עני הוא ומשכנו דבר שהוא צריך לו הרי זה מצווה להחזיר לו העבוט בעת שהוא צריך לו, מחזיר לו את הכר בלילה כדי לישן עליו ואת המחרישה ביום כדי לעשות בה מלאכתו שנאמר השב תשיב לו את העבוט, עבר ולא השיב לו כלי היום ביום וכלי הלילה בלילה עובר בלא תעשה שנאמר לא תשכב בעבוטו לא תשכב ועבוטו אצלך זו כסות לילה, ובכלים שהוא עושה בהן מלאכתו ביום או לובשן הוא אומר עד בוא השמש תשיבנו לו מלמד שיחזירו כל היום אם כן הוא שמחזיר לו המשכון בעת שהוא צריך לו ולוקח אותה בעת שאינו צריך לו מה יועיל המשכון כדי שלא ישמט החוב בשביעית ולא יעשה מטלטלין אצל בניו אלא יפרע מן המשכון אחר שמת הלוה, הא למדת שהממשכן את העני דבר שהוא צריך לו ולא החזירו לו בזמנו עובר משום שלשה שמות משום לא תבוא אל ביתו ומשום השב תשיב לו את העבוט ומשום לא תשכב בעבוטו, בד"א שמשכנו שלא בשעת הלואתו אבל אם משכנו בשעת הלואתו אינו חייב להחזיר כלל ואינו עובר בשם מן השמות האלו.

הלכה ו

שליח ב"ד שבא למשכן לא ימשכן דברים שאי אפשר לאדם ליתן אותם משכון כגון בגד שעליו וכלי שאוכל בו וכיוצא באלו, ומניח מטה ומצע לעשיר ומטה ומפץ לעני, וכל הנמצא בידו חוץ מאלו יש לו למשכנו ויחזיר לו כלי היום ביום וכלי הלילה בלילה, היו לפניו שני כלים נוטל אחד ומחזיר אחד, עד מתי הוא חייב להחזיר וליקח עד לעולם, ואם היה המשכון מדברים שאינו צריך להם ואין מניחין אותן ללוה הרי זה מניחו אצלו עד שלשים יום ומשלשים יום ואילך מוכר המשכון בבית דין, מת הלוה אינו מחזיר לבניו, מת הלוה אחר שהשיב לו המשכון שומטו המלוה מעל בניו ואינו מחזיר. +/השגת הראב"ד/ שליח ב"ד שבא למשכן וכו' עד הלילה בלילה. א"א זה אינו מחוור שהרי פסק למעלה שאפילו שליח ב"ד שבא למשכן לא יכנס כו' והלוה מוציא לו המשכון א"ו ראוי לומר אעפ"כ בגד שעליו וכלים שאוכל בהם כגון קערה ושלחן ומפה שהוא צריך להם לאכילת היום והלילה לא יטול כלל וכן מטה ומצע ומפץ שהן צריכין ביום ובלילה ושלא בשעת סדור קאמר עכ"ל. /השגת הראב"ד/ היו לפניו שני כלים עד שלשים יום. א"א כמ"ש סתם הלואה שלשים יום עכ"ל.+

הלכה ז

הערב מותר למשכן ח בזרוע ולהכנס לביתו וליטול המשכון שנאמר לקח בגדו כי ערב זר, וכן מי שיש לו שכר אצל חבירו בין שכר מלאכתו בין שכר בהמתו וכליו בין שכר ביתו ה"ז מותר למשכנו שלא ע"פ ב"ד ונכנס לביתו ונוטל המשכון בשכרו, ואם זקף עליו השכר במלוה אסור שנאמר כי תשה ברעך משאת מאומה וגו'.

# מצות נתינת שכר שכיר ביומו (תקפח)

(יד) לֹא־תַעֲשֹׁ֥ק שָׂכִ֖יר עָנִ֣י וְאֶבְי֑וֹן ממהר אני ליפרע על ידי עני ואביון יותר מכל אדם (ספרי רעח) מֵאַחֶ֕יךָ א֧וֹ מִגֵּרְךָ֛ גר תושב יש בו משום ביומו תתן שכרו ואין בו משום בל תלין אֲשֶׁ֥ר בְּאַרְצְךָ֖ בִּשְׁעָרֶֽיךָ:

(טו) בְּיוֹמוֹ֩ תִתֵּ֨ן שְׂכָר֜וֹ שכיר לילה גובה כל היום (ב"מ קי:) וְֽלֹא־תָב֧וֹא עָלָ֣יו הַשֶּׁ֗מֶשׁ כִּ֤י עָנִי֙ ה֔וּא וְאֵלָ֕יו ה֥וּא נֹשֵׂ֖א אֶת־נַפְשׁ֑וֹ כל הכובש שכר שכיר כאילו נוטל נפשו ממנו. רב הונא ורב חסדא, חד אמר: נפשו של גזלן, וחד אמר: נפשו של נגזל וְלֹֽא־יִקְרָ֤א עָלֶ֙יךָ֙ אֶל־יְהֹוָ֔ה וְהָיָ֥ה בְךָ֖ חֵֽטְא: ס יכול אם קרא עליך יהיה בך חטא ואם לא קרא עליך לא יהיה בך חטא תלמוד לומר והיה בך חטא מכל מקום אם כן למה נאמר וקרא עליך אל ה' ממהר אני ליפרע על ידי קורא יותר ממי שאינו קורא (ספרי רעט)

שלא נאחר שכר שכיר (רל)

ויקרא יט, יג - לֹֽא־תַעֲשֹׁ֥ק אֶת־רֵֽעֲךָ֖ וְלֹ֣א תִגְזֹ֑ל לֹֽא־תָלִ֞ין פְּעֻלַּ֥ת אפילו לא שכרו אלא לבצור לו אשכול אחד של ענבים - עובר משום בל תלין שָׂכִ֛יר כל שפעולתו אתך. אי הכי, אפילו גר תושב נמי! - אמר קרא רעך - רעך ולא גר תושב. - אי הכי, אפילו בהמה וכלים נמי! - הא כתיב אתך. - מה ראית לרבות בהמה וכלים ולהוציא גר תושב? - מסתברא, בהמה וכלים הוה ליה לרבות - שכן ישנן בכלל ממון רעך, גר תושב אינו בכלל ממון רעך אִתְּךָ֖ יכול אפילו לא תבעו - תלמוד לומר אתך, לדעתך. יכול אפילו אין לו - תלמוד לומר אתך, שיש אתך. יכול אפילו המחהו אצל חנוני ואצל שולחני - תלמוד לומר אתך - ולא שהמחהו אצל חנוני ואצל שולחני (ב"מ קיב.) עַד־בֹּֽקֶר:

רמב"ם הלכות שכירות פרק יא

הלכה א

מצות עשה ליתן שכר השכיר בזמנו שנאמר ביומו תתן שכרו וגו', ואם איחרו לאחר זמנו עובר בל"ת שנאמר ולא תבוא עליו השמש ואין לוקין עליו שהרי הוא חייב לשלם, אחד שכר האדם ואחד שכר הבהמה ואחד שכר הכלים חייב ליתן בזמנו ואם איחר לאחר זמן עובר בל"ת, וגר תושב יש בו משום ביומו תתן שכרו ואם איחרו אינו עובר בל"ת.

הלכה ב

כל הכובש שכר שכיר כאילו נטל נפשו ממנו שנאמר ואליו הוא נושא את נפשו, ועובר בארבע אזהרות ועשה עובר משום בל תעשוק ומשום בל תגזול ומשום לא תלין פעולת שכיר ומשום לא תבא עליו השמש ומשום ביומו תתן שכרו, אי זהו זמנו שכיר יום גובה כל הלילה ועליו נאמר לא תלין פעולת שכיר אתך עד בקר, ושכיר לילה גובה כל היום ועליו נאמר ביומו תתן שכרו, ושכיר שעות של יום גובה כל היום ושכיר שעות של לילה גובה כל הלילה, שכיר שבת שכיר חדש שכיר שנה שכיר שבוע יצא ביום גובה כל היום יצא בלילה גובה כל (אותו) הלילה.

רמב"ם הלכות גזלה ואבדה פרק א

הלכה ב

ואסור לגזול כל שהוא דין תורה, אפילו גוי עובד עבודה זרה (גרסינן בתוספתא ב"ק הגוזל את העכו"ם חייב להחזיר לו דחמור גזל העכו"ם מגזל ישראל מפני חלול השם) אסור לגזלו או לעשקו, ואם גזלו או עשקו יחזיר.

כמו: דבר זה דרש ר"ע כשבא מזפירין: מנין לגזל כנעני שהוא אסור? ת"ל: אחרי נמכר גאולה תהיה לו, שלא ימשכנו ויצא, יכול יגלום עליו? ת"ל: וחשב עם קונהו, ידקדק עם קונהו!

או: אמר רב ביבי בר גידל אמר ר"ש חסידא: גזל כנעני אסור, אבידתו מותרת; גזילו אסור, דאמר רב הונא: מנין לגזל הכנעני שהוא אסור? שנאמר: ואכלת את כל העמים אשר ה' אלהיך נותן לך, בזמן שהן מסורים בידך, ולא בזמן שאינם מסורין בידך; (בבא קמא קיג:) – ולא הבנתי למה רב הונא הביא פסוק שונה מזה של ר"ע ולכאורה דרשה חלשה יותר.

ולא כמו: תנא קמא דמאחיך האי רעך מאי עבדי ליה? - ההוא מיבעי ליה לכדתניא: רעך ולא נכרי? נכרי מאחיך נפקא! - חד למשרא עושקו, וחד למשרא גזלו. וצריכי, דאי אשמעינן גזלו - משום דלא טרח ביה, אבל עושקו דטרח ביה - אימא לא, ואי אשמעינן עושקו - משום דלא אתא לידיה, אבל גזלו דאתא לידיה - אימא לא, צריכא. (ב"מ קיא:)

הלכה ג

איזה הוא גוזל, זה הלוקח ממון האדם בחזקה, כגון שחטף מטלטלין מידו, או שנכנס לרשותו שלא ברצון הבעלים ונטל כלים משם, או שתקף בעבדיו ובבהמתו ונשתמש בהן, או שירד לתוך שדהו ואכל פירותיה, וכל כיוצא בזה הוא הגוזל, כענין שנ' +שמואל ב' כ"ג כ"א+ ויגזול את החנית מיד המצרי.

הלכה ד

ב איזה הוא עושק, זה שבא ממון חבירו לתוך ידו ברצון הבעלים וכיון שתבעוהו כבש הממון אצלו בחזקה ולא החזירו כגון שהיה לו ביד חבירו הלואה או פקדון או שכירות והוא תובעו ואינו יכול להוציא ממנו מפני שהוא אלם וקשה, ועל זה נאמר +ויקרא י"ט י"ג, דברים כ"ד י"ד+ לא תעשק את רעך.

אי זהו גוזל וכו'. לפי דעת הרב הסוגיא שבפ' המקבל (דף קי"א) דאסקינן התם זהו עשק זהו גזל ולמה חילקן הכתוב לעבור עליו בשני לאוין, פירוש בעושק וגזל האמורין גבי שכירות דלעיל מינה אמר כל הכובש שכר שכיר עובר בחמשה שמות משום בל תגזול ומשום בל תעשוק וגבי שכירות א"א לגזול כעין ויגזול את החנית בשום צד. אבל באמת לא נתחוור לי ענין זה לפי פשט הסוגיות שהרי בכתוב לא מצינו כי אם פסוק אחד מלא תגזול ואוקימניה בפ' איזהו נשך (דף ס"א) בכובש שכר שכיר דגזל גמור מבינייהו דרבית ואונאה אתיא וא"כ היאך נעשות מצוות חלוקות וצ"ע. והרב סמך על הסוגיא דפרק מרובה (דף ע"ט:) דאמר היכי דמי גזלן כעין ויגזול את החנית וכו' ואינה מוכרחת: (מגיד משנה)

# שלא יעיד קרוב (תקפט)

(טז) לֹֽא־יוּמְת֤וּ אָבוֹת֙ (שני אבות בעדות בניהם, ועל כרחיך הני שני אבות באחין קא מישתעי שהן קרובין מן הכל, דבאב ובנו לא מצי למימר דאם כן לא הוה קרי להו אבות, דחד אב וחד בן סגי רש"י סנהדרין כז:) עַל־ בעדות בָּנִ֔ים וּבָנִ֖ים לֹא־יוּמְת֣וּ עַל־ בעדות אָב֑וֹת אִ֥ישׁ בְּחֶטְא֖וֹ יוּמָֽתוּ: ס

אשכחן אבות לבנים (ראובן לבן שמעון, דהיינו אחי אביו) ובנים לאבות, (בן שמעון לראובן, דהיינו בן אחיו, וכל שכן אבות להדדי, דהא בנים מכח דידהו קא אתו) וכל שכן אבות להדדי. בנים לבנים מנלן? (בן אחי אביו) - אם כן ליכתוב קרא לא יומתו אבות על בן, מאי בנים - דאפילו בנים להדדי. )דכיון דכתיב אבות שני אחים משמע, ועל הבן - הוי משמע בנו של כל אחד ואחד הוי פסול לשניהם( אשכחן בנים להדדי, בנים לעלמא מנלן? (שיהו שנים קרובים פסולין להעיד על אדם מן השוק) אם כן ליכתוב קרא ובן על אבות, אי נמי הם על אבות, מאי ובנים - אפילו בנים לעלמא. אשכחן קרובי האב, קרובי האם מנלן? אמר קרא: אבות אבות תרי זימני, אם אינו ענין לקרובי האב - תניהו ענין לקרובי האם. אשכחן לחובה, לזכות מנא לן? - אמר קרא: יומתו יומתו תרי זימני, אם אינו ענין לחובה - תנהו ענין לזכות. אשכחן בדיני נפשות, בדיני ממונות מנלן? - אמר קרא: משפט אחד יהיה לכם (ויקרא כד, כב) - משפט השוה לכם. ('ומכה בהמה ישלמנה ומכה אדם יומת. משפט אחד יהיה לכם' – בין ישלמנה=ממונות ובין יומת=נפשות) (סנהדרין כח.)

רמב"ם הלכות עדות פרק יג

הלכה א

הקרובים פסולים לעדות מן התורה שנאמר לא יומתו אבות על בנים, מפי השמועה למדו שבכלל לאו זה שלא יומתו אבות על פי בנים ולא בנים על פי אבות, והוא הדין לשאר קרובים, אין פסולין מדין תורה אלא קרובים ממשפחת אב בלבד, והם האב עם הבן והבן עם האב, והאחין מן האב זה עם זה ובניהן זה עם זה ואין צריך לומר הדודים עם בן אחיו, אבל שאר הקרובים מן )צ"ע דגרסינן התם אשכחן קרובי האב קרובי האם מניין אמר קרא אבות אבות תרי זימני אם אינו ענין לקרובי האב תנהו ענין לקרובי האם ע"כ - הגהות מיימוניות) האם או מדרך האישות כולן פסולין מדבריהם.

וסובר רבינו שכל מה שאנו דורשים בפירוש הכתוב הוא מדאורייתא ומה שנדרש ב"אם אינו ענין" כיון שפשט הכתוב אינו מורה עליו מיקרי דברי סופרים (כסף משנה - והוא מתרץ איך כן לומדים זכות דאורייתא ב"אם אינו עניין")

הלכה ג

האחים זה עם זה בין מן האם בין מן האב הרי הן ראשון בראשון, ובניהם זה עם זה שני בשני, ובני בניהם זה עם זה שלישי בשלישי.

הלכה ד

ולעולם שלישי בראשון ג כשר ואין צריך לומר שלישי בשני, אבל שני בשני ואין צריך לומר שני בראשון שניהם פסולים.

הלכה ה

האב עם בנו כראשון בראשון הוא לפיכך האב עם בן בנו פסול, ועם בן בן בנו שהוא רביעי ד ממנו כשר מפני שהוא שלישי בראשון, וכן הדרך בנקבות כיצד שתי אחיות או אח ואחותו בין מן האב בין מן האם הרי הם ראשון בראשון, בניהם בין זכרים בין נקבות שני בשני, בני בניהם או בנות בנותיהן שלישי בשלישי, כדרך שאתה מונה בזכרים ראשון שני ושלישי כך אתה מונה בנקבות.

הלכה ו

כל אשה שאתה פסול לה כך אתה פסול לבעלה שהבעל כאשתו, וכל בעל שאתה פסול לו כך אתה פסול לאשתו שהאשה כבעלה.

הלכה ז

כל שתי נשים שהן זו עם זו שני בשני בעליהן ה מעידין זה לזה, אבל אם היה ראשון בראשון כגון שלקח זה אשה וזה בתה אין מעידין זה לזה.

הלכה ח

וכן בעלי אחיות פסולין זה לזה והרי הן ראשון בראשון.

הלכה ט

וכן לא יעיד לבן ו אחות אשתו ולא לבעל בת אחות אשתו אבל מעיד הוא לבן בעל אחות אשתו שיש לו מאשה אחרת.

הלכה י

כל איש שאין אתה מעיד לו מפני שהוא בעל קרובתך הרי אתה מעיד לשאר קרוביו כגון בנו ואחיו, וכן כל אשה שאין אתה מעיד לה מפני שהיא אשת קרובך הרי אתה מעיד לשאר קרוביה.

הלכה יא

אבי כלה ואבי חתן מעידים זה לזה.

הלכה יב

אחי האח מן האם מעידין זה לזה שהרי אין ביניהן קורבה ז כלל, כיצד רחל שנישאת ליוסף וילדה ממנה ראובן, והיה ליוסף בן מאשה אחרת והוא מנשה ומת יוסף ונישאת לשמעון וילדה ממנו יהודה, הרי מנשה ויהודה מעידין זה לזה.

הלכה יג

האיש עם אשתו ראשון בראשון, לפיכך אינו מעיד לא לבנה, ולא לאשת בנה, ולא לבתה, ולא לבעל בתה, ולא לאביה, ולא לאמה, ולא לבעל אמה, ולא לאשת אביה.

הלכה יד

אשתו ארוסה אף על פי שלא נגמרה האישות הרי היא כנשואה לענין עדות, [במה דברים אמורים] בארוסתו עצמה שאינו מעיד לה, אבל אם העיד לקרובי ארוסתו כגון בעל אחותה או בנה ובתה וכיוצא בהן אין פוסלין אותה עד שישאנה.

הלכה טו

זה שפסלה תורה עדות הקרובים לא מפני שהן בחזקת אוהבין זה את זה, שהרי אינו מעיד לו לא לטובתו ולא לרעתו אלא גזרת הכתוב הוא, לפיכך האוהב והשונא כשר לעדות אף על פי שהוא פסול לדיינות, שלא גזרה תורה אלא על הקרובים.

# שלא להטות משפט גר או יתום (תקצ)

# שלא למשכן אלמנה (תקצא)

(יז) לֹ֣א תַטֶּ֔ה מִשְׁפַּ֖ט גֵּ֣ר יָת֑וֹם וְלֹ֣א תַחֲבֹ֔ל בֶּ֖גֶד אַלְמָנָֽה: אלמנה, בין שהיא ענייה בין שהיא עשירה - אין ממשכנין אותה (בבא מציעא קטו.)

רמב"ם הלכות סנהדרין פרק כ הלכה יב

כל המטה משפט אחד מישראל עובר בלאו אחד שנאמר לא תעשו ב עול במשפט, ואם היה גר עובר בשני לאוין שנאמר לא תטה משפט גר, ואם היה יתום עובר בשלשה לאוין שנאמר משפט גר יתום.

רמב"ם הלכות מלוה ולוה פרק ג הלכה א

אלמנה בין שהיא עניה בין שהיא עשירה אין ממשכנין אותה לא בשעת הלואה ולא שלא בשעת הלואה ולא על פי ב"ד שנאמר ולא תחבול בגד אלמנה, ואם חבל מחזירין ממנו בעל כרחו ואם תודה לו תשלם ואם תכפור תשבע, אבד המשכון או נשרף קודם שיחזיר לוקה. +/השגת הראב"ד/ אלמנה בין שהיא עניה בין שהיא וכו' עד שנאמר ולא תחבול בגד אלמנה. א"א בשעת הלואה אין זה חובל עכ"ל.+

(יח) וְזָכַרְתָּ֗ כִּ֣י עֶ֤בֶד הָיִ֙יתָ֙ בְּמִצְרַ֔יִם וַֽיִּפְדְּךָ֛ יְהֹוָ֥ה אֱלֹהֶ֖יךָ מִשָּׁ֑ם עַל־ כֵּ֞ן אָנֹכִ֤י מְצַוְּךָ֙ לַעֲשׂ֔וֹת אֶת־הַדָּבָ֖ר הַזֶּֽה: ס

# מצוה להניח עומרי השכחה (תקצב)

# שלא ליקח עומר השכחה מתבואה או מאילנות (תקצג)

(יט) כִּ֣י תִקְצֹר֩ פרט לשקצרוהו ליסטים וקרסמוהו נמלים ושברתו הרוח או בהמה (ספרי רפב) קְצִֽירְךָ֨ פרט לשקצרוהו גוים מיכן אמרו נכרי שקצר את שדהו ואחר כך נתגייר פטור מן הלקט ומן השכחה ומן הפיאה בְשָׂדֶ֜ךָ פרט לשצפו עומרין לתוך שדה חבירו (שנשבה הרוח והרימה את העומרין מן הארץ והציפתן לתוך שדה חבירו ושכחן כסבור שאינן שלו נפקא מבשדך ולא בשדה חבירך דלא הוו שכחה) וְשָֽׁכַחְתָּ֧ לרבות שכחת קמה (מבשדך ושכחת קרי ביה ששכח את קצת שדהו) (סוטה מה.) עֹ֣מֶר ולא הגדיש יכול אף לא שנים תלמוד לומר לגר וליתום ולאלמנה יהיה, מיכן אמרו שני עמרים שכחה שלשה אינם שכחה שני צבורי זיתים וחרובים שכחה שלשה אינם שכחה שני גרגרים פרט שלשה אינם פרט בַּשָּׂדֶ֗ה שכחה דומיא דקציר, מה קציר בגלוי אף שכחה בגלוי (והוה ממעט טמון ממשמעותא אי לאו דהדר רבייה), כתב רחמנא בשדה - לרבות את הטמון (בתוך השדה) (סוטה מה.): בשדה בשדה ושכחת, ולא בעיר... בשדה, שכוח מעיקרו - הוי שכחה, זכור (על ידו) ולבסוף שכוח (ע"י פועלים) - אין שכחה. מאי טעמא, דכיון דקאי גבה - הויא ליה חצרו, וזכתה ליה. אבל בעיר, אפילו זכור ולבסוף שכוח - הויא שכחה. מאי טעמא - דליתיה גביה דלזכי ליה (בבא מציעא יא.) לֹ֤א תָשׁוּב֙ שלפניו - אין שכחה, שלאחריו - יש שכחה, שהוא בבל תשוב. זה הכלל: כל שהוא בבל תשוב - שכחה, כל שאינו בבל תשוב - אינו שכחה (בבא מציעא יא.) לְקַחְתּ֔וֹ כולו כאחד וכמה יהיה בו שיערו חכמים בעושה סאתים (ספרי רפג) לַגֵּ֛ר לַיָּת֥וֹם וְלָאַלְמָנָ֖ה יִהְיֶ֑ה דלמא גזירת הכתוב היא, דבשדה נהוי שכחה ובעיר לא נהוי שכחה ... אמר קרא יהיה - לרבות שכחת העיר (בבא מציעא יא.) (כנראה קביעת "יהיה" מביא מצב של נתינה ביתר תוקף לגר יתום ואלמנה ומזה רבו זכור ובסוף שכוח בעיר) לְמַ֤עַן יְבָרֶכְךָ֙ יְהֹוָ֣ה אֱלֹהֶ֔יךָ בְּכֹ֖ל מַעֲשֵׂ֥ה יָדֶֽיךָ:

רמב"ם הלכות מתנות עניים פרק א

הלכה ה

וכן בפרט שנפרט מן הענבים בשעת הבצירה וכן בעוללות שנאמר וכרמך לא תעולל ופרט כרמך לא תלקט לעני ולגר תעזוב אותם, וכן המעמר ושכח אלומה אחת בשדה הרי זה לא יקחנה שנאמר ושכחת עומר בשדה לא תשוב לקחתו, עבר ולקטו אפילו טחנו ואפאו הרי זה נותנו לעניים שנאמר לגר ליתום ולאלמנה יהיה זו מצות עשה הא למדת שכולן מצות לא תעשה הניתק לעשה הן ואם לא קיים עשה שבהן לוקה.

הלכה ו

כשם שהשכחה בעמרים כך היא בקמה, אם שכח מקצת הקמה ולא קצרה הרי זו לעניים, וכשם שהשכחה בתבואה וכיוצא בה כך יש שכחה לאילנות כולן שנאמר כי תחבוט זיתך לא תפאר אחריך והוא הדין לשאר האילנות.

רמב"ם הלכות מתנות עניים פרק ב

שדה שקצרו נכרים לעצמן או שקצרוה ליסטים או קרסמוה נמלים או שברתה הרוח או בהמה הרי זו פטורה מן הפאה, שחובת הפאה בקמה.

הלכה ט

נכרי שקצר שדהו ואחר כך נתגייר הרי זו פטור מן הפאה ומן הלקט ומן השכחה אף על פי שאין השכחה אלא בשעת העימור.

רמב"ם הלכות מתנות עניים פרק ה

הלכה א

העומר ששכחוהו פועלים ולא שכחו בעל השדה, שכחו בעל השדה ולא שכחוהו פועלים, שכחוהו אלו ואלו והיו שם אחרים עוברין ורואין אותן בעת ששכחוהו, אינה שכחה עד שישכחוהו כל אדם, ואפילו עומר הטמון אם נשכח הרי זה שכחה.

הלכה ב

היה בעל השדה בעיר ואמר יודע אני שהפועלים שכחו עומר שבמקום פלוני ושכחוהו הרי זה שכחה, ואם היה בשדה ואמר כן ושכחוהו אינה שכחה שהשכוח מעיקרו בשדה הוא השכחה, אבל בעיר אפילו זכור ולבסוף שכוח הרי זו שכחה שנאמר ושכחת עומר בשדה ולא בעיר.

הלכה ה

עפו עמריו ברוח חזקה לתוך שדה חבירו ושכח שם עומר אינו שכחה שנאמר קצירך בשדך, אבל אם פזר העמרים בתוך שדהו ושכח הרי זו שכחה.

הלכה י

הקוצר שהתחיל לקצור מראש השורה ושכח לפניו ולאחריו, של אחריו שכחה ושלפניו אינו שכחה שנאמר לא תשוב לקחתו אינו שכחה עד שיעבור ממנו ויניחנו לאחריו, זה הכלל כל שהוא בבל תשוב שכחה וכל שאינו בבל תשוב אינו שכחה.

הלכה יד

שתי כריכות המובדלות זו מזו שכחה, ושלש אינן שכחה, שני עומרים המובדלין זה מזה שכחה, ושלשה אינן שכחה.

הלכה יח

העומר שיש בו סאתים ושכחו אינו שכחה שנאמר ושכחת עומר בשדה ולא גדיש אף על פי שכולן סאתים סאתים, שכח שני עומרים אף על פי שיש משניהן סאתים הרי אלו שכחה, וכן יראה לי שהן שכחה אפילו היה בשניהן יותר מסאתים.

הלכה כא

השוכח עומר בצד הקמה שאינה שכוחה אינה שכחה, שנאמר כי תקצור ושכחת עומר, עומר שסביבותיו קציר שכחה אבל עומר שסביבותיו קמה אינה שכחה, וכן אם שכח קמה בצד קמה שאינה שכוחה אפילו קלח אחד הרי זו מצלת את השכוחה ויהיה מותר לקחתה, אבל אם שכח עומר או קמה בצד עומר שאינו שכוח אפילו היה בו סאתים אינו מציל אותה והרי השכוח לעניים, אין קמת חבירו מצלת על עומר שלו ואין קמת שעורים מצלת על עומר חטים עד שתהיה הקמה ממין העומר.

(כ) כִּ֤י תַחְבֹּט֙ זֵֽיתְךָ֔ פרט לאחרים. זיתך, פרט להקדש )ספרי( לֹ֥א תְפַאֵ֖ר שלא תטול תפארתו ממנו (פאה) אַחֲרֶ֑יךָ לַגֵּ֛ר לַיָּת֥וֹם וְלָאַלְמָנָ֖ה יִהְיֶֽה: ס

(כא) כִּ֤י תִבְצֹר֙ כַּרְמְךָ֔ לֹ֥א תְעוֹלֵ֖ל אַחֲרֶ֑יךָ זו שכחה , פאה - גמר אחריך אחריך מזית (חולין קלא) לַגֵּ֛ר לַיָּת֥וֹם וְלָאַלְמָנָ֖ה יִהְיֶֽה:

רמב"ם הלכות מתנות עניים פרק א

הלכה ז

נמצאת למד שארבע מתנות לעניים בכרם, הפרט והעוללות והפאה והשכחה, ושלש מתנות בתבואה הלקט והשכחה והפאה, ושתים באילנות השכחה והפאה.

רמב"ם הלכות מתנות עניים פרק ה

הלכה כז

המפקיר את כרמו והשכים בבקר וזכה בו לעצמו ובצרו חייב בפרט ובעוללות ובשכחה ובפאה שהרי שדך וכרמך אני קורא בו מפני שהיה שלו והרי הוא שלו, אבל אם זכה מן ההפקר בשדה של אחרים הרי זה פטור מן הכל, ובין כך ובין כך פטור מן המעשרות כמו שיתבאר.

(כב) וְזָ֣כַרְתָּ֔ כִּי־עֶ֥בֶד הָיִ֖יתָ בְּאֶ֣רֶץ מִצְרָ֑יִם עַל־כֵּ֞ן אָנֹכִ֤י מְצַוְּךָ֙ לַעֲשׂ֔וֹת אֶת־הַדָּבָ֖ר הַזֶּֽה: ס

פרק כה

# מצות מלקות לרשעים (תקצד)

(א) כִּֽי־יִהְיֶ֥ה רִיב֙ בֵּ֣ין אֲנָשִׁ֔ים וְנִגְּשׁ֥וּ אֶל־הַמִּשְׁפָּ֖ט וּשְׁפָט֑וּם – שנים - שנים, ואין בית דין שקול - מוסיפין עליהם עוד אחד, הרי כאן שלשה (סנהדרין י.) וְהִצְדִּ֙יקוּ֙ אֶת־הַצַּדִּ֔יק וְהִרְשִׁ֖יעוּ אֶת־הָרָשָֽׁע: רמז לעדים זוממין שלוקין מניין (היכא דאין הזמה יכולה להתקיים בהם, כגון: מעידין אנו באיש פלוני שהוא בן גרושה, ונמצאו זוממין והרי הם כהנים אין אומרים יעשה זה בן גרושה תחתיו, אלא סופג את הארבעים, מנלן?) דכתיב והצדיקו את הצדיק והרשיעו את הרשע. משום (דבית דין הצדיקו את הצדיק, והרשיעו את הרשע, והיה אם בן הכות את הרשע צדקת צדיק למה הוזכרה כאן וכי משום צדקת הצדיק מתחייב רשע מלקות אלא ודאי עדים (זוממין) רמיזי הכא, דאעדים קאי האי והיה אם בן הכות והכי קאמר: עדים שהרשיעו צדיק והוזמו, והצדיקו עדים אחרונים את הצדיק והרי נעשו רשעים אלו העדים הראשונים - וילקו, ואם אינו ענין לעדות ממון דהא אין לוקין ומשלמין תניהו ענין לבן גרושה וכיוצא בו) דהצדיקו את הצדיק והרשיעו את הרשע והיה אם בן הכות הרשע? אלא: עדים שהרשיעו את הצדיק, ואתו עדי אחריני והצדיקו את הצדיק דמעיקרא, ושוינהו להנך רשעים - והיה אם בן הכות הרשע.

(ב) וְהָיָ֛ה אִם־בִּ֥ן הַכּ֖וֹת פעמים לוקה פעמים אינו לוקה ועדין איני יודע אלו הם הלוקים תלמוד לומר לא תחסום שור בדישו, מה חסימת שור מיוחדת מצות לא תעשה והרי הוא לוקה כך כל מצות לא תעשה הרי הוא לוקה או כל מצות לא תעשה שיש בה קום עשה יהא לוקה תלמוד לומר לא תחסום שור, מה חסימת שור מיוחדת שאין בה קום עשה והרי הוא לוקה כך כל מצות לא תעשה שאין בה קום עשה הרי הוא לוקה (ספרי) הָרָשָׁ֑ע אם העידוהו שהוא חייב מלקות ארבעים ונמצאו זוממין - כל אחד ואחד לוקה ארבעים. מנא ה"מ? אמר אביי: נאמר רשע בחייבי מלקיות ונאמר רשע בחייבי מיתות ב"ד, מה להלן אין מיתה למחצה, אף כאן אין מלקות למחצה (מכות ה.) וְהִפִּיל֤וֹ אינו מכה אותו לא עומד ולא יושב אלא מוטה. מנין לרצועה שהיא מוכפלת? שנאמר: והפילו. והא מיבעי ליה לגופיה! א"כ, לכתוב קרא יטיהו, מאי הפילו? ש"מ תרתי הַשֹּׁפֵט֙ וְהִכָּ֣הוּ לְפָנָ֔יו מכה אותו שליש מלפניו ושתי ידות מלאחריו - והפילו השופט והכהו לפניו כדי רשעתו במספר, רשעה אחת מלפניו, שתי רשעיות מאחריו (מכות כג.) כְּדֵ֥י רִשְׁעָת֖וֹ כל המשלם אינו לוקה משום רשעה אחת אתה מחייבו ואי אתה מחייבו משום שתי רשעיות (מכות ד.) בְּמִסְפָּֽר:

# שלא להוסיף במלקות המחויב מלקות ובכללה שלא נכה ישראל (תקצה)

(ג) אַרְבָּעִ֥ים כמה מלקין אותו? ארבעים חסר אחת, שנא': במספר ארבעים, מנין שהוא סמוך לארבעים אי כתיב ארבעים במספר, הוה אמינא ארבעים במניינא, השתא דכתיב במספר ארבעים, מנין שהוא סוכם את הארבעים (מכות כב:) יַכֶּ֖נּוּ לֹ֣א יֹסִ֑יף פֶּן־יֹסִ֨יף אין מעמידין חזנין אלא חסירי כח ויתירי מדע – אין מזרזין אלא למזרז לְהַכֹּת֤וֹ עַל־אֵ֙לֶּה֙ מַכָּ֣ה רַבָּ֔ה אין לי אלא מכה רבה, (שאסור להוסיף) מכה מועטת מנין? ת"ל: לא יוסיף; אם כן, מה תלמוד לומר מכה רבה? לימד על הראשונות שהן מכה רבה (מכה בכל כוחו) וְנִקְלָ֥ה אָחִ֖יךָ אחרי שלקה אחיך (צריכים לאמוד אותו שיחיה אחרי המכות – סנהדרין י:) כל חייבי כריתות שלקו - נפטרו ידי כריתתם, שנאמר: ונקלה אחיך לעיניך, כשלקה הרי הוא כאחיך (מכות כג.) לְעֵינֶֽיךָ: נתקלקל בין ברעי בין במים פטור (ספרי)

רמב"ם הלכות עדות פרק יח

הלכה א

מי שהעיד בשקר ונודע בעדים שהעיד בשקר זהו שנקרא עד זומם, ומצות עשה לעשות לו כמה שרצה לעשות בעדותו לחבירו, אם בעבירה שחייבין עליה סקילה העידו והוזמו נסקלין כולן, ואם בשרפה נשרפין וכן שאר המיתות, ואם העידו במלקות לוקה כל אחד מהן כשאר מחוייבי מלקות, ואומדין כחו ומלקין אותו, ואם העידו לחייבו ממון משלשין הממון ביניהן לפי מנין העדים, כל אחד ואחד יתן חלק המגיע לו ואין לוקין במקום תשלומין.

רמב"ם הלכות עדות פרק כ

הלכה ח

עדים שהעידו על אחד והרשיעוהו רשע שאין בו לא מלקות ולא מיתה ולא חיוב ממון ואחר כך הוזמו, הרי אלו לוקין אף על פי שלא זממו להלקות זה ולא לחייבו ממון, כיצד העידו על כהן שהוא חלל כגון שהעידו בפנינו נתגרשה אמו או נחלצה במקום פלוני ביום פלוני והוזמו הרי הן לוקין, וכן אם העידו על אדם שהרג בשגגה והוזמו לוקין ואינן גולין, העידו על שורו של זה שהרג הנפש והוזמו, הרי הן לוקין ואין משלמין את הכופר, העידו עליו שנמכר בעבד עברי והוזמו לוקין, וארבעה דברים אלו מפי הקבלה הן.

הלכה ט

כך קבלו חכמים ששנים שהרשיעו את הצדיק והצדיקו את הרשע בעדותן, ובאו עדים אחרים והזימום והצדיקו את הצדיק והרשיעו את הרשע, הרי עדים הראשונים לוקים אף על פי שלא הרשיעו הצדיק להלקותו, אבל אם העידו עליו שאכל בשר בחלב או שלבש שעטנז הרי אלו לוקין, משום שנאמר ועשיתם לו כאשר זמם.

רמב"ם הלכות סנהדרין פרק ה

הלכה ד

מכות בשלשה ואף על פי שאפשר שימות כשמלקין אותו.

רמב"ם הלכות סנהדרין פרק טז

הלכה ח

כיצד מלקין אותו, כופת שתי ידיו על העמוד אילך ואילך וחזן הכנסת אוחז בבגדיו, אם נקרעו נקרעו ואם נפרמו נפרמו עד שהוא מגלה את לבו, שאינו מכהו על כסותו שנאמר והכהו ולא לכסותו, והאבן נתונה מאחוריו שהחזן המכה עומד עליה, ורצועה של עגל בידו כפולה לשנים ושנים לארבעה, ושתי רצועות של חמור עולות ויורדות בו ורוחב הרצועה טפח וארכה כדי שתהא מגעת עד פי כריסו, ויד של רצועות שאוחז בה ארכה טפח.

הלכה ט

האיש המכה צריך להיות יתר בדעה וחסר בכח, ומגביה את הרצועות בשתי ידיו ומכה בידו אחת בכל כחו, ומלקהו שליש מלפניו [על חזהו] בין דדיו ושני שלישים מאחוריו, שליש על כתף זה ושליש על כתף זה.

הלכה י

המוכה אינו עומד ולא יושב אלא מוטה, שנאמר והפילו השופט והכהו לפניו שיהו עיניו של שופט בו לא שיהיה מביט בדבר אחר ומכהו מכאן שאין מכים שנים כאחד.

רמב"ם הלכות סנהדרין פרק יז

הלכה א

כיצד מלקין את המחוייב מלקות, כפי כחו שנאמר כדי רשעתו במספר, וזה שנאמר ארבעים שאין מוסיפין על הארבעים אפילו היה חזק ובריא כשמשון, אבל פוחתין לחלש שאם יכה לחלש מכה רבה בודאי הוא מת, לפיכך אמרו חכמים שאפילו הבריא ביותר מכין אותו שלשים ותשע שאם יוסיף לו אחת נמצאת שלא הכהו אלא ארבעים הראויות לו.

הלכה ז

כל מי שחטא ולקה חוזר לכשרותו שנאמר ונקלה אחיך לעיניך כיון שלקה הרי הוא אחיך, אף כל מחוייבי כרת שלקו נפטרו מידי כריתתן.

רמב"ם הלכות סנהדרין פרק יח

הלכה ב

כל לאו שאין בו מעשה אין לוקין עליו חוץ מנשבע ומימר ומקלל את חבירו בשם, וכל לאו שניתן לאזהרת מיתת בית דין כגון לא תנאף לא תעשה מלאכה בשבת אין לוקין עליו, וכל לאו שניתן לתשלומין כגון לא תגזול ולא תגנוב אין לוקין עליו, וכל לאו שניתק לעשה כגון לא תקח האם על הבנים לא תכלה פאת שדך אין לוקין עליו אלא אם לא קיים עשה שבהן, ועל לאו שבכללות אין לוקין עליו ושאר כל הלאוין שבתורה לוקין עליהן.

# שלא לחסום בהמה בשעת מלאכה (תקצו)

(ד) לֹא־תַחְסֹ֥ם מכל מקום (ספרי) (לרבות שאר בהמה חיה ועוף ולרבות שאר עבודות) שׁ֖וֹר שור אי אתה חוסם חוסם אתה את האדם (שלא יאכל השכיר בשעת מלאכה) בְּדִישֽׁוֹ: ס מה דיש מיוחד שגידולו מן הארץ ותלוש מן הקרקע בשעת גמר מלאכה בשעה שהוא עושה הרי הוא אוכל כך כל דבר שגידולו מן הארץ ותלוש מן הקרקע בשעת גמר מלאכה בשעה שהוא עושה הרי הוא אוכל

שור במחובר מנלן? - אמר קרא: רעך רעך שתי פעמים, (כִּ֤י תָבֹא֙ בְּקָמַ֣ת רֵעֶ֔ךָ וְקָטַפְתָּ֥ מְלִילֹ֖ת בְּיָדֶ֑ךָ וְחֶרְמֵשׁ֙ לֹ֣א תָנִ֔יף עַ֖ל קָמַ֥ת אמר קרא: קמה קמה שתי פעמים, אם אינו ענין לאדם במחובר, תנהו ענין לאדם בתלוש רֵעֶֽךָ:) אם אינו ענין לאדם במחובר - תנהו ענין לשור במחובר. רבינא אמר: לא אדם בתלוש ולא שור במחובר צריכי קראי, דכתיב לא תחסם שור בדישו מכדי, כל מילי איתנהו בחסימה, דילפינן שור שור משבת. אם כן לכתוב רחמנא לא תדוש בחסימה - שור דכתב רחמנא למה לי? לאקושי חוסם לנחסם ונחסם לחוסם; מה חוסם אוכל במחובר - אף נחסם אוכל במחובר, ומה נחסם אוכל בתלוש - אף חוסם אוכל בתלוש. )בבא מציעא פח:(

רמב"ם הלכות שכירות פרק יג

הלכה א

הבהמה אוכלת כל זמן שהיא עושה בגידולי קרקע בין במחובר בין בתלוש, א ואוכלת ממשאוי שעל גבה עד שתהיה פורקת ובלבד שלא יטול בידו ויאכילנה.

הלכה ב

כל המונע הבהמה מלאכול בשעת מלאכתה לוקה שנאמר לא תחסום שור בדישו, אחד שור ואחד כל מיני בהמה וחיה בין טמאין בין טהורין ואחד הדישה ואחד כל שאר המלאכות של גידולי קרקע ולא נאמר שור בדישו אלא בהווה, והחוסם את הפועל פטור, אחד החוסם אותה בשעת מלאכה ואחד החוסם אותה מקודם ועשה בה מלאכה והיא חסומה אפילו חסמה בקול ב לוקה, שכר בהמה וחסמה ודש בה לוקה ומשלם לבעלים ארבעת קבין לפרה ושלשת קבין לחמור שמשעת משיכה נתחייב במזונותיה ואינו חייב מלקות עד שידוש בה חסומה.

# שלא תנשא היבמה לאחר חוץ מן היבם (תקצז)

# מצות יבום (תקצח)

מנין ליבמה שנפלה לפני מוכה שחין, שאין חוסמין אותה? שנאמר: לא תחסום שור בדישו, וסמיך ליה: כי ישבו אחים יחדיו (יבמות ד.) 1

(ה) כִּֽי־יֵשְׁב֨וּ שהיתה להם ישיבה אחת בעולם, פרט לאשת אחיו שלא היה בעולמו (יבמות דף יז:) אפילו בן יום אחד (יבמות קיא:)2 אַחִ֜ים יליף אחוה אחוה מבני יעקב ... (כי ללא גזירה שוה ה"א שצריכים להיות אחים מצד האב *וגם* מצד האם) סד"א הואיל וחידוש הוא, דקמשתרי ערוה גביה, אימא עד דמייחדי באבא ובאמא3 יַחְדָּ֗ו מיוחדים בנחלה, פרט לאחיו מן האם4 וּמֵ֨ת אַחַ֤ד מֵהֶם֙ וּבֵ֣ן אֵֽין־ל֔וֹ תינוק בן יום אחד פוטר מן היבום (נדה מד.)5 לֹֽא־תִהְיֶ֧ה אֵֽשֶׁת־הַמֵּ֛ת הַח֖וּצָה לרבות הארוסה (חיצונה שלא נתקרבה עדיין לביאה - רש"י) לְאִ֣ישׁ זָ֑ר מנין שאין קידושין תופסין ביבמה? שנאמר: לא תהיה אשת המת החוצה לאיש זר, לא תהיה בה הויה לזר. ושמואל אמר: בעניותינו (מתוך עניות דעתנו שאין אנו יודעים פי' המקרא) צריכה גט, מספקא ליה לשמואל, האי לא תהיה אשת המת - אי ללאו הוא דאתא, אי דלא תפסי בה קדושין הוא דאתא... אמר אמימר: הלכה כוותיה דשמואל (שקידושין תופסים מספק) (יבמות צב:)6 יְבָמָהּ֙ מצות יבום קודמת למצות חליצה (יבמות לט:)7 יָבֹ֣א כדרכה (יבמות נד.)10 עָלֶ֔יהָ אשה אל אחותה לא תקח לצרור לגלות ערותה עליה בחייה (ויקרא יח,יח) עליה מה ת"ל? לפי שנאמר: יבמה יבא עליה, שומע אני אפי' באחת מכל עריות האמורות בתורה הכתוב מדבר, נאמר כאן עליה ונאמר להלן עליה, מה להלן (ביבמה, שנאמר בה – יבמה יבא עליה, הוא) במקום מצוה, אף כאן במקום מצוה, ואמר רחמנא: לא תקח. ואין לי אלא היא, צרתה מנין? ת"ל: לצרור. ואין לי אלא צרתה, צרת צרתה מניין? ת"ל: לצרור, ולא לצור. ואין לי אלא אחות אשה, שאר עריות מניין? אמרת: מה אחות אשה מיוחדת שהיא ערוה, וחייבין על זדונה כרת ועל שגגתה חטאת - ואסורה ליבם, אף כל שהיא ערוה, וחייבין על זדונה כרת ועל שגגתה חטאת - אסורה ליבם. ואין לי אלא הן, צרותיהן מניין? אמרת: מה אחות אשה מיוחדת שהיא ערוה, וחייבין על זדונה כרת ועל שגגתה חטאת, ואסורה ליבם - וצרתה אסורה, אף כל שהיא ערוה, וחייבין על זדונה כרת ועל שגגתה חטאת, ואסורה ליבם - צרתה אסורה. מכאן אמרו חכמים: חמש עשרה נשים - פוטרות צרותיהן וצרות צרותיהן מן החליצה ומן הייבום, עד סוף העולם. (יבמות ג:)8 וּלְקָחָ֥הּ שלא כדרכה10 ל֛וֹ לְאִשָּׁ֖ה מגרשה בגט ומחזירה – כיון שלקחה נעשית כאשתו (כתובות פב.)9 וְיִבְּמָֽהּ: ויבם - ביאה גומרת בה ואין כסף ושטר גומרין בה, ויבמה - בעל כרחה (אפילו בא עליה שלא ברצונה) (יבמות נד.)10

(ו) וְהָיָ֗ה חלק בכור וחלק פשוט - יהבינן ליה אחד מצרא, יבם מאי? רבא אמר, אמר קרא: והיה הבכור, הוייתו כבכור ואין חלוקתו כבכור (בבא בתרא יב:)11 הַבְּכוֹר֙ מצוה בגדול ליבם (יבמות כד.) (הכי דריש ולקחה לו לאשה ויבמה והיה הבכור המייבם יהיה הבכור - רש"י)12 אֲשֶׁ֣ר תֵּלֵ֔ד פרט לאילונית שאין יולדת13 יָק֕וּם עַל־שֵׁ֥ם אָחִ֖יו מייבם בכור - לישקול נחלה, כי מייבם פשוט - לא לישקול נחלה! אמר קרא: יקום על שם אחיו, והרי קם. ואלא בכור דקרייה רחמנא, למאי הלכתא? לגריעותא, מה בכור אינו נוטל בראוי כבמוחזק, אף האי אינו נוטל בראוי כבמוחזק (יבמות כד.)14 הַמֵּ֑ת לנחלה, אתה אומר לנחלה, או אינו אלא לשם? יוסף - קורין אותו יוסף, יוחנן - קורין אותו יוחנן? נאמר כאן יקום על שם אחיו, ונאמר להלן על שם אחיהם יקראו בנחלתם, מה שם האמור להלן נחלה, אף שם האמור כאן לנחלה... אמר רבא: אף על גב דבכל התורה כולה אין מקרא יוצא מידי פשוטו, הכא אתאי גזרה שוה אפיקתיה מפשטיה לגמרי (ויהא כוליה קרא כפשטיה ולא נדרוש מבכור דמצוה בגדול לייבם אלא ה"ק והיה הבכור פי' הראשון שתלד היבמה יקרא שמו בשם המת ויליף בג"ש דלאו שם ממש קאמר אלא לנחלה וכיון דלנחלה קאמר ליכא לאוקומי קרא אלא ביבם דאי על הבכור שתלד היבמה קאמר קרא שיקום על שם המת לנחלה שאותו בכור יירש את המת דאם כן יקום על שם אחי אביו מיבעי ליה - תוספות)14 וְלֹֽא־יִמָּחֶ֥ה שְׁמ֖וֹ פרט לסריס ששמו מחוי15 מִיִּשְׂרָאֵֽל:

# מצות חליצה (תקצט)

(ז) וְאִם־לֹ֤א יַחְפֹּץ֙ הָאִ֔ישׁ וחולצת לקטן - חליצתה פסולה אפי' לפוסלה עליו - אין חליצת קטן כלום23 האיש ולא קטן (רש"י) (יבמות קד: קה:) לָקַ֖חַת הא חפץ - מייבם, כל העולה לייבום - עולה לחליצה, וכל שאין עולה לייבום - אינו עולה לחליצה (יבמות כ.)16 אֶת־יְבִמְתּ֑וֹ וְעָלְתָה֩ יְבִמְתּ֨וֹ שאין ת"ל יבמתו, מה תלמוד לומר יבמתו? יש לך יבמה אחת שעולה לחליצה ואינה עולה לייבום, ואיזו? זו חייבי לאוין (יבמות כ.)17 (חייבי לאוין כמו אלמנה מן האירוסין לכהן גדול חולצות ולא מתייבמות. מן הנישואין יש לאו ועשה – אשה בבתוליה יקח) אם כתב ולא יחפוץ האיש לקחת את יבמתו ועלתה השערה הוה משמע דההיא דקרינא ביה לקחת הוא דקא מצרכה רחמנא ועלתה השערה לחלוץ אבל חייבי לאוין דלא קרינן בהו לקחת לא קרינן בה ועלתה להכי הדר כתב יבמתו למימר דיש לך יבמה אחרת שעולה השערה לחלוץ ואף על גב דלא כתיב בה לקחת שאין עולה לייבום (רש"י) הַשַּׁ֜עְרָה צריכי דייני למיקבע דוכתא (יבמות קא:)18 אֶל־הַזְּקֵנִ֗ים מצות חליצה בשלשה דיינין - זקנים - שנים, ואין בית דין שקול, מוסיפין עליהן עוד אחד - הרי כאן שלשה (יבמות קא.)19 וְאָֽמְרָה֙ מֵאֵ֨ן יְבָמִ֜י לְהָקִ֨ים לְאָחִ֥יו שֵׁם֙ בְּיִשְׂרָאֵ֔ל (שהחליצה יהיה) בבית דין של ישראל ולא בבית דין של גרים (יבמות קא:, קידושין יד.)19 לֹ֥א אָבָ֖ה יַבְּמִֽי:

(ח) וְקָֽרְאוּ־ל֥וֹ ולא שלוחם (יבמות קא:) זִקְנֵי־ אפילו שלשה הדיוטות (יבמות קא.) עִיר֖וֹ היבמה הולכת אחר היבם להתירה. עד כמה? - אמר רבי אמי: אפילו מטבריא לצפורי. אמר רב כהנא: מאי קרא - וקראו - לו זקני עירו - ולא זקני עירה (סנהדרין לא:)20 וְדִבְּר֣וּ אֵלָ֑יו מלמד שמשיאין לו עצה ההוגנת לו, שאם היה הוא ילד והיא זקנה, הוא זקן והיא ילדה, אומרים לו: מה לך אצל ילדה, מה לך אצל זקנה, כלך אצל שכמותך ואל תכניס קטטה לתוך ביתך (יבמות קא:)20 וְעָמַ֣ד וְאָמַ֔ר לֹ֥א חָפַ֖צְתִּי לְקַחְתָּֽהּ:

(ט) וְנִגְּשָׁ֨ה יְבִמְתּ֣וֹ אֵלָיו֘ לְעֵינֵ֣י הַזְּקֵנִים֒ צריכי דייני למיחזי רוקא דקא נפיק מפומא דיבמה (יבמות קא:)21 וְחָלְצָ֤ה נַעֲלוֹ֙ נעלו הראוי לו, פרט לגדול שאין יכול להלך בו, פרט לקטן שאין חופה את רוב רגלו, פרט למסולים שאין לו עקב! (קידושין יד.)22, 30 מֵעַ֣ל ולא מעל דמעל – מן הארכובה ולמעלה חליצה פסולה (יבמות קג.)23 רַגְל֔וֹ נאמר כאן רגלו ונאמר להלן (ויקרא יד י) בהן רגלו הימנית, מה רגלו האמור להלן ימנית אף רגלו האמור כאן ימנית (ספרי, יבמות קד.)24 וְיָרְקָ֖ה בְּפָנָ֑יו וְעָֽנְתָה֙ וְאָ֣מְרָ֔ה ולהלן הוא אומר: וענו הלוים ואמרו (דברים כז, יד) מה להלן בלשון הקודש, אף כאן בלשון הקודש (סוטה לב.)25 כָּ֚כָה דבר שהוא מעשה מעכב (סוטה לג.)26 יֵעָשֶׂ֣ה לָאִ֔ישׁ ככה יעשה לאיש - כל דבר שהוא מעשה באיש (יבמות קד:)27 (חלצה היבמה ולא קראה ולא רקקה חליצתה כשירה שהמעשה היחיד שנעשה לאיש זה חליצה) אֲשֶׁ֥ר לֹא־יִבְנֶ֖ה כיון שלא בנה שוב לא יבנה (יבמות י:)28\* (אסור ליבם אחר הליצה -יבמות לב.) אֶת־בֵּ֥ית מי שהיה נשוי לשתי נשים, ומת - ביאתה או חליצתה של אחת מהן פוטרת צרתה - בית אחד הוא בונה, ואין בונה שני בתים (יבמות מד.)28 אָחִֽיו:

(י) וְנִקְרָ֥א שְׁמ֖וֹ אמר רבי יהודה: פעם אחת היינו יושבים לפני ר' טרפון, ובאתה יבמה לחלוץ, ואמר לנו: ענו כולכם ואמרו חלוץ הנעל חלוץ הנעל!25 בְּיִשְׂרָאֵ֑ל כיון שחלץ בה נעל הותרה לכל ישראל29 (בישראל בית חלוץ - הכי משמע בישראל ראויה להביא לבית משחלצה. רש"י) (קידושין יד.) בֵּ֖ית חֲל֥וּץ הַנָּֽעַל: ס ותהא יבמה יוצאת בגט מקל וחומר: ומה אשת איש שאין יוצאה בחליצה - יוצאה בגט, זו שיוצאה בחליצה - אין דין שיוצאה בגט! ... אמר קרא: נעל, נעל אין, מידי אחרינא לא. והאי נעל להכי הוא דאתא? האי מיבעי ליה לכדתניא: נעלו - אין לי אלא נעלו, נעל של כל אדם מנא ליה? ... אם כן, ניכתוב קרא נעל, מאי הנעל? שמעת מינה תרתי. (קידושין יד.)30

**הלכות יבום וחליצה**

1כל יבמה שאמרנו שדינה שתחלוץ ולא תתיבם הרי זו נוטלת כתובתה אם יש לה כתובה כשאר כל האלמנות, וכן אם היה יבמה מוכה שחין או שיש בו שאר מומי אנשים חולץ לה ונוטלת כתובתה, נולדו בה מומין כשהיא שומרת יבם נסתחפה שדהו אם לא רצה ליבם יחלוץ ויתן כתובה. )פרק ב הלכה יד(

2וכן אשת אחיו שלא היה בעולמו הואיל ואין לו עליה זיקה שנ' +דברים כ"ה ה'+ כי ישבו אחים יחדו עד שישבו שניהן בעולם ואם לא היה ביניהן ישיבה בעולם הרי זו ערוה עליו לעולם משום אשת אח ופוטרת צרתה. (פרק ו הלכה טז)

3מצות עשה מן התורה שייבם אדם אשת אחיו מאביו בין מן הנשואין בין מן האירוסין אם מת בלא זרע שנ' +דברים כ"ה ה'+ ובן אין לו יבמה יבוא עליה, מן התורה אינו צריך לקדש יבמתו שזו אשתו היא שהקנו לו מן השמים אלא יבוא עליה וכתובתה על נכסי בעלה שמת. (פרק א הלכה א)

4אחים מן האם אינן חשובין אחים אלא לאבלות ולעדות אבל לענין ירושה או ליבום וחליצה הרי הן כמי שאינן, שאין אחוה אלא מאב. (פרק א הלכה ז)

5זה שנ' בתורה ובן אין לו אחד הבן ואחד הבת או זרע הבן או זרע הבת הואיל ויש לו זרע מכל מקום בין מאשה זו בין מאשה אחרת הרי זה פוטר את אשתו מן החליצה ומן היבום. אפילו היה לו זרע ממזר או עובד עבודה זרה הרי זה פוטר את אשתו מן החליצה ומן היבום. (פרק א הלכה ג)

5מי שמת והניח אשתו מעוברת, אם הפילה אחר מותו הרי זו תתיבם ואם ילדה ויצא הולד חי לאויר העולם אפילו מת בשעה שנולד הרי אמו פטורה מן החליצה ומן היבום, אבל מדברי סופרים עד שיודע בודאי שכלו לו חדשיו ונולד לתשעה חדשים גמורים, אבל אם לא נודע לכמה נולד, אם שהה שלשים יום הרי זה ולד קיימא ופוטר נשי אביו מן החליצה ומן היבום ואם מת בתוך השלשים אפילו ביום השלשים בין שמת מחולי בין שנפל מן הגג או אכלו ארי הרי זה ספק נפל ספק בן קיימא ולפיכך אמו חולצת מדברי סופרים ולא מתיבמת. (פרק א הלכה ה)

6המקדש אחת מן השניות או מאיסורי לאוין או מאיסורי עשה, וכן היבם שקידש צרת יבמה, הרי זו מקודשת קידושין גמורין, חוץ מיבמה שנתקדשה לזר שהיא מקודשת בספק, נסתפק לחכמים אם הקידושין תופסין ביבמה כשאר חייבי לאוין או אין קידושין תופסין בה כערוה, ואף על פי שאסור לו לכנוס אחת מכל אלו הרי זה מגרש בגט. (הלכות אישות פרק ד הלכה יד)

7לא רצה ליבם או שלא רצת היא הרי זה חולץ לה ואחר כך תהיה מותרת להנשא לאחר, ומצות עשה מן התורה לחלוץ אם לא רצה ליבם שנ' +דברים כ"ה ט'+ וחלצה נעלו וכו', ומצות יבום קודמת למצות חליצה. (פרק א הלכה ב)

8 כיצד יבמה שהיא ערוה על יבמה כגון שהיתה אחות אשתו או אמה או בתה הרי זו פטורה מן החליצה ומן היבום ואין לו עליה זיקה כלל שנ' ולקחה לו לאשה ויבמה מי שראויה ללקוחין וקידושין תופסין בה היא שהיא זקוקה ליבם. (פרק ו הלכה ט) (דברי רבי דף ח. ועיין הלכה 28 הלימוד של עליה)

8 מי שמת אחיו והניח שתי נשים האחת אסורה על יבמה משום ערוה והשניה אינה ערוה, כשם שהערוה פטורה מן החליצה ומן היבום כך צרתה פטורה ולא נפלה לו זיקה על בית זה כלל, שנ' +דברים כ"ה ט'+ אשר לא יבנה את בית אחיו בית שיש לו לקוחין באיזו מהן שירצה הוא שיש לו עליו זיקה ובית שמקצתו אינו יכול לבנותו שהרי אין לו בו לקוחין אינו בונה אפילו מקצתו שהיה מותר ונמצאת צרת הערוה ערוה עליו משום אשת אחיו שהרי אין לו עליה זיקה. (פרק ו הלכה יד)

8 לפיכך ראובן שמת והניח שתי נשים האחת ערוה על שמעון ושתיהן ראויות ללוי אין לשמעון זיקה על בית זה והרי שתיהן תחת זיקת לוי, יבם לוי האחת מהן שהיא צרת ערוה של שמעון והיתה לו אשה אחרת ומת לוי ונפלו שתיהן לפני שמעון שתיהן פטורות מן החליצה ומן היבום משמעון, האחת מפני שהיתה צרת ערוה והשניה מפני שהיא צרתה, וכן הדין בצרת צרתה עד סוף העולם שכל אשה שאין לו עליה זיקה באיסור אשת אח עומדת לעולם. )פרק ו הלכה טו)

9הכונס יבמתו וגירשה אם רצה להחזיר יחזיר מפני שהיא אשתו לכל דבר ולא נשאר עליה שם איסור מפני אחיו כלל לא מדברי תורה ולא מדברי סופרים. (פרק א הלכה טו)

10הבא על יבמתו בין בשוגג בין במזיד בין באונס בין ברצון בין שהיה הוא מזיד והיא שוגגת או אנוסה בין שהיתה היא מזידה והוא שוגג או אנוס בין שהיתה ישינה בין שהיתה עירה בין שבא עליה כדרכה בין שלא כדרכה אחד המערה ואחד הגומר קנה. (פרק ב הלכה ג)

11 הבכור שחלק נוטל שני חלקים שלו כאחד אבל היבם שחלק עם אחיו בנכסי האב נוטל חלקו וחלק אחיו בגורל, אם עלו במקום אחד עלו ואם עלו בשתי מקומות עלו. (הלכות שכנים פרק יב הלכה ב)

12 מי שמת והניח אחים רבים מצוה על הגדול ליבם או לחלוץ שנ' והיה הבכור אשר תלד וגו', מפי השמועה למדו שאינו מדבר אלא בבכור שבאחין כלומר גדול האחין יקום על שם אחיו המת וזה שנ' +דברים כ"ה ו'+ אשר תלד משמעו אשר ילדה האם עם משמע אשר תלד היבמה. (פרק ב הלכה ו)

13 ואלו שהן פטורות מן החליצה ומן היבום, אשת סריס חמה ואנדרוגינוס ואשת השוטה ואשת הקטן ואילונית ומי שהיא ערוה, שנ' +דברים כ"ה ו'+ ולא ימחה שמו מישראל פרט לסריס חמה ואנדרוגינוס ששמם מחוי הואיל ואינן ראויין לילד מתחלת ברייתן הרי הן כמין בפני עצמו, והיה הבכור אשר תלד פרט לאילונית שאינה ראויה לילד מתחלת ברייתה, +דברים כ"ה ה'+ לא תהיה אשת המת פרט לאשת שוטה וקטן מפני שאין להם אישות כלל, ולקחה לו לאשה פרט לערוה שאין לו בה ליקוחין. (פרק ו הלכה ח)

14מי שיבם אשת אחיו הוא יורש כל נכסי אחיו המוחזקים, וכל הראויין לבא לאחר מכאן הרי הוא בהן ככל האחים שהרי בכור קרא אותו הכתוב שנאמר והיה הבכור אשר תלד יקום על שם אחיו המת ולא ימחה שמו מישראל, וכשם שאינו נוטל ממנו בראוי כבמוחזק כך אינו נוטל בשבח ששבחו נכסים אחרי מות אביו משעת מיתה עד שעת חלוקתו עם אחיו בנכסי אביו, ואפילו השביחו נכסים אחר שיבם וקודם שיחלקו הרי הוא בשבח כאחד מן האחין, אף על פי שנוטל מן הנכסים אלו שני חלקים חלקו וחלק אחיו שיבם אשתו הואיל ומת האב בחיי כולן. (הלכות נחלות פרק ג הלכה ז)

15ואלו שאין להן זיקה כלל סריס חמה ואנדרוגינוס מפני שאינן ראויין לילד ולא היתה להן שעת הכושר. (פרק ו הלכה ב)

16היבמה לא תתיבם ולא תחלוץ עד שתמתין תשעים יום חוץ מיום המיתה ומיום היבום או יום החליצה כשאר כל הנשים, ומפני מה לא תחלוץ בתוך תשעים יום מפני שאינה ראויה ליבום ונאמר +דברים כ"ה ז' ט'+ אם לא יחפוץ האיש וגו' וחלצה נעלו וגו' בעת שהיא עולה ליבום עולה לחליצה וכל זמן שאינה עולה ליבום אינה עולה לחליצה, ואם יבם אותה או חלץ בתוך השלשה חדשים הואיל ואינה מעוברת הרי זו נפטרה ואינה צריכה כלום. (פרק א הלכה יט)

17כהן גדול שמת אחיו אף על פי שהוא מן האירוסין ה"ז לא ייבם אלא חולץ, נפלה לו יבמה והוא כהן הדיוט ונתמנה להיות כהן גדול אף על פי שעשה בה מאמר כשהוא כהן הדיוט ה"ז לא ייבם אחר שנתמנה, אבל אם אירס את האלמנה ונתמנה להיות כ"ג ה"ז יכנוס אחר שנתמנה, היתה מקודשת ספק קידושין ומת ארוסה הרי זו ספק אלמנה. (הלכות איסורי ביאה פרק יז הלכה יב)

18וצריכין הדיינין לקבוע מקום שישבו בו ואחר כך תחלוץ שם בפניהם שנ' +דברים כ"ה ז'+ ועלתה יבמתו השערה וגו', לא נועדו ולא קבעו מקום אלא נקראו נקרה ונקראת היא והוא לפניהן וחלצו חליצתה כשרה. (פרק ד הלכה ב)

19והחליצה ביום ולא בלילה, ובפני שלשה שיודעין להקרות, ואם היה אחד מן השלשה גר פסול ואפילו היה אביו גר ואמו ישראלית לא תחלץ עד שיהיה אביו ואמו מישראל, ומצותה בחמשה כדי לפרסם הדבר, ואותן השנים אפילו היו עמי הארץ. (פרק ד הלכה ה)

20כיצד מצות חליצה, היבמה הולכת אחר יבמה למקום שהוא שם ובאה לדיינין והן קוראין לו ונותנין לו עצה ההוגנת לו ולה, אם עצה טובה ליבם יועצין אותו ליבם, ואם עצה טובה לחלוץ כגון שהיתה היא ילדה והוא זקן או היא זקנה והוא ילד יועצין אותו לחלוץ. (פרק ד הלכה א)

21ואחר כך עומדת ויורקת בארץ כנגד פניו רוק הנראה לדיינין, שמצות חליצה שיהיו שניהן עומדין בשעת קריאה ובשעת רקיקה וצריכין הדיינין לראות הרוק היוצא מפיה, ואחר כך מקרין לה ככה יעשה לאיש וגו' ונקרא שמו בישראל וגו'. (פרק ד הלכה ז)

22ויבמה שידיה חתוכות חולצת לכתחלה ואפילו בשיניה שלא נאמר וחלצה בידה. חלצה במנעל של בגד אינה חליצה אבל אם חלצה במנעל שאין לו עקב, או שהיה תפור בפשתן, או שהיה מנעל של שיער או של סיב או של שעם או של עץ, או שהיה מנעל גדול שאינו יכול להלך בו, או קטן שאינו חופה רוב רגלו, או מנעל פרום שאינו חופה רוב הרגל או נפחת שאין מקבל רוב הרגל, חליצתה פסולה. (פרק ד הלכה יח)

23 חלצה בלילה, או שחלצה בפני שנים, או בפני שלשה ונמצא אחד מהן קרוב או פסול, או שהיה המנעל קשור למעלה מן הארכובה, או שהתיר הוא ושמטה היא, או שהתירה היא ושמט הוא, או שנתכוונה היא ולא נתכוון הוא, או שנתכוון הוא ולא נתכוונה היא, וכן קטנה שחלצה לגדול, חליצתה פסולה. וכן אם חלצה בפני יחיד ואפילו בינו לבינה ובלילה הרי זו חליצה פסולה, אבל חרש שוטה וקטן שחלצו וכל החולץ למי שהיא פטורה מן החליצה ומן היבום אינה חליצה. (פרק ד הלכה טז)

24יבם שרגלו הימנית חתוכה אינו חולץ בשמאל ואם חלצה מעל שמאלו חליצתה פסולה, היתה רגלו עקומה לאחור או הפוכה על צידה או שהיה מהלך על ראשי אצבעות רגליו הרי זה אינו חולץ שהחולץ צריך לנעוץ עקיבו בארץ וזה אינו יכול ואם חלצה למי שרגלו כך חליצתה פסולה. +/השגת הראב"ד/ או שהיה מהלך על ראשי אצבעות רגליו הרי זה אינו חולץ. א"א לא שמענו שהדריסה מעכבת לפסול החליצה.+ (פרק ד הלכה יז)

25 הכל בלשון הקדש שנ' ככה בלשון הזה, (צ"ע למה הרמב"ם דורש כרבי יהודה בסוטה לב.) וכל היושבין שם עונין אחריה חלוץ הנעל שלשה פעמים. וצריך שתתכוון היבמה שתחלוץ לו ויתכוון הוא שיחלוץ לה ויעשו מעשים אלו לשמן, והסומא אינו חולץ שנ' וירקה בפניו ואין זה ירואה הרוק. +/השגת הראב"ד/ והסומא אינו חולץ. א"א והוא שיש שם אחר שיחלוץ.+ (פרק ד הלכה ח)

26 רקקה בלבד שלא חלצה ולא קראה או שרקקה וקראה ולא חלצה הרי זו כחליצה פסולה, קראה היא והוא ולא חלצה ולא רקקה לא עשה כלום שנ' ככה יעשה לאיש, המעשה שהוא החליצה והרקיקה הוא שמועיל אבל הקריאה אינה מעכבת ואינה מועלת. (פרק ד הלכה יד)

27 חלצה בלבד ולא קראה ולא רקקה חליצתה כשרה, ואין צריך לומר שחלצה וקראה ולא רקקה, או שחלצה ורקקה ולא קראה שחליצתה כשרה. (פרק ד הלכה יב)

28 מי שהיו לו נשים רבות ומת ביאתה או חליצתה של אחת מהן פוטרת את השאר, ואינו מיבם לשתים שנ' +דברים כ"ה ט'+ אשר לא יבנה את בית אחיו בית אחד הוא בונה ואינו בונה שני בתים, וכן אם היו לו אחים רבים אחד מהן חולץ או מיבם לאחת מן היבמות ויותרו שאר הצרות. (פרק א הלכה ט)

82 הכונס את יבמתו נאסרו צרותיה עליו ועל שאר האחין ואם בא הוא או אחד מהאחין על צרתה הרי זה עובר בעשה שנ' +דברים כ"ה ה'+ יבמה יבא עליה לא עליה ועל צרתה ולאו הבא מכלל עשה עשה. וכן החולץ ליבמתו נאסרה החלוצה היא וכל צרותיה על החולץ ועל שאר האחין וכולן אסורות עליהן מדברי סופרים כשניות שמאחר שמת אחיו בלא ולד נסתלק איסור ערוה מעל כל נשיו לפיכך תופסין בהן הקידושין כשניות. (פרק א הלכה יב) (ורש"י לומד דין זה מבית אחד הוא בונה ואינו בונה ב' בתים - דף יא. ולא ברור מהיכן הרמב"ם לקח את דרשת 'עליה' כאן, אבל לאסור צרות ועריות הוא לומד מן הגמרא פ"ק (דף ח') רבי אומר ולקח ולקחה וכו' (מ"מ) ולא מג"ש של 'עליה)

28\* החולץ ליבמתו, נאסרה החלוצה וצרותיה עליו ועל שאר האחים, בעשה. (אבן העזר קסב, ב) בעשה. לדעת תוס' עובר בלאו וכן מונה הרמב"ן בכלל לאוין, ומ"ש הטור והמחבר בעשה לכאורה תמוה איזה עשה הוא כי לא מצינו שום עשה בזה ולדעת הרמב"ם אם חלץ א' מהן תו ליתא איסור דאוריית' בכולם רק מדרבנן אסורה ועיין במגיד (בית שמואל)

29 המאמר אף על פי שאינו קונה ביבמה קנין גמור ואינה נעשית בו אשת איש גמורה צריכה ממנו גט ואינה ניתרת לזר אלא בחליצה. (פרק ה הלכה ב)

30חלצה בסנדל של עץ ומחופה עור או שהיתה קרקעיתו עור ולחייו של שיער, או שחלצה סנדל של שמאל מעל רגלו הימנית, או שלא היה המנעל שלו, או שהיה המנעל גדול שיכול להלך בו, או קטן שחופה רוב רגלו או נפרם שחופה רוב הרגל או נפחת שמקבל רוב הרגל, חליצתה כשרה. (פרק ד הלכה יט)

# מצוה להציל הנרדף (תר)

(דין רודף של עריות נלמד מדברים כב, כז "אין מושיע לה" והמצוה נמנה רק כאן. הקשר בין רוצח ועריות נלמד מהקיש: כי כאשר יקום איש על רעהו ורצחו נפש, וכי מה למדנו מרוצח? מעתה, הרי זה בא ללמד ונמצא למד, מקיש רוצח לנערה המאורסה: מה נערה המאורסה ניתן להצילה בנפשו - אף רוצח ניתן להצילו בנפשו. (סנהדרין ע"ג.) וכאן האשה רוצחת כי אמרו בספרי, והחזיקה במבושיו, מה אותו מקום מיוחד שיש בו סכנת נפשות וכו')

(יא) כִּֽי־יִנָּצ֨וּ אֲנָשִׁ֤ים יַחְדָּו֙ אִ֣ישׁ וְאָחִ֔יו וְקָֽרְבָה֙ אֵ֣שֶׁת הָֽאֶחָ֔ד לְהַצִּ֥יל אֶת־אִישָׁ֖הּ מִיַּ֣ד מַכֵּ֑הוּ וְשָׁלְחָ֣ה יָדָ֔הּ מגיד שאינו חייב על הבשת עד שיתכוין (ספרי רצב, ב"ק פו:)1 וְהֶחֱזִ֖יקָה ממשמע שנאמר ושלחה ידה, איני יודע שהחזיקה? מה ת"ל והחזיקה? לומר לך: כיון שנתכוין להזיק אף על פי שלא נתכוין לבייש (ב"ק כז.)2 בִּמְבֻשָֽׁיו:

(יב) וְקַצֹּתָ֖ה אֶת־כַּפָּ֑הּ מלמד שאתה חייב להצילה בכפה3 לֹ֥א תָח֖וֹס עֵינֶֽךָ: ס מנין אם אין אתה יכול להציל אותה בכפה הצילה בנפשה תלמוד לומר לא תחוס עינך (ספרי רצג)3

1 אינו חייב על הבושת עד שיהיה מתכוין שנ' ושלחה ידה אבל המבייש חבירו בלא כוונה פטור לפיכך ישן וכיוצא בו שבייש פטור. (חובל ומזיק א, י)

(הבבלי ב"ק פו. מעמיד את הדרשה שאינו חייב על הבשת עד שיתכוין כרבי שמעון שבמקרה של המתכוין לבייש את הקטן ובייש את הגדול יהיה פטור. והתוס' כותב: וא"ת לרבנן (שאומרים המתכוין לבייש את הקטן ובייש את הגדול נותן לגדול דמי בשתו של קטן) במבושיו מאי דרשי ביה ושמא מבעי ליה לשום דרשה. בכל אופן ק"ל כי רבנן עדיין זקוקים לדרשה, אחרת היו משלמים לגדול דמי בשתו של גדול. ובנוסף מאיפה המשנה (ב"ק פ"ו: וראה גם כז.) לומד את חיוב הכוונה בבושת אם לא מדרשת ושלחה ידה?)

2 מי שנפל מן הגג ברוח מצויה והזיק חייב בארבעה דברים ופטור מן הבושת, נפל ברוח שאינה מצויה חייב בנזק בלבד ופטור מארבעה דברים, ואם נתהפך חייב בכל אף בבושת, שכל המתכוין להזיק אף על פי שלא נתכוון לבייש חייב בבושת. (חובל ומזיק א, יב)

**רוצח ושמירת הנפש**

3 במה דברים אמורים בשעבר ועשה העון שחייב עליו מיתת בית דין, אבל הרודף אחר חבירו להרגו אפילו היה הרודף קטן הרי כל ישראל מצווין א להציל הנרדף מיד הרודף ואפילו בנפשו של רודף. )א, ו(

3 כיצד, אם הזהירוהו והרי הוא רודף אחריו אף על פי שלא קיבל עליו התראה כיון שעדיין הוא רודף הרי זה נהרג, ואם יכולים להצילו באבר מאיברי הרודף כגון שיכו אותו בחץ או באבן או בסייף ויקטעו את ידו או ישברו את רגלו או יסמו את עינו עושין, ואם אינן יכולין לכוין ולא להצילו אלא אם כן הרגוהו לרודף הרי אלו הורגין אותו ואף על פי שעדיין לא הרג, שנאמר +דברים כ"ה י"ב+ וקצותה את כפה לא תחוס עינך. +/השגת הראב"ד/ הרי אלו הורגין אותו אף על פי שעדיין לא הרג שנאמר וקצותה את כפה. א"א בספרי קא דריש לה הכי.+ (א, ז)

3 אחד מבושיו, ואחד כל דבר שיש בו סכנת נפשות, אחד האיש שאחז את האשה, ענין הכתוב שכל החושב להכות חבירו הכייה הממיתה אותו מצילין את הנרדף בכפו של רודף, ואם אינן יכולין מצילין אותו אף בנפשו, שנ' ב לא תחוס עינך. (א, ח)

# שלא נשהה מאזנים ומשקלים חסרים עמנו ואף על פי שלא נשא ונתן בהן (תרב)

(יג) לֹֽא־יִהְיֶ֥ה לְךָ֛ בְּכִֽיסְךָ֖ אם קיימת הרי הוא בלא יהיה לך )ספרי רצד(1 אֶ֣בֶן וָאָ֑בֶן גְּדוֹלָ֖ה וּקְטַנָּֽה: ס

(יד) לֹא־יִהְיֶ֥ה לְךָ֛ בְּבֵיתְךָ֖ אֵיפָ֣ה וְאֵיפָ֑ה גְּדוֹלָ֖ה וּקְטַנָּֽה:

(טו) אֶ֣בֶן שְׁלֵמָ֤ה מנין שאין מעיינין במקום שמכריעין, ואין מכריעין במקום שמעיינין? ת"ל: אבן שלמה וָצֶ֙דֶק֙ צדק משלך ותן לו (בבא בתרא פח:).2 ומנין שאם אמר הריני מעיין במקום שמכריעין ולפחות לו מן הדמים, והריני מכריע במקום שמעיינין ולהוסיף לו על הדמים, שאין שומעין לו? ת"ל: אבן שלמה וצדק יִֽהְיֶה־לָּ֔ךְ אֵיפָ֧ה שְׁלֵמָ֛ה מנין שאין מוחקין במקום שגודשין, ואין גודשין במקום שמוחקין? ת"ל: איפה שלמה וָצֶ֖דֶק ומנין שאם אמר הריני מוחק במקום שגודשין ולפחות לו מן הדמים, והריני גודש במקום שמוחקין ולהוסיף לו על הדמים, שאין שומעין לו? ת"ל: איפה שלמה וצדק (ב"ב פט.)3 יִֽהְיֶה־לָּ֑ךְ לְמַ֙עַן֙ יַאֲרִ֣יכוּ יָמֶ֔יךָ עַ֚ל הָֽאֲדָמָ֔ה אֲשֶׁר־יְהֹוָ֥ה אֱלֹהֶ֖יךָ נֹתֵ֥ן לָֽךְ:

(טז) כִּ֧י תוֹעֲבַ֛ת יְהֹוָ֥ה אֱלֹהֶ֖יךָ כָּל־עֹ֣שֵׂה אֵ֑לֶּה יכול לא יהא חייב עד שיעבור על כולם תלמוד לומר כל עושה אלה אפילו אחת מהם (ספרי רצה)4 כֹּ֖ל עֹ֥שֵׂה עָֽוֶל: פ מיכן אמרו אין מערבים פירות בפירות ואפילו חדשים בישנים ואפילו סאה בדינר וסאה יפה דינר וטריסית לא יערבם וימכרם סאה בדינר (ספרי רצה)5

**הלכות גניבה**

1 כל מי שמשהה בביתו או בחנותו מדה חסרה או משקל חסר עובר בלא תעשה שנ' לא יהיה לך בכיסך וגו', ואפילו לעשות המדה עביט של מימי רגלים אסור, שאע"פ שאין זה לוקח ומוכר בה שמא יבא מי שאינו יודע שהיא חסרה וימדוד בה, ואין לוקין על לאו זה שהרי אין בו מעשה. (ז, ג)

2 מנין שחייב המוכר להכריע ללוקח בעת ששוקל לו שנ' אבן שלמה וצדק אמרה תורה צדק משלך ותן לו. (ח, יב)

3 מקום שנהגו למוד בדקה לא ימוד בגסה, בגסה לא ימוד בדקה, למחוק לא יגדוש ויוסיף בדמים, וכן אם נהגו לגדוש לא ימחוק ויפחות מן הדמים, אלא מודד כמנהג המדינה. (ח, טז)

4 אחד הנושא ונותן עם ישראל או עם הגוי עובד עבודה זרה אם מדד או שקל בחסר עובר בלא תעשה וחייב להחזיר, וכן אסור להטעות את ב הגוי בחשבון אלא ידקדק עמו שנ' +ויקרא כ"ה נ'+ וחשב עם קונהו אף על פי שהוא כבוש תחת ידיך, קל וחומר לגוי שאינו כבוש תחת ידיך, והרי הוא אומר +דברים כ"ה ט"ז+ כי תועבת ה' אלהיך כל עושה אלה כל עושה עול מכל מקום. (ח, ז)

5 אין מערבין פירות בפירות אפילו חדשים בחדשים, ואין צריך לומר ישנים בחדשים, אפילו הישנים ביוקר והחדשים בזול, מפני שהלוקח רוצה ליישנן, ביין הוא שהתירו לערב קשה ברך בין הגתות בלבד מפני שמשביחו, ואם היה טעמו ניכר מותר לערב בכל מקום, שכל דבר הניכר טעמו מרגיש הלוקח ולפיכך מותר לערב אותו. (הלכות מכירה פרק יח, ה)

# מצוה לזכור מה שעשה עמלק לישראל בצאתם ממצרים )תרג(

(יז) זָכ֕וֹר זכור, יכול בלב? כשהוא אומר לא תשכח - הרי שכחת הלב אמור, הא מה אני מקיים זכור - בפה (מגילה יח., ספרי) אֵ֛ת אֲשֶׁר־עָשָׂ֥ה לְךָ֖ עֲמָלֵ֑ק בַּדֶּ֖רֶךְ בְּצֵאתְכֶ֥ם מִמִּצְרָֽיִם:

(יח) אֲשֶׁ֨ר קָֽרְךָ֜ בַּדֶּ֗רֶךְ וַיְזַנֵּ֤ב בְּךָ֙ כָּל־הַנֶּחֱשָׁלִ֣ים אַֽחֲרֶ֔יךָ וְאַתָּ֖ה עָיֵ֣ף וְיָגֵ֑עַ וְלֹ֥א יָרֵ֖א אֱלֹהִֽים:

# מצוה להכרית זרעו של עמלק (תרד)

# שלא נשכח מעשה עמלק שעשה עם אבותינו בצאתם ממצרים (תרה)

(יט) וְהָיָ֡ה בְּהָנִ֣יחַ יְהֹוָ֣ה אֱלֹהֶ֣יךָ׀ לְ֠ךָ מִכָּל־אֹ֨יְבֶ֜יךָ מִסָּבִ֗יב בָּאָ֙רֶץ֙ אֲשֶׁ֣ר יְהֹוָֽה־אֱ֠לֹהֶיךָ נֹתֵ֨ן לְךָ֤ נַחֲלָה֙ לְרִשְׁתָּ֔הּ תִּמְחֶה֙ אֶת־זֵ֣כֶר עֲמָלֵ֔ק מִתַּ֖חַת הַשָּׁמָ֑יִם לֹ֖א תִּשְׁכָּֽח: פ בלב (ספרי כנ"ל)

וכן מצות עשה לאבד זכר א עמלק, שנאמר תמחה את זכר עמלק, ומצות עשה לזכור תמיד מעשיו הרעים ואריבתו, כדי לעורר איבתו, שנאמר זכור את אשר עשה לך עמלק, מפי השמועה למדו זכור בפה לא תשכח בלב, שאסור לשכוח איבתו ושנאתו. (הלכות מלכים ה, ה)